
..„. ao hrách viete všetko ! 


Staré časy sú za nami, nový 
GamesWeb.sk je pred nami... 


Nová doba! Nová doba! Mladší preberá staršieho. Jedna éra končí, nová éra začína. Stará známa 
značka vstáva z popola, pričom ju z neho vyťahuje relatívny nováčik na poli hernej publicistiky. Áno 
je to tak. Značke www.hrajmobil:sk je koniec, avšak jej krv a energia, tá zostáva... 


Keď som pred dvoma rokmi zakladal portál www.hrajmobil.sk, tak som mal v pláne sa na ňom venovať iba 
mobilným hrám. Z toho dôvodu bol aj názov portálu zvolený tematicky. Ako však čas plynul, záber plat- 
foriem sa rozširoval, až sme nakoniec skončili ako portál, ktorý recenzuje hry na najviac herných (a aj ne- 
herných) zariadení v našom, ale aj v okolitých štátoch. Táto skutočnosť samozrejme situáciu patrične 
zmenila a tak nastal čas, aby sme sa poobzerali po novom názve. 


No a prečo GamesWeb.sk? Pretože je to jedna z najstarších herne publicistických značiek na Slovensku, 
ktorá má za sebou už jednu dekádu a rozhodne tento názov náš sťav a situáciu viacej vystihuje. Takže 
slovo dalo slovo a www.hrajmobil.sk prebral názov a históriu www.gamesweb.sk. Od 17. 9. 2010 sa teda 
www.hrajmobil.sk oficiálne mení na www.gamesweb.sk. 


Samozrejme, s novým názvom prichádza aj nový dizajn a veľké množstvo noviniek. Okrem dizajnu sme pre 
vás nachystali veľké množstvo nových funkcií, ktoré vám dúfam spríjemnia pobyt na našom portály a skval- 
itnia "nasávanie" nových herných informácií. 


Okrem doplnenia nových sekcií ako sú galéria videí, gamesweb.offline, rozhovory, bleskovky, či výpis na- 
jpopulárnejších článkov, downloadov atď. Sme pre vás pripravili aj nový komunitný systém, vďaka ktorému 
si budete môcť so svojimi priateľmi meniť informácie o hrách, posielať krátke správy, písať svoje recenzie 
alebo blogy, či pochváliť sa svojimi úspechmi dosiahnutými v systéme Steam alebo na PSN a XBL. Okrem 
toho máme v príprave aj ďalšie veci, ktoré nemajú v našich (a vlastne ani v cudzích) končinách vo svete 
herných portálov obdoby. To však príde až priebežne počas nasledujúcich týždňov. Okrem toho sa budeme 
najbližšie dni snažiť vychytať všetky chyby, ktoré nám ešte unikli do ostrej prevádzky (a že ich ešte asi neb- 
ude málo :) Preto prosíme aj o trocha trpezlivosti. 


Takže, toľko zatiaľ v skratke. Dúfam, že sa vám bude nový GamesWeb.sk páčiť a budeme sa na týchto 
stránkach stretávať pravidelne. Naša snaha bude robiť tento portál pre vás, našich čitateľov čo najatrak- 
tívnejší. Verím, že sa nám to spoločne podarí. 


Daniel "DanKanFan" Kaničar 

Fenomén menom StarCraft 
v, Daniel "LordDan" Hujo | 


Ak niekto o sebe tvrdí, že je milovníkom hier žánru RTS (real-time strategy) musí bezpodmienečne poznať Star- 
Craft. Hru, ktorá formovala podľa mňa milióny hráčov na celom svete a ktorá aj po neuveriteľných 12-tich rokoch 
od vydania je pre niektorých samozrejmou súčasťou ich HDD a pracovnej plochy Windows. Hru, ktorá sa stala 


Mekkou multiplayerového hrania. 

Zrodenie 


StarCraft je dielom známeho vývo- 
járskeho štúdia Blizzard Entertain- 
ment. Svetlo sveta uzrela táto hra v 
roku 1998, presne 31. marca. Blizzard 
pri vývoji vytvoril úplne nový engine 
odlišný od toho použitého pri vývoji 
Warcraftu. Naviac sa StarCraft 
odlišuje od Warcraftu v jednej 
pomerne významnej veci a to v 
nevyváženosti bojujúcich rás. Je 
otázkou, čo viedlo vývojárov k tomu, 
aby už každá rasa nemala len ekviva- 
lenty rovnakých jednotiek. Na jednej 
strane to mohol byť tlak hráčov a 
fanúšikov série Warcraft, ktorý po tejto 
zmene volali. Na strane druhej ich 
mohla ovplyvniť konkurencia z West- 
wood Studios s ich sériou Command 
8. Conguer, ktorá nevyváženosť jed- 
notiek mala zakomponovanú. A 
možno sa len samotní autori chceli vy- 
hnúť porovnávaniu Warcraftu so Star- 
Craftom a zaviesť do hry prvok, ktorý 
by hru robil o niečo reálnejšou. Vývo- 
jári sami označujú ako najväčšie 
rozdiely medzi Warcraftom a Star- 
Craftom dostupnosť troch hlavných 
hrateľných rás, pričom každá z nich 
má svoje špecifické jednotky, budovy 
a schopnosti. 


Hra sa stáva bestsellerom medzi 
hrami v roku 1998 a dodnes sa drží v 
rebríčku najpredávanejších hier s viac 
ako 11 miliónmi predaných lisovaných 
diskov. StarCraft bol vytvorený pre PC, 
Apple a časom sa dočkali aj majitelia 
Nintenda 64. Pre obrovský komerčný 
úspech hry sa krátko nato dočkal Star- 
Craft rozšírenia v podobe add-onu s 
názvom StarCraft: Insurrection, ktorý 
vytvorila spoločnosť Aztech New 
Media a bol schválený Blizzardom. 
Nasledoval ešte jeden add-on balíček 
od Stardocku s názvom StarCraft: 
Retribution. Oba tieto balíčky priniesli 
nové rozšírenie pôvodnej kampane. 
Bohužiaľ tieto pomerne obsiahle prí- 
davné balíčky od roku 2003 nie sú na 
trhu a nie je o nich ani žiadna oficiálna 
správa. Následne, osem mesiacov po 
vydaní StarCraftu sa na trh dostáva 
plnohodnotný datadisk StarCraft: 


Brood War. Ten taktiež získava ocene- 
nie za najlepšie rozšírenie hry v roku 
1998. Samozrejmosťou je niekoľko 
kníh a stolná hra. 


Čo je však kuriózne a pre mňa osobne 
veľké prekvapenie, je čakanie na 
druhý diel. Mnohí a podobne aj ja, by 
čakali, že pri takom obrovskom 
úspechu hry sa dočkáme druhého 
pokračovania hry v krátkom časovom 
odstupe od prvého dielu. Opak je však 
pravdou a druhého pokračovania sme 
sa dočkali len nedávno. Najskôr bola 
spustená beta verzia hry pre profe- 
sionálnych hráčov, ktorí mali otestovať 
nové prvky a jednotky, aby bola hra vi- 
acerých hráčov dokonale vyvážená. 
Áno, počítate správne, jedna z na- 
jlepších a najúspešnejších strategick- 
ých hier histórie sa dočkala druhého 
pokračovania po neuveriteľných 12- 
tich rokoch! A podľa toho, čo sme za- 
tiaľ mali možnosť vidieť a čítať a 
niektorí už mali česť aj osobne sa 
zoznámiť, sa čakanie na druhý diel 
oplatilo. 


Sme vo vesmíre sami? 


S konečnou platnosťou môžem konš- 
tatovať, že okrem nás sú vo vesmíre 
minimálne dve ďalšie inteligentné 
formy života, možno dokonca tri a 
niektoré z nich by tú našu ľudskú rasu 
radi využili k svojmu plánu na ovládnu- 
tie celého vesmíru. Avšak, nemusíte 
sa báť rádioteleskop v Portoriku, Hub- 
bleov teleskop a ani program SETI nič 
nezistili, toto je totiž realita sveta Star- 
Craftu. 


Prvou rasou, na ktorú sa pozrieme, 
budú Terrani. Terrani sú v podstate 
normálni ľudia žijúci vo vesmírnom 
sektore Koprulu, ktorý sa nachádza 
asi 60 000 svetelných rokov od Zeme. 


Títo ľudia sú pôvodnom zo Zeme, ale 
boli to ťažkí zločinci, ktorí boli vyslaní, 
aby založili vzdialené kolónie a našli 
tak nové zdroje nerastného bohatstva, 
pretože samotná Zem mala v tej dobe 
asi 23 miliárd obyvateľov. Vyslaných 
bolo 40 000 ľudí uložených do dl- 
hodobého hibernačného spánku. 
Putovali na 4 lodiach (Nagglfar, Argo, 
Sarengo, Reagan) k planéte Gantris 
VI, ktorá bola vzdialená jeden svetelný 
rok od Zeme. Na lodi Nagglfar bol 
nainštalovaný navigačný systém a os- 
tatné lode boli naprogramované ju 
nasledovať. Neznámou chybou ale 
došlo k zmazaniu súradníc Gantrisu 
VI, ale aj Zeme a všetky lode tak puto- 
vali hyperpriestorom dlhých 28 rokov, 


— Tarsonis, Moria a Umoja. Vzniká 
Nový svet, v ktorom sa darí najviac 
Tarsonisu. Kolónie sú po určitom čase 
zjednotené a prosperujú. Avšak Tarso- 
nis začína silnieť a zakladá Konfed- 
eráciu, čoho sa obávajú ostatné dve 
pôvodné kolónie Moria a Umoja a 
vzniká Kel-morianský kartel. Následne 
vypukne Vojna cechov práve medzi 
Konfederáciou a Kartelom, ktorá trvá 
4 roky. Konfederácia nakoniec vyjedná 
mier a anektuje všetky ťažobné 
kolónie Morie. Umoja, ako odpoveď na 
tieto udalosti, zakladá Umojanský pro- 
tektorát. Táto situácia sa nepozdáva 
ani všetkým obyvateľom Konfederácie 
a dochádza k vzbure na planéte Ko- 
rhal, ktorú vedie Angus Mengsk. Ten 


až sa batérie vyčerpali a motory boli 
poškodené. Lode vystúpili z hyper- 
priestoru práve v sektore Koprulu, 
písal sa zhruba rok 2300. Poškodené 
lode aktivovali núdzový režim a pristáli 
na najbližších obývateľných planétach 


je však 
Duchmi. Do čela sa tak stavia Arcturus 
Mengsk, ktorý zhromaždil rebelov 
verných Angusovi a začal útočné 
akcie proti Konfederácii. Neskôr na 
Tarsonis prenikajú správy o tajnom 


zabitý konfederačnými 

spojenectve Mengska a Umojanského 


protektorátu a Konfederácia sa 
rozhodne tvrdo zakročiť. Je vypálená 
salva tisíc nukleárnych striel na Ko- 
rhal, ktorá zabije 4 milióny obyvateľov 
a mení planétu na neobývateľnú púšť. 
Arcturus Mengsk prisahá, že Konfed- 
eráciu zničí a preživší rebeli sa teraz 
nazývajú Synovia Korhalu. To už sa 
píše rok 2491. 


Druhým druhom, ktorý sa tu objavuje 
sú Zergovia. Vznikli vo Veľkom exper- 
imente mimozemskej civilizácie Xel 
“Naga na planéte Zerus, odtiaľ ich 
pomenovanie. Xel "Naga urýchlili 
evolúciu drobných, hmyzu podobných 
živočíchov žijúcich na Zeruse. Tieto 
druhy začali postupne asimilovať 
všetky druhy žijúce na Zeruse a vyber- 
ali si len najlepšie vlastnosti a na- 
jlepších jedincov, čo im umožňovalo 
rýchle napredovanie. Xel “Naga 
poučený Z predchádzajúceho 
neúspechu, zakladajú rasu Zergov na 
kolektívnom vedomí podobne, ako 
napr. včely a mravce, základom sa 
stáva Overmind (nadvedomie), ktorý 
riadi každého člena v roji. Postupne si 
Overmind vytvára základy osobnosti a 
vyššieho intelektu. Nakoniec boli 
asimilované všetky druhy žijúce na 
Zeruse a Overmind si uvedomil, že 
musí pre rozšírenie roja opustiť Zerus. 
To sa mu podarí vďaka neznámym 
tvorom cestujúcim vesmírom, ktorých 
privolá a © asimiluje. Overmind 
následne ochromil psychické spojenie 
Xel "Naga a vyslal roje na ich zničenie. 
Absolútna väčšina Xel Naga bola 
asimilovaná a Overmind získal 
znalosti o mnohých rasách obývajú- 
cich vesmír a opustil Zerus. Jednej 
rasy sa ale zvlášť obával a potreboval 
získať psionické schopnosti, avšak Ži- 
adny druh, ktorý asimiloval mu túto 
schopnosť nepriniesol. AŽ do mo- 

mentu, kedy jedna z jeho vzdialených 
sond nedorazila do sektoru Koprulu a 
neobjavila obrovský psionický poten- 
ciál ľudí. A tak sa Overmind vybral na 
cestu k ľudskému sektoru. 


Tou rasou, ktorej sa Overmind tak bál 
boli Protossi. Tí boli prvým experimen- 
tom Xel "Naga, ktorý stvoril po mno- 
hých neúspechoch — inteligentné 
bytosti, preto názov Protoss (z gréck- 
eho - prvý). Prví Protossi žili na 
planéte Aiur a ich hlavnou prednosťou 
bola komunikácia telepatiou. Pos- 
tupom času a s vývojom sa dostávajú 
na vysokú intelektuálnu a kultúrnu 
úroveň. Xel Naga sa rozhodli odhaliť 
im svoju existenciu a ďalej rozvíjať 
Protossov. To sa im však vypomstilo, 
pretože s ich osobným uvedomením 
rástla aj ich pýcha a ego. To viedlo k 
izolovaniu jednotlivcov a strate ich na- 
jdôležitejšej schopnosti — telepatickej 
komunikácie. Xel "Naga sa rozhodli 
opustiť Aiur, čo vyprovokovalo 
podozrievavých Protossov k útoku, 
ktorý bol odrazený a Xel Naga opustili 
svojich Prvorodených. Protossi sa oc- 
itli vo Veku bojov, ktorý trval mnoho 
generácií. Nakoniec všetko ukončil 
mystik Khas, ktorý znovu objavil 
dávnu schopnosť telepatie u Proto- 
ssov a vytvoril nové učenie pre 
mladých Protossov - Khala. Opäť sú 
na vzostupe, vzniká spoločnosť rozde- 
lená na tri kasty — Sudcovia, Khalai, 
Templári. Sudcovia sú vládnuca 
vrstva, Khalai sú bežní obyvatelia a 
Templári sú bojovníci. Protossi začali 
cestovať medzi svetmi a postupne si 
ich podmaňovať. Riadili sa zákonom 
Dae“Uhl, ktorý im prikazoval chrániť 
všetky nižšie a slabšie rasy podľa 
pôvodného učenia Xel "Naga. Protossi 
boli aj svedkami príchodu Terranov do 
sektoru Koprulu, ale sami sa neod- 
haľovali iným rasám, nad ktorými 


držali ochrannú ruku. To sa však malo 
zmeniť, keď pri prieskumnej misii ob- 
javili zergské sondy. Naviac sa im po- 
darilo zistiť, že Zergovia sú dielom Xel 
"Naga a sú tak reálnym nebezpečen- 
stvom pre Protossov. Rozhorela sa 
veľká debata či zachrániť Terranov, 
ktorí bezhlavo drancovali nerastné bo- 
hatstvo vo svojich kolóniách. Nakoniec 
je vyslaný expedičný zbor templára 
Tassadara na pomoc. 


Čo však nikto nevedel bolo to, že vývoj 
Terranov v sektore Koprulu sledujú od 
samotného začiatku aj ľudia zo Zeme, 
tí istí, ktorí sem kolonistov poslali — 
spoločnosť UPL (United Powers 
League). Tá sa v dôsledku zistení, že 
existujú iné a ďaleko vyspelejšie civi- 
lizácie ako sú ľudia transformuje na 
UED (United Earth Directoriate) čím 
sa zvýši jej sila a neskôr zasiahne aj 
do udalostí v sektore Koprulu. 


Prach si a na prach sa obrátiš 


Hráč vstupuje do deja krátko po hore 
uvedených udalostiach. Dostupné sú 
tri kampane v postupnosti za Terranov, 
Zergov a nakoniec za Protossov. Do- 
poručené je dodržať stanovené po- 
radie nakoľko jednotlivé kampane na 
seba plynule nadväzujú. 


December 2499, to je štartovacia čiara 
samotného príbehu pre hráča. Príbeh 
začína bojmi na planéte Mar Sara, kde 
sa ako koloniálny správca za Terranov 
po prvýkrát stretávate zatiaľ s 
neznámym protivníkom, ktorý bude 
neskôr niesť meno Zergovia. Pri 
evakuácii z Mar Sary pomôžu Synovia 
Korhalu a tak sa správca dostáva na 
druhú stranu a stojí jednak proti Zer- 
gom a aj proti vláde na Tarsonise. 
Spolu s ním sa na druhej strane ocitnú 
aj Jim Raynor a generál Duke, vysoko- 


postavený konfederační velitelia. 
Pričom zisťujete, že Zergovia nie sú 
na týchto okrajových planétach 
náhodou, ale čiastočne ide aj o exper- 
iment, ktorý skúma ich ovládanie a bo- 
jové použitie. Arcturus Mengsk, ale 
prisahal, že Tarsonis bude pykať za 
skazu Korhalu a Arcturus pri tom ne- 
hľadí na obete. Do Zergského zajatia 
padne Kerriganová, ktorú Overmind 
potreboval k dokončeniu svojho plánu 
k ovládnutiu celého vesmíru. Nakoniec 
obrana Tarsonisu padne, avšak za akú 
cenu. Overmind získal čo potreboval a 
terranský sektor je v troskách. 


Kampaň za Zergov nadväzuje na ter- 
ranskú, takže pokračujete v ničení Ter- 
ranov a čakáte na prerod 
Kerrigenovej, aby bolo možné zistiť 
presnú lokalizáciu domovskej planéty 
Protossov. To sa nakoniec Zergom po- 
darí a môže tak začať invázia a vyh- 
ladenie Protossov. 


V poslednej kampani za Protossov ide 
o poslednú možnosť, ako spasiť ves- 
mír a moc ružovo sa to nevyvíja. Pro- 
tossovia sa ešte k tomu sústreďujú na 
nepodstatné veci, ktoré im uberajú 
potrebné sily na boj so Zergami. Tem- 
plár Tassadar má byť privedený pred 
sudcov, aby bol odsúdený za to, že 
neuposlúchol rozkazy ku genocíde ter- 
ranských planét. Naviac sa Tassadar 
spojil s Temnými templármi (Protosso- 
via vyhnaní z Aiuru, lebo sa nechceli 
podvoliť učeniu Khala). Tí totiž využí- 
vajú protosskú schopnosť telepatie 
trochu odlišným spôsobom a to im 
umožňuje efektívnejšie bojovať proti 
Zergom. Tassadar totiž pochopil, že 
oni sú poslednou nádejou Aiuru a 
všetkých Protossov. Nakoniec sa spo- 
jeným silám Terranov, Protossov a 
Temných templárov podarí zničiť 
Overmind. Avšak Aiur sa úplne 


zachrániť nepodarí. 


O ďalšom osude pojednáva datadisk 
Brood War, ktorý prináša nové tri kam- 
pane, opäť jednu za každú rasu, 
avšak v inom poradí. Do deja v 
datadisku už zasahujú aj ľudia zo 
Zeme vyslané spoločnosťou UED. 
Okrem tohto pridáva datadisk po 
dvoch nových jednotkách Terranom a 
Zergom a tri nové jednotky čakajú Pro- 
tossov. 


A čo hranie? 


StarCraft svojimi hernými princípmi 
nevybočuje z rady RTS stratégií, takže 
to vo väčšine prípadov znamená 
postaviť základňu, rozvíjať technolog- 
ický strom a od samotného začiatku 
ťažiť suroviny. Sú tu dve základné 
suroviny — nerasty a plyn (Vespene 
gas). Na ťažbu nerastov stačia kla- 
sické robotnícke jednotky, avšak na 
ťažbu plynu je potrebné postaviť bu- 
dovu na ložisku plynu a až potom je 
možné aby robotníci prevážali plyn zo 
zariadenia do vašej hlavnej budovy. 


Za vyťažené suroviny môžete pro- 
dukovať jednotky, ale len obmedzené 
množstvo. Určitú kapacitu poskytuje 
hlavná budova a ďalej je nutné stavať 
podporné budovy, ktoré zvyšujú ka- 
pacitu až na 200, ale nie každá vami 
vyrobená jednotka spotrebuje len 1 


kapacitu. 


Okrem výroby míňate suroviny aj na 
stavbu budov a rozvíjanie technolog- 
ického stromu, ktorý je pomerne bo- 
hatý a na vyskúmanie všetkých 
dostupných vylepšení je potrebné 
veľké množstvo času. Kto však vydrží 
a je rýchlejší, ako nepriateľ, môže sa 
dočkať pomerne presvedčivej pre- 
vahy. 


Aj keď je StarCraft výborná hra, nedá 
mi nespomenúť jednu vec, ktorá je pri 
hraní pomerne obťažujúca. Totiž naraz 
môžete mať označených len 12 jed- 
notiek, čo mi príde málo. Pri využití 
plnej kapacity 200 môžete mať naraz 
viac ako 30 jednotiek a organizovať 
útok je potom trochu náročné. 


Fenomén 


Keď povieme, že je niečo fenomén, je 
to niečo mimoriadne, jedinečné, niečo, 
čo určitým spôsobom prekračuje hran- 
ice obyčajného, priemerného a možno 
aj hranice nadpriemerného. Takže čím 
je pre mňa StarCraft iný a jedinečný a 
prečo sa dostal na vrchol? 


Jedným z dôvodov bude určite veľmi 
populárne a obľúbené vývojárske štú- 
dio Blizzard Entertainment, kde sa dá 
s pravdepodobnosťou blížiacou sa is- 
tote povedať, že čo dielo, to klenot. Ale 
to by samo o sebe asi nestačilo, takže 
k tomu treba pridať aj využitie kon- 
covky Craft, ktorá svoju slávu začala 
so sériou Warcraft. Podobnosť názvu 
hier v mnohých hráčoch určite evoko- 
vala určité spojenie a bolo by naivné 
tvrdiť, že to nie je marketingový ťah. 


Čo hru posunulo ešte vyššie bolo 


určite vyslyšanie námietok hráčov 
práve k hrám Warcraft ohľadom 

vyváženosti jednotiek. UŽ len tento 
fakt dodnes vyvoláva množstvo 
sporov o to, ktorá rasa je najlepšia a 
hráči neustále vymýšľajú nové a nové 
taktiky hry. Ja osobne sa prikláňam k 
názoru, že najsilnejší sú Protossi, ale 
aj tak mám najradšej Terranov :-). 


Čo je pre mňa veľkým plusom je 
príbeh a dej hry. Samozrejmým pred- 
pokladom, aby sa hra zapísala do 
hernej histórie je príbeh. Práve ten je 
v StarCrafte veľmi precízne pre- 
myslený, jednotlivé udalosti do seba 
zapadajú, nadväzujú a v podstate tu 
nie je happy end :-D. Niekto môže 
namietnuť, že pri hraní multiplayeru 
vám môže byť príbeh ukradnutý a to 
má pravdu, ale treba si uvedomiť, že 
tie milióny hráčov prvotne nepritiahol 
okamžite multiplayer. Naviac je až 
neuveriteľné, že príbeh viedol k vyda- 
niu nespočetného množstva kníh, 
takže je ďalej a ďalej rozvíjaný. 

A teraz 


jeden obrovský dôvod 


úspechu. Blizzard tvorí hry pre hráčov 
a nebojí sa ich kritiky, naopak dokáže 


ju prijať a pretaviť na úspech. Noak 
StarCraftu Blizzard pridal editor kam- 
paní a bol dostupný zdrojový kód hry, 
ktorý umožnil každému hráčovi ďalej 
prispievať k rozvoju hry. Každý si 
mohol spraviť vlastnú mapu, vlastný 
príbeh, svoju vlastnú kampaň s 
rôznymi úpravami jednotiek a 
podobne. Z tohto dôvodu si myslím, že 
za neuveriteľnou populárnosťou multi- 
plaveru je práve toto. Pretože multi- 
player StarCraftu je rovnaký, ako v 
iných stratégiách a predsa nikde na 
svete sa snáď nehrá na lan party a tur- 
najoch iná hra. Aj keď to vyzerá tak, že 
po mnohých rokoch sa na WGC v roku 
2010 hrať StarCraft: Brood War neb- 
ude. Ostáva však Warcraft ll, ktorý je 
tiež od Blizzardu. Že by s príchodom 
druhého dielu odzvonilo tomu 
prvému? Uvidíme... 


Okrem toho samozrejme hra obsahuje 
množstvo drobností, ktoré vás v 
konečnom dôsledku nútia povedať si, 
tak táto hra bude legendou. Určite sú 
to skvelé zvuky v hre, meniace sa 
hlášky jednotiek, zvlášť pokiaľ na ne 


opakovane klikáte, hodia aj nejakú 
vtipnejšiu. A nemôžem zabudnúť ani 
na hrdinov. Určite si každý nájde toho 
svojho obľúbeného, ktorého bude 
preferovať a naopak určite mu budú 
iní nesympatickí. Taktiež je tu podľa 
mňa dobre spracovaný technologický 
strom, čo vám v niektorých situáciách 
môže priniesť veľkú výhodu nad vašim 
súperom. Tých drobností je veľa a 
naviac určite si každý nájde tie svoje. 


Záver 


Sám si kladiem otázku či hra, ktorá sa 
v popredí drží viac ako 12 rokov, ktorú 
neporazili hry ovplyvajúce prepracov- 
anou 3D grafikou, ktorá má neustálu 
vývojársku podporu a rozbehnete ju 
asi na ktoromkoľvek operačnom sys- 
téme, ktorej multiplayer je nezmaza- 
teľne zapísaný do histórie a ktorá vám 
umožní tvoriť vlastné príbehy a sama 
disponuje prepracovaným dejom, 
potrebuje nejaký záver. Máte pravdu, 
nepotrebuje. 

Civilization V 
Platforma: PC Daniel "LordDan" Hujo 
Čo je to 18 rokov? Je to hranica dospelosti, mladému 
človeku sa otvárajú všetky možnosti a padá veľa 
obmedzení, môže piť alkohol, prístupné má všetky 
filmy, môže požiadať o vodičský preukaz, ale väčšinou 
to znamená aj zložiť skúšku dospelosti a vydať sa 
svetu napospas, aspoň teda v našich končinách. 
Zároveň ale, je 18 rokov doba, za ktorú môže vzniknúť 
päť pokračovaní slávnej Civilizácie od Sida Meiera, 
okrem piatich pokračovaní je to veľké množstvo 
datadiskov a nejaký ten konzolový ľavoboček. Zloží 
teda piate pokračovanie - Sid Meier“s Civilization V, 
skúšku dospelosti? 


Meno Civilizácia je na poli ťahových strategických hier 
obrovským pojmom. Stojí za ňou totižto už spomínaný Sid 
Meier, nekorunovaný princ medzi vývojármi strategických 
hier. Prvý diel uvidel svetlo sveta presne posledný deň roku 
1991 a za jeho vývojom bolo štúdio Microprose. Ďalšie 
pokračovania nasledovali takmer presne v päťročných cyk- 
loch. Neskôr, po mnohých súdnych sporoch o práva, vývoj 
preberá Firaxis, stále na čele so Sidom Meierom. 


Piaty diel nám opäť budú servírovať ľudia z Firaxis. Na 
miesto šéfa vývojárskeho tímu usadol Jon Schafer. Na tejto 
pozícii zmena oproti minulým častiam, ale zas nejde o Ži- 
adneho nováčika, čo sa týka Civilizácie. Jon Schafer sa 
ako vývojár podieľal už na vývoji predchádzajúcich častí. 
Sid Meier tak ustupuje trochu do úzadia a pri vývoji piateho 
pokračovania pôsobí „už len“ ako konzultant. Od tejto 
zmeny si sľubuje nové nápady a trošku väčší posun od 
pôvodného originálu. Otázkou však je, nakoľko sa tieto 
novátorské veci budú pozdávať skalným fanúšikom série 
a či dokážu pritiahnuť aj nových hráčov. 


Áno Civilizácia V by sa mala trošku zjednodušiť, sprehľad- 
niť a otvoriť sa tak väčšiemu množstvu hráčov. Často, aj 
napriek vysoko nadpriemerným hodnoteniam predchádza- 
júcich hier, sa ozýva kritika, že hra je určená len uza- 
vretému okruhu hardcore fanúšikov, ktorí hru hrajú od 
začiatku a je príliš obtiažna. To by sa teda malo zmeniť, 
takže sa nechajme prekvapiť. 


Zmeny sa herných princípov v podstate príliš netýkajú, veď 

prečo by sa aj malo meniť niečo, čo výborne funguje a je 
overené, tieto princípy sa len sprehľadňujú a niekde 
zjednodušujú. Hlavné zmeny budú v grafike a interface hry, 
čo asi nie je žiadnym prekvapením. Ovládanie hry sa tiež 
dočká, pre niekoho, asi výrazných zmien. Príklad si bude 
brať hlavne zo svojho konzolového brata - Civilization: Rev- 
olution. Konzoly si totiž vyžadujú pomerne jednoduché 
ovládanie stratégií, keďže nie sú úplne na tento typ hier 
stavané. Civilizácia V by tak mala mať, podľa autorov, pre- 
hľadné, jednoduché a hlavne intuitívne ovládanie zbavené 
nepotrebných vecí. 


Začnime pekne od začiatku. Na úvod si musíte zvoliť jeden 
z 19 dostupných civilizácií s čím súvisí aj váš vodca. No a 
samozrejme každý vodca má iné bonusy pre svoj národ, 
takže možnosti voľby sú veľké a je len na vás či preferujete 
niektorý národ, alebo si vyberiete podľa vás najlepšieho 
vodcu s najlepším bonusom. 


Potom už sa dostávame na mapu a k samotnému hraniu. 
A tu je obrovská zmena oproti predchádzajúcim častiam 
série. Štvorcová mriežka sa zmenila na šesťuholníkovú. 
Hexové pole poskytuje logickejšie usporiadanie mapy, 
predsa len cestovanie diagonálne po štvorcovej mriežke je 
trošku podvod. Usporiadanie do šesťuholníkov naviac 
umožňuje do hry zakomponovať nové taktické prvky. Keď 
sa ešte pozrieme na mapu, tak terén by mal byť realistick- 
ejší a mal by poskytovať taktické výhody. Vylepšenie 
grafiky hry sa týka aj animácií lesov, vody, púšte a zrejme 
aj jednotiek a miest na mape. Hexagóny nám ale prinášajú 
do hry ešte ďalšie obmedzenia. Pokiaľ ste totiž boli 
zvyknutí taktizovať na hraniciach tým, že ste naskladali 
veľké množstvo jednotiek na jedno pole, tak vedzte, že 
tomu je koniec. Na jedno pole môžete totižto po novom 
umiestniť len jednu jednotku a tak je týmto maskovacím 
manévrom koniec. Rovnaké obmedzenie sa týka aj 
všetkých miest. Mestská posádka bude taktiež redukovaná 
len na jednu jednotku. Autori si od toho sľubujú zmenšenie 
počtu obliehacích bojov a tieto boje by sa mali presunúť na 
otvorené priestranstvá. 


Ďalším krokom v hre je nejaký ten prieskum a hlavne za- 
loženie hlavného mesta vašej civilizácie. S tým, ako budete 
postupovať do vyšších vekov a váš národ bude rozkvitať, 
mestá budú rásť tak ako predtým, avšak už sa nebudú 
zväčšovať koncentricky, ale smer, ktorým sa má mesto 
rozširovať určíte sami. Toto zrejme čiastočne súvisí s tým, 


že kapacity surovín na mape sú 
obmedzené. Pokiaľ kliknete na 
konkrétne pole, ktoré je zdrojom ne- 
jakej suroviny, uvidíte presné 
množstvo tejto suroviny, ktoré sa tu 
ešte nachádza. Ak surovinu vyčerpáte, 
môžete sa v meste rozlúčiť s produk- 
ciou jednotiek, ktoré ju vyžadovali. 
Otázkou je či bude surovín dostatok aj 
na dlhšie hranie, prípadne či sa budú 
suroviny nejakým spôsobom obnovo- 
vať. 


S úvodom hry a vznikom vašich miest 
súvisia aj s vami susediace mestské 
štáty, ktoré sú nezávislé a neutrálne. 
Na začiatku sú rozvinutejšie ako vy, je 
možné s nimi čulo obchodovať a 
dokonca je aj možnosť, že vás niek- 
torý z mestských štátov požiada o 
pomoc a zadá vám nejakú úlohu. 
Ďalšou možnosťou je rovno si tieto 
štáty podmaniť a pridať do svojho im- 
péria. Aj keď na začiatku to také 
jednoduché nebude. 


Dôležitým prvkom hry je aj diplomacia. 
Tá sa dočkala tiež hneď niekoľkých 
zmien. Boli vypustené zbytočné prvky 
a hlavným cieľom vývojárov je spre- 
hľadnenie diplomacie. Diplomatické 
okienko je teraz na celú obrazovku. 
Vodcovia ostatných civilizácií, s 
ktorými jednáte, už nie sú len mlčiace 
hlavy, ale majú vymodelované celé 
telo a hovoria na vás svojim materin- 
ským jazykom. Tiež pozadie týchto 
jednaní závisí, v akom vzťahu sú vaše 
dva národy, pokiaľ budete vo vo- 
jnovom stave, jednania sa budú 
odohrávať v stane na bojisku. Ak máte 
priateľské alebo neutrálne vzťahy, jed- 
nanie bude priamo v hlavnom sídle 
hlavy štátu. Počas vyjednávaní je 
potrebné sledovať aj reč tela týchto 
vodcov, často vám napovie, aký bude 
výsledok jednania. Mimochodom, 


svojim taktickým prístupom, niektorí 
sú opatrnejší a preferujú defenzívu, iní 
SÚ zas agresívni a sú ofenzívne 
ladení. Okrem toho majú aj svoje 
obľúbené jednotky, zameriavajú sa na 
určité suroviny a rozvoj každej civilizá- 
cie je tak iný. Tieto prvky sú však 
náhodné a tak v ďalšom hraní môže 
byť všetko úplne naopak. Čo sa ešte 
týka diplomacie, už naďalej nie je 
možné obchodovať s technológiami. 
Táto možnosť bola nahradená inou 
možnosťou. Tou je spoločné 
podieľanie sa na výskume s iným spri- 
ateleným národom. 


Hra bude mať aj nový interface, už ži- 
adne veľké menu v spodnej časti obra- 
zovky. Menu sa presunie na bok. Tu 
vás bude hra informovať o všetkých 
dôležitých informáciách, pre tých, 
ktorým sa tento prvok zdá rušivý, 
môžu si ho vypnúť. Všetky dôležité 
menu, ktoré často používate, budú 
mať väčšie ikony, aby boli hneď 
poruke a na druhej strane, všetky 
nepoužívané menu budú mať menšie 
ikony. Opäť sa v hre objavia porad- 
covia, presne štyria. Každý z nich 
bude mať iné pole pôsobnosti. Jeden 
bude odborníkom na vojsko, druhý 
zas na politiku, tretí sa zameriava na 
ekonomiku a pre posledného ostáva 
už len veda. Ale ich rady si musíte 
vyžiadať vy sami, takže ďalší možný 
rušivý prvok je preč. 


So správou vášho impéria súvisí aj vy- 
pustenie náboženstva z hry, ktoré bolo 
dosť kritizované. Novým prvkom je tzv. 
Social Politics, tie majú 10 kategórií a 
dávajú vašej civilizácii rôzne bonusy 
týkajúce sa všetkého, od produkcie 
jedla až po spokojnosť obyvateľov. K 
zmenám dochádza aj v armáde. Pro- 
dukcia jednotiek by mala trvať dlhšie, 


každý z týchto vodcov sa ešte odlišuje 


no na druhej strane je to vyvážené 
získavaním skúseností v boji a jed- 
notky by mali byť povyšované na vet- 
eránov, čo by malo znamenať bonusy 
v boji. Zároveň je modifikované aj 
víťazstvo nad nepriateľskou civilizá- 
ciou, teraz stačí dobyť hlavné mesto 
civilizácie a tá by vám potom mala 
ležať pri nohách. 


Vylepšenia sa dočkala aj umelá in- 
teligencia. Má štyri úrovne, prvou 
úrovňou je veľká strategická, ktorá 
určuje najlepší typ víťazstva. Druhá 
úroveň je strategická, tá ma na starosti 
ekonomické a vojenské úlohy. Tretia 
úroveň by mala byť operačná a jej 
hlavnou prioritou je pohyb jednotiek po 
mape. Posledná úroveň Al je taktická 
a starať sa bude o boj. 


Sid Meier“s Civilization V je hra, ktorá 
už len svojím menom niečo znamená. 
Nové a vypustené prvky dávajú jasne 
najavo, že autori kladú dôraz na 
zjednodušenie ovládania hry, jeho 
sprehľadnenie a dôraz kladú aj na 
väčšiu plynulosť hry. Firaxis si berú 
príklady z iných známych hier a snažia 
sa vybudovať a posilňovať komunitu 
hráčov okolo tejto série. K tomu by 
malo napomôcť aj vytvorenie vlastnej 
v podstate sociálnej siete, kde hráči 
môžu diskutovať, vymieňať si nové 
mapy a módy do hry. Trochu ma však 
mrzí rozhodnutie, že demo hry vyjde 
až v dátum vydania hry a nie je tak 
možnosť vyskúšať si všetky tieto nové 
prvky, aby mohli aj autori mať nejakú 
spätnú väzbu. Ale aj napriek tomu, 
všetci PC-čkári tešte sa na 24. sep- 
tembra. 


WWW.GAMESWEB.SK 18 


laved 
Platforma: PS3, Xbox360 Lukáš "Dolno" Dolniak 


Globálne otepľovanie, roztápanie ľadovcov, zmeny klímy, 
finančná kríza, epidémie, náboženské nepokoje, hrozba 
svetovej vojny... Vyhliadky do budúcnosti pre nás nie sú 
veľmi ružové. AŽ sa zdá, že očakávanie katastrof v na- 
jbližšom čase sa stalo akýmsi moderným trendom. Tomu 
sa často prispôsobujú (nielen) herní vývojári, výnimkou nie 
je ani tím Ninja Theory, ktorého vidina budúcnosti tiež 
nepatrí medzi najpríjemnejšie. 


Pripravovaná hra Enslaved: Odyssey to the West sa totiž 
odohráva v jeden a pol storočia vzdialenom období, kedy 
sa Zem spamätáva z globálnej vojny, ľudstvo je takmer 
vyhladené a aj poslední preživší sú hľadaní armádou ro- 
botov, ktorá by náš druh rada eliminovala už nadobro. V 
tejto nepriaznivej dobe žije (alebo skôr prežíva) aj hlavný 
hrdina Monkey. Jedného dňa ho stroje dolapia a prenesú 
na akúsi vzducholoď, kde spozná techničku Trip. Ona z ne- 
jakého dôvodu vidí v Monkeym spôsob, ako zachrániť 
zotročenú a stále sa zmenšujúcu populáciu ľudí. A tak 
spolu ujdú, Monkey však upadne do bezvedomia, a keď sa 
zobudí zistí, že má na hlave podivnú čelenku, ktorú mu 
nasadila Trip a pokiaľ jej nepomôže domov, môže ho ňou 
rýchlo zabiť a takisto, pokiaľ umrie ona, umrie aj on. Hra je 
inšpirovaná starodávnym čínskym príbehom Cesta na 
západ, môže však prekvapiť zaujímavými dialógmi a 
zvratmi v deji, keďže písanie scenára má na starosti známy 
Alex Garland (scenár k filmom Pláž alebo O 28 dní). 


Samotné hranie vyzerá viac než zaujímavo, videám, 
prezentovaným autormi, nechýbal takzvaný „filmový feel- 
ing“, kedy sa postavy medzi sebou dohovárajú priamo 
počas hry alebo kamera, ktorá si v dôležitých okamihoch 
vyberá rôzne uhly, aby moment umocnila a záber pôsobil, 
čo najsilnejšie. Napríklad, keď Monkey skáče cez priepasť, 
tak kamera zosníma celú akciu zboku a po dopade zoberie 
hrdinu spredu. Otázkou zostáva, či toto efektné divadlo 
nebude prekážať a z hry sa nestane neprehľadný frustru- 
júci zážitok, zatiaľ zostáva veriť autorom, že vedia, čo robia. 
Enslaved tak trochu pripomína posledné diely Prince of 
Persia, vaša postava skáče medzi prekážkami v zvyškoch 
ľudských miest a pohybuje sa na viacerých výškových 
úrovniach. Nechýbajú rôzne hrazdy, beh po stene, výs- 
tupky, kde sa Monkey môže zachytiť a všetkým je hneď 


11 WWW.GAMESWEB.SK 


jasné, kde našli ľudia z Ninja Theory hlavný zdroj inšpirácie. 
Hra samozrejme nezostáva len pri gymnastike a ďalším 
významným prvkom je Trip, ktorá vám, či už potom túžite 
alebo nie, bude robiť spoločnosť počas celej hry. Hra na 
spolupráci s touto postavou stavia a keďže jej skon by bol 
osudný aj pre vás, musíte Trip aj náležite chrániť. Ukážkou 
môže byť situácia, kedy prechádzate v ruinách akejsi 
výškovej budovy a zo susednej stavby po vás strieľajú ro- 
boti. Rýchlo prebehnete do krytu, ale Trip zostáva stále 
vzadu, preto na seba občasným vykuknutím upútate po- 
zornosť a slečna môže prejsť bez problémov. Takýchto 
situácií má byť hra plná a pôsobia sviežim dojmom, snáď 
sa ich neprejeme a nezačnú postupne otravovať. Súboje 
sú jednoduché, ale svižné a tak trochu nefér voči vašej 
postave, keďže vy bojujete rukami a podivnou vysúvacou 
palicou (aspoň podľa doteraz zverejnených informácií) a 
roboti sú vybavení aj rôznymi strelnými zbraňami. 
Nechýbajú ani pasáže, kde sa budeme vyhýbať mínam. 


Čo sa týka technického spracovania, nemali by sme sa 
ničoho obávať. Hra je situovaná do ruín civilizácie obras- 
tených bujnou vegetáciou, ktoré majú niečo do seba a 
môžu ukrývať skutočné nebezpečenstvo. Spracovanie 
hlavných postáv je takmer bezchybné, najmä Trip bude asi 
objektom túžby mnohých hráčov. O dabing hlavného hrdinu 
sa postaral hollywoodsky herec Andy Serkis (známy hlavne 
ako Gloch z Pána Prsteňov). Hudbu má zase na starosti 
Nitin Sawhney av jeho prípade si môžeme byť takmer istý, 
že bude veľmi trefne dopíňať udalosti, ktoré nás budú v hre 
čakať. Trochu nemilou správou môže byť, že PC hráči sa 
Enslaved nedočkajú, vychádza totiž len pre PS3 a Xbox 
360. 


Pár týždňov pred vydaním nebolo o hre vypustené príliš 
závratné množstvo informácií, ale aj z toho mála známeho 
je pravdepodobné, že, ak si dajú autori pozor na problémy 
s kamerou , ktoré ako jediné vyzerajú nebezpečne, pôjde 
o hit, ktorý príjemne padne v studených jesenných veče- 
roch. Autori hovoria, že je hra už pár mesiacov hotová a už 
sa pracuje len na poslednom doladení, aby bol zážitok, čo 
najkvalitnejší. Výsledok ich práce budeme môcť posúdiť 8. 
októbra. 


- SCREENSHOT „2: 


. 
a 


Dragon Age 2 
Platforma: PC, PS3, Xbox360 Roman "JC" Kadlec 


Keď EA a BioWare tento rok ohlásili pokračovanie Dragon 
Age: Origins, mnohí boli nadšení — dvojka príde skôr, ako 
sa čakalo! Prvé obrázky a informácie však priniesli ďalšie 
prekvapenie. Nebude taká, ako by sa čakalo... 


Ono, jednoduchá logika napovedá, že hra, na ktorej sa ro- 
bilo cca 7 — 8 rokov, by mala čakať na pokračovanie trošku 
dlhšie. Možno argumentovať prezieravosťou vývojárov, 
ktorí by si už počas vývoja pripravili všetko potrebné na 
druhý diel a teda vývoj by nemusel zabrať tak veľa času. 
Realita je však iná — Dragon Age 2 opúšťa staré dobré old- 
school RPG korene a posúva sa do roviny moderných tit- 
ulov, kde na tróne sedí sci-fi súrodenec Mass Effect. A 
práve za „fantasy Mass Effect 2“ možno druhý Dragon Age 
s určitou nadsádzkou považovať. Samozrejme, zmien je 
tam oveľa viac, než len iné prostredie, ale v porovnaní DA1 
vs ME2 je nový Dragon Age určite bližšie k vesmírnej 
trilógii. 


Už prvé oficiálne oznámenie sľubovalo, že tohtoročný 
GamesCom bude na Dragon Age 2 bohatý — minimálne sa 
svetu predstaví prvý trailer. Realita je však oveľa krajšia. 
Nielenže sme spomínaný trailer videli, ale rovno sme si aj 
zahrali hrateľnú ukážku. K traileru je zbytočné sa nejako 
zvlášť vyjadrovať — je voľne dostupný, každý si ho môže 
pozrieť a urobiť si vlastný názor naň. Treba však priznať, 
že určitá epickosť a možno aj inšpirácia od Blizzardu mu 
rozhodne nechýba. Môžeme považovať za rovnako epickú 
aj samotnú hru? Prvé dojmy z hrania napovedajú, že (ešte) 
nie.... Treba však podotknúť, že hrateľná ukážka pôsobila 
narýchlo naplácaným dojmom a výsledný produkt bude 
kvalitatívne úplne inde. Mohli sme si však ošiahať nový bo- 
jový systém, pozrieť sa na vylepšovanie postavy a celkovo 
ochutnať novú atmosféru hry. Povedal som to už raz — je 
čas zakývať starým, poctivým, klasickým RPG hrám. Ako 
povedal aj šéf BioWare, Ray Muzyka, herné mechanizmy 
sa neustále menia. Hoci, keď si na nás nostalgikov (ách 
Baldur“s Gate) raz za čas niekto spomenie, budeme v 
nebi... 


Prvá vec, ktorá vás na Dragon Age 2 upúta, je čiastočne 


pozmenený grafický štýl. Autori sa honosia, že grafika je 
krajšia a lepšia, z dema sme však mali úplne opačný pocit, 

bez ohľadu na iné grafické poňatie. Druhá vec, ktorú si 
PCčkár všimne (a konzolistovi príde úplne normálna) je 
fakt, že aj PC verzia stratila izometrický pohľad a tak sa na 
celé dianie budeme dívať z poza chrbtu hlavného hrdinu. 
Nakoľko je táto zmena dobrá / zlá nemá zmysel filozofovať. 
Nový bojový systém jednoducho nemá využitie pre „tak- 
tický“ pohľad zhora, stále je však možné využívať medz- 
erník na pozastavenie boja a rozdanie príkazov ostatným 
postavám (resp. prepnutie). Samotný boj je však natoľko 
dynamický a akčný, že pauzovanie ani nemá zmysel použí- 
vať. V ťažších bojoch v neskorších fázach sa však možno 
uplatní. 


Spomínal som dynamické a akčné boje — poslucháči nášho 
podcastu už asi vedia na čo narážam, ale skutočne, zážitok 
bol podobný situáciám v Pánovi Prsteňov, kde neohrození 
hrdinovia krájali skupinové balenie orkov jedným ťahom. 
orkovia sú mítvi“ (oprava: žiadni orkovia, Death Spawnil!). 
Vizuálny a herný zážitok nie je vyslovene negatívny a 
opticky zvyšuje epickosť hlavného hrdinu, niektorí 
fanúšikovia jednotky však budú frflať — nech sa podobný 
posun herného systému zachová aj v Dragon Age 3 a 
budeme tu mať čistokrvný God of War klon. Zmeny a posun 
k jednoduchosti si možno všimnúť aj pri zvyšovaní úrovne 
postáv. Stačí rozdeliť body medzi atribúty a vybrať si 
vylepšenie schopnosti (tie sú rozdelené do malých stromov 
aich počet sa zmenšil) a je vybavené — žiadne kocky k hra- 
niu netreba. 


Počas GamesComu sme mali možnosť vyskúšať si PC a 
Xbox verziu (k tej sa ešte samostatne vyjadrí DanKanFan), 
ktoré sa v niektorých veciach odlišovali, jednu však mali 
spoločnú — dialógy v nemčine. Nový systém rozhovorov 
sme teda nepreskúmali podrobne, ikony pri voľbe 
odpovede však naznačujú, že k dispozícii sú tri spôsoby 
reagovania — dobrák, záporák a neutrálna reakcia. Teda 
nič, čo by sme nepoznali z Mass Effectu. Z hľadiska 
príbehu toho veľa nebolo odkrytého, celá úvodná scéna 
bola braná z retrospektívy a okrem hráčovej družiny sa ob- 
javili dve postavy, ktoré možno hráčom Mass Effect 2 
vyvolajú spomienky na lllusive Mana a Mirandu. Spomínal 
som už, že DA2 na mňa pôsobí ako fantasy Mass Effect? 
:) Opakovanie je matka múdrosti... 


Osobne mám z hrania PC verzie zatiaľ rozporuplné pocity. 
Je jasné, akým smerom sa chcú autori uberať a defacto by 


to mohlo aj fungovať, prezentovaná 
ukážka však pôsobila príliš divne — 
neustále striedanie kššš akcie spo- 
jenej so stlačením čísel 1,2,3,4 (ak- 
tivácia schopností) a krátkych 
cut-scén, kde si hráč vyberal podľa 
svojej vôle spôsob odpovede... celé to 
pôsobilo príliš strojovým dojmom a ani 
pokus o hru na emócie nebol píliš 
úspešný. O kvalite výsledného pro- 
duktu však nemám pochybnosti — 
BioWare sú majstri svojho remesla a 
hrateľnosť určite vypilujú. Všetci 
potom budeme dvojku oslavovať a pri 
pohári piva sa smiať, aké to bolo, keď 
sme Dragon Age 2 videli prvýkrát na 
GamesCome... 


UPDATE: Dragon Age 2 som si opäť 
zahral na IstroCone - tentokrát PS3 
verziu a kompletne v angličtine. 
Celkový herný zážitok bol jednoz- 
načne lepší, ako v prípade PC verzie 
a to najmä kvôli dvom základným fak- 
torom: kamera a ovládanie. Oboje je 
momentálne lepšie prispôsobené kon- 
zolovým verziám, čo sa značne pod- 
pisuje na celkovom hraní. 
Nepochybujem však, že do vydania 
bude PC verzia odladená av perfekt- 
nom stave. 


DanKanFanov pohľad na Xbox 360 
verziu. 


Ako už bolo napísané vyššie, ja som 
si zobral na paškál Xbox 360 verziu 
tejto hry. Keďže obsahovo bola táto 
hrateľná ukážka rovnaká ako na PC, 
tak sa tu ku nej vyjadrovať nebudem. 
Iba zhrniem moje dojmy z konzolovej 
verzie. V prvom rade čo mi udrelo do 
očí bola celková vizuálna zmena. 
Nový typ pohľadu na hru ma najskôr 
zarazil, avšak už prvý útok na moju 


skupinu mi to vysvetlil. Áno, toto bude 
divoká akcia. Kosti a krv lietali vzdu- 
chom, no a mňa sa zmocňoval pocit, 
že hrám God of War alebo Dante“s In- 
ferno. Veru tak, akcia zatienila RPG 
atmosféru ako atómový mrak Ukrajinu 
v osemdesiatom šiestom. Krv a kosti 
lietali vzduchom a ja som kvadlal 
gamepad a páčky na ňom ako pomin- 
utý. Chvíľu pauza na „duchaplný“ 
rozhovor a hor sa do ďalšieho boja. 
Nehovorím však, že sa to hralo zle. 
Bolo to celkom fajn, len skutočne až 
veľmi akčné. Grafika hry na Xboxe 
360 bola zatiaľ dosť nekonzistentná a 
bolo vidieť, že táto hrateľná ukážka na 
konzolu vyšla asi až príliš skoro. 
Chýbajúce textúry, či veľmi zubaté 
hrany na predmetoch a postavách, 
ktoré sa priblížili blízko kamery. Toto 
všetko mi zabraňuje v akomkoľvek 
hodnotení  konzolovej grafickej 
stránky. Ak by som ju totiž začal hod- 
notiť podľa toho čo som videl, tak by 
to dopadlo viac ako zle. Ovládanie hry 
mi taktiež veľmi nesadlo do ruky. 
Samotný pohyb postavou a základné 
útoky boli fajn, avšak ak som chcel vy- 
brať špeciálny útok alebo kúzlo, tak už 
som mal trocha problémy. Áno boj sa 
síce dá pauznúť, avšak vtedy som mal 
zasa menšie problémy so zadávaním 
rozkazov. No a po pravde, boje sú 
taká akcia, že v nej vcelku ľahko na 
pauzu zabudnete a preberie vás až 
vaša smrť. Zatiaľ sa ku druhému 
pokračovaniu Dragon Age staviam 
vcelku chladne, avšak ako už bolo 
spomenuté vyššie, na vývoji pracuje 
legenda, ktorá nedovolí (teda aspoň 
dúfam) svojmu dielu upadnúť na 
kvalite. V konečnom výsledku tak 
môžeme dostať kvalitné akčné RPG 
akých na konzolách veľa nie je, teda, 
aspoň v to naďalej verím. 


Stručný Istro-pohľad á la Mick- 
TheMage 


Na poslednom Istrocone som si mal 
možnosť zahrať krátku ukážku 
pokračovania hry Dragon Age, rov- 
nako ako každý kto tam prišiel. Hneď 
na začiatku treba povedať, že o kval- 
itách rozprávania, príbehu u hier od 
Bioware netreba pochybovať. Os- 
tatne, nástup Flemeth na scénu bol 
impozantný i bez zvuku (v okolí bol 
taký hluk, že som v podstate hral 
nemú hru :-) ). | ono rozprávanie, kde 
sa chvíľu miesi jedna verzia príbehu s 
druhou, vyzerá byť zaujímavý. Napriek 
tomu — i keď mám na pamäti, že sa 
jedná o veľmi rannú verziu hry — treba 
povedať, že spôsob akým bol prezen- 
tovaný boj, sa mi zdá byť trochu 
nešťastný. Samozrejme, skúšal som 
PC verziu a po návykoch, ktoré má 
človek z prvého dielu bolo veľmi ťažké 
sa v samotnom boji zorientovať. Stále 
som sa pokúšal „zoomovať“ ďalej od 
bojiska, spraviť si prehľad o tom, čo sa 
okolo mňa deje. Bolo to zvláštne a na 
môj vkus príliš hektické. Obzvlášť za 
mága sa človek začínal trochu strácať. 
Páni (a určite i nejaké dámy, aby som 
ostal rodovo korektný :) ) z Bioware sa 
zrejme rozhodli ísť smerom k akčne- 
jšej zložke bojov á la Mass Effect, čo 
by mohla byť chyba. Čo sa hodí do 
sci-fi prostredia skrátka nemusí dobre 
sedieť vo fantasy svete, obzvlášť ak 
už si človek stihol vybudovať ísté 
návyky. Pri takto rannej verzii len os- 
táva dúfať, že toto naozaj nebude 
definitívny spôsob boja pre PC verziu, 
pretože to čo táto verzia predviedla sa 
naozaj viac hodí na konzolu ako počí- 
tač. 

- NY M, 
Platforma: PC, PS3, Xbox360 

Nad Prahou sa blýska a sťahujú sa mračná, ale nie len tie 
reálne, na jeden podvečer sem totiž dorazila aj jednotka 
Tier 1, aby nám predstavila multiplayer blížiaceho sa Medal 
of Honor. EA pripravila prezentáciu v jednej z herní, kde sa 
zišli redaktori a blogeri z niekoľkých stránok, výherca z 
radov fanúšikov a medzi pozvanými sme boli aj my. 


Môžeme vám teda exkluzívne priniesť naše dojmy z hra- 
nia. 


Rád by som pánov z EA CZ/SK pochválil, že Zorganizovali 
akciu prakticky bez akýchkoľvek problémov pre nás hrajú- 
cich. Začali sme načas a skončili podľa plánu. Na záver 
sme ešte boli pozvaní na posedenie pri zlatom moku, kde 
sa búrlivo diskutovalo. Zo začiatku dosť formálna atmos- 
féra sa s pribúdajúcimi odohratými minútami dosť uvoľňo- 
vala a pribúdali sklamané aj nadšené výkriky pri 
podarenom zabití nepriateľa. Dobrú atmosféru zaklincoval 
jeden z hrajúcich redaktorov po ďalšom zabití výrokom na 
celú miestnosť: „tak teď jsem se vážné nasrľ“ :) 


Ale späť k hraniu Medal of Honor. Dostupných bolo asi 20 
výkonných počítačov na dve a pol hodiny pomerne 
akčného hrania. Vyskúšali sme si štyri multiplayerové módy 
na štyroch mapách, ktoré nám postupne prepínali priamo 
vo švédskej centrále spoločnosti DICE. K dispozícii sme 
tak mali najskôr Team Assault mód, nasledovaný módom 
Sector Control a Objective Raid, posledným módom bol 
Combat Mission. Sami asi chápete, že dve a pol hodiny 
hrania multiplayeru je len rýchle zoznámenie sa s hrou a 
jej základnými princípmi. 


Čo sa týka máp, tie mi prišli akurátne veľké a dobre uspo- 
riadané, teda až na jednu. Všetky mapy v hre majú reálny 
základ. My sme sa pozreli do Garmzir Town, čo je pár hli- 
nených chatrčí rozdelených riečkou na dve polovice, ktoré 
spájajú dva mosty. Okrem toho sa dá zbehnúť do koryta 
riečky a prekračovať na druhú stranu aj tadiaľto. Mosty sú 
tak nosným prvkom tejto mapy, veľa bojov sa strhne práve 
pri ich prekračovaní. Ďalšou mapou bola Kandahar Mar- 
ketplace. Takmer celá mapa je pokrytá betónovými 
stavbami s výnimkou stredu, kde je samotné trhovisko. 
Keďže budovy majú dve alebo tri podlažia, mnoho stretov 
sa odohráva práve niekoľko metrov nad zemou, odkiaľ je 

Honor — dojmy z multiplayeru 


Daniel "LordDan" Hujo 


lepší výhľad. Pre mňa osobne najhoršou mapou akcie os- 
táva Kunar Base. Je to neuveriteľná spleť chodieb, miest- 
ností a vyvýšených miest, kde často ani neviete, odkiaľ 
smrteľná rana prišla, prípadne príde práve zozadu, odkiaľ 
ju čakáte najmenej. Viac tréningu na mape by možno zme- 
nilo môj názor, ale zatiaľ mi to prišlo ako neuveriteľne 
chaotické strieľanie. Posledná lokalita, kam sme sa vybrali, 
bola Shahikot Mountains. Išlo o mapu určenú pre mód 
Combat Mission, takže nešlo o klasický štvorec, ale koridor 
hnaný neustále dopredu, čo bola príjemná zmena. 


Usporiadanie a grafické spracovanie je na vysokej úrovni. 
Mapy sú logicky usporiadané a je na nich dostatok bočných 
uličiek, úkrytov, ale aj otvorených priestranstiev, kde sa to 
môže mlieť. Príjemné bolo aj zistenie, že ani v jednej 
lokalite sa mi nepodarilo nájsť miesto, ktoré by poskytovalo 
výraznú výhodu či už výhľadom na celú mapu, prípadne 
len jednou prístupovou cestou. Vždy na niektoré miesto 
vedú aspoň dve cestičky a nikdy tak nie ste v bezpečí a 
neraz sa stane, že vás pekne potichu dostane niekto 
sekerou alebo nožom zozadu. Grafické spracovanie sa mi 
tiež pozdávalo, živé farby v poničenom púštnom meste 
Garmzir, naopak ponuré rozbombardované trhovisko v 
Kandaháre, nemastná-neslaná základňa v Kunare, kde si 
grafiku v tej rýchlosti aj tak moc nevšímate :) a zasnežené 
hory Shahikot. Čo sa ale týka sneženia, v úvode pôsobí 
dosť mätúcim dojmom. Občas totižto padá priamo proti 
vám a skôr to vyzerá, akoby po vás niekto strieľal a tak za- 
čnete bláznivo kľučkovať a krčiť sa. 


UŽ niečo vieme o mapách, teraz ešte módy. Team Assault 
je samozrejme len iný názov pre Team Deathmatch, takže 
rozdelenie do dvoch tímov a môže začať krvavá kúpeľ. 
Druhým módom, ktorý sme si vyskúšali bol Sector Control. 
V tomto móde sa na mape objavili tri stožiare s vlajkami a 
cieľom tímov je obsadiť ich všetky a pokiaľ možno aj 
udržať. Ak ich má nepriateľ všetky pod kontrolou, hra v pod- 
state ešte len začína, pretože väčšinou je potom veľmi 
horúco. V Objective Raid si za Američanov vyskúšate 
päťminútovú obranu dvoch statických zariadení, ktoré sú 
neďaleko od seba. Na pomoc dostanete aj stacionárne 
ťažké guľomety. Či už sa obrana podarí alebo nie, v 
druhom kole sa ocitnete na druhej strane. Taliban na tieto 


zariadenia útočí a musíte na ne umi- 
estniť nálože, opäť s limitom päť 
minút. Raz sa to nášmu tímu podarilo 
za 42 sekúnd. Posledný Combat Mis- 
sion má tiež dve fázy. V jednej musíte 
za Taliban ubrániť niekoľko, myslím, 
že ich bolo päť, strategických bodov. 
Vždy však naraz bránite len jeden, za- 
čínate pri vraku vrtuľníka a pokiaľ sa 
ho nepriateľ zmocní, musíte chrániť o 
niečo ďalej v koridore napr. zásoby 
munície a tak sa stále posúvate. V 
druhej fáze ako Američania postupu- 
jete práve po týchto strategických 
bodoch. Môže sa to zdať jednoduché, 
ale nie je to tak, nášmu tímu sa síce 
darila obrana veľmi dobre, nepriateľ sa 
ani raz nedostal ani k prvému bodu a 
naopak pri útoku sme vždy dobyli 
všetky pozície, no Shahikot Mountains 
je veľmi dobre vymyslená mapa a boje 
sú tu asi najtvrdšie. 


Ak teda máte z predchádzajúcich riad- 
kov pocit, že hra má neuveriteľný 
akčný spád, je to skutočne tak. Po za- 
čatí hrania narazíte na nepriateľa tak- 
mer okamžite a zvuk streľby počujete 
od začiatku až do konca. Samozrej- 
mosťou je dobrý deštrukčný model. 
Nečakajte síce nejaké borenie budov 
a podobne, no drevené krabice, 
stánky, zábradlia a množstvo iných 
vecí, za ktorými sa skrývate toho 
poväčšinou veľa nevydržia. Moc toho 
nevydrží ani váš vojak, takže je dobré 


využiť každý úkryt, na otvorenom 
priestranstve nemáte šancu. Pokiaľ 
utrpíte nejaké zranenie a prežijete, 
zdravie sa vám časom doplní samo, 
ale trvá to dlhšie než je zvykom, pod 
paľbou až nekonečne dlho. V hre sú 
celkom tri špecializácie — Rifleman, 
Spec ops a Sniper. Či je to málo alebo 
veľa nechám na vás, mne osobne to 
prišlo niekedy málo, vtedy by som do- 
plnil medika, inokedy zas moc, 
nakoľko toľko rozdielov medzi týmito 
tromi špecialitami nie je. Keď to veľmi 
zjednoduším, rozdiel je len v do- 
plnkovej zbrani, kedy Rifleman má 
granáty, Spec ops raketomet a za 
Snipera som nehral, tak neviem. Ak by 
niekto namietal primárne zbrane, prak- 
ticky od samotného začiatku si môžete 
vybrať ktorúkoľvek zbraň, ktorých je 
na začiatok zhruba desať, keď nerá- 
tam sniperky. Osobne mi toto veľmi 
prekážalo, keďže Taliban si od zači- 
atku hry mohol zvoliť aj americké 
zbrane a naopak Američania veselo 
AK-47, no niektorým to naopak vy- 
hovovalo. K zbraniam sú od začiatku 
dostupné aj modifikácie. Zvoliť si 
môžete klasické mieridlá, kolimátor, 
prípadne optiku, ďalej je tu tlmič a 
posledné modifikácie sa týkajú zásob- 
níkov a munície. Dôležité je ale sle- 
dovať vplyv týchto modifikácií na vašu 
zbraň, pretože bonus napr. do dostrelu 
je kompenzovaný nižšou účinnosťou 
zbrane. Škoda len, že tieto modifikácie 
sa neodomykajú postupne. Za každý 
kill získavate určitý počet skúseností a 
vylepšujete si tak schopnosti s danou 
špecializáciou. Či má tento skill nejaký 
účinok na zbrane, som za tú krátku 
dobu postrehnúť nestačil, aj keď som 
dosiahol šiestu úroveň s Riflemanom. 
Hra vás ešte z času na čas odmení 
stužkou alebo medailou, ako som 
pochopil sú to v podstate achieve- 
menty, ktoré získate za určitý počet 


headshotov, savior alebo revenge 
killov a podobné veci. Ešte musím ale 
pripojiť kritiku k hre a to konkrétne k 
rozlíšeniu Američanov a Talibanu. Na 
diaľku je všetko v poriadku, nad spol- 
ubojovníkmi je označenie, ktoré si 
všimnete, no problém nastáva v kon- 
frontácii Zoči voči. Párkrát sa mi tak 
stalo, že som stál oproti nepriateľovi a 
obidvaja sme rozmýšľali či vystreliť, 
prípadne bežíte veselo bok po boku s 
nepriateľom lebo ste si to jednoducho 
nevšimli a on tiež nie. Niekedy tento 
zmätok spôsobuje aj fakt, že si môžete 
zvoliť ktorúkoľvek zbraň a neuve- 
domíte si, že už stojíte na druhej 
strane. 


Vyzerá to, že som vyčerpal všetky 
myšlienky o Medal of Honor, tak 
neostáva než to nejako zhrnúť na 
záver. Myslím si, že na trhu, kde už 
máme Battlefield a Call of Duty si 
svoje miesto nájde aj Medal of Honor. 
Veď predsa len nejakú fanúšikovskú 
základňu ešte má, naviac multiplayer 
režíruje DICE, takže určité podobnosti 
s Battlefieldom tu sú, je teda možné, 
že pritiahne aj fanúšikov konkurencie. 
Kto preferuje skutočne akčné pe- 
chotné boje v zaujímavých a dobre us- 
poriadaných lokalitách, pre toho bude 
Medal of Honor jasná voľba. A kto by 
mal ešte stále pochybnosti, môže si 
hru vyskúšať v open bete, ktorá bude 
prebiehať medzi 4.-7. októbrom, teda 
len pár dní pred vydaním, ktoré je 
plánované na pätnásteho. 

RECENZIA 


Mafia II 


Nekonečný vývoj, mnohé odklady, pokračovanie leg- 
endy... Týmito prívlastkami možno charakterizovať 2 
tohtoročné hity, ktoré si svoje vydanie nechali na letné 
prázdniny. Keď sa k indíciám pridá konštatovanie 
„Zlaté české ručičky“, je jasné, koľká bije. Mafia 2 je 
konečne tu! Ale dopadla tak, ako sme očakávali? 


Podotázka k predchádzajúcej vete samozrejme znie „ČO 
sme očakávali, že prinesie pokračovanie?“ Mafia 1 sa 
môže právom honosiť statusom „legenda“, čo so sebou 
logicky prináša množstvo problémom pre ďalšie pokračo- 
vania. Snaha vystúpiť z tieňa svojho predchodcu a 
ponúknuť hráčom podobnú hernú extázu, to všetko 
vyžaduje oveľa viac, než len rovnaké ingrediencie. A hoci 
je druhá Mafia na prvý pohľad veľmi podobná jednotke, je 
tu niekoľko drobných rozdielov, ktoré sa podpisujú na 
celkovom zážitku a posúvajú hru z roviny „excelentných“ 
medzi tie „lepšie a výborné“. Pekne poporiadku... 


Thomas Angelo bol určite sympaťák a podobne sa na nás 
snaží zapôsobiť aj Vito Scaletta. Chalanisko z Apeninského 
polostrova to v živote rozhodne nemá jednoduché a jeho 
predstava amerického sna ho po neúspešnej vykrádačke 
opäť posiela do rodného Talianska. Druhá svetová vojna 
sa predstavuje aj v novej Mafii a ide o štýlový tutoriál, ktorý 
oboznamuje s akčnou zložkou hry. Niektoré zdroje 
uvádzajú, že podľa pôvodného dizajnu mal vojnový pobyt 
trvať oveľa dlhšie (tak či onak, ide o výbornú vsuvku a 
štýlový začiatok), ale už po pár minútach sa príbeh opäť 
vracia do Ameriky. Nové problémy, starí známi a staré spô- 
soby riešenia — pouličný zlodej Vito k Vaším službám. Po- 
malší rozjazd a rozvoj postavy ako takej sa tiahne prvú 
tretinu až polovicu hry a hráč sa márne pýta, „kde je 
sľúbená mafia?“. Mafiáni dlho ostávajú iba kulisou a vhre 
1! príbehu sa „reálne“ predstavia až na prelome polčasu. 


Príbeh samotný zaostáva za výbornou prepracovanou drá- 
mou z jednotky — a nie je to iba rozdielnym pojatím 
hlavného hrdinu. AŽ na výnimky by sme atmosféru klasick- 
ých mafiánskych príbehov hľadali zbytočne. Daniel Vávra 
sa v jednom z rozhovorov vyjadril, že príbeh Mafie 2 je 
„temnejší a reálnejší.“ Pokiaľ náhodou v 2K po jeho od- 
chode niečo menili, tak celková pochmúrnosť ostala za- 
chovaná a pravdivosť Murphyho zákonov je prezentovaná 
až s príliš veľkým nadšením — v dvojke sa nachádza toľko 

klišéovitých situácii a na tak malom priestore, až to niekedy 
vyzerá neskutočne tragikomicky a z hlavných hrdinov Vita 
a Joea sa stávajú novodobí Pat a Mat. Aby som však iba 
nekritizoval — príbeh dokáže motivovať a pohltiť hráča a to 
aj napriek tomu, že v niektorým momentoch pôsobí jeho 
vývoj trošku umelo a nelogicky (zas tá kritika :). Nerád by 
som tu rozoberal jednotlivé detaily, nakoľko by to zruinovalo 
tých niekoľko výborných momentov a prekvapení (či už v 
kladnom alebo zápornom zmysle), ktoréMafia 2 ponúka. 
Celkovo mi však samotný príbeh prišiel až príliš postavený 
na Vitovi a s mafiou odsunutou na druhú koľaj. Čo však 
musím pochváliť a vyzdvihnúť sú dialógy s Joeom počas 
jazdenia a kopa ostatných malých „pokecov“ mimo príbeh 
— sú zábavné, vtipné a výborne dotvárajú atmosféru. 


V otázke hrateľnosti sa drží pokračovanie v šľapajach jed- 
notky. Máme veľký otvorený svet, ktorý by mohol mylne 
vzbudzovať predstavu, že Mafia 2 je ďalšou z rady sandbox 
hier. Realita je však taká, že obrovské mesto slúži iba ako 
kulisa pre lineárnu hrateľnosť hnanú príbehom. Nie, žiadne 
GTA v 530. rokoch nečakajte, Mafia je stále iba o príbehu a 
„blbinky“ okolo by ste hľadali márne... hoci, pôvodne mali 
byť prítomné aj tie (reálne môžete zbierať Playboy a 
zatykače po celom meste). Predávaná hra však obsahuje 
iba spomínaný príbeh a s jeho koncom končí aj samotné 
hranie — žiadna voľná jazda, alebo predíženie rekreácie v 
Empire Bay nie je priložené. Je to veľká škoda, pretože 
Empire Bay je skutočne detailne spracované mesto a jeho 
potenciál ostáva nevyužitý. Hoci, v dnešnej dobe DLC zá- 
plav je isté, že sa skôr či neskôr niečoho dočkáme (už teraz 
sú ohlásené 2 balíčky a ďalšie $$$ naviac — ponuka, ktorá 
sa nedá odmietnuť), otázkou ostáva rozsah — sekundárne 
misie a výzvy vrátane príbehu by sme čakali asi márne. Po- 
važovať to za zápor je však čisto subjektívne (chceme z 
Mafie ďalšie GTA?). K Empire Bay ešte jedna pripomienka 
— autori sa snažili „živoť“ mesta prezentovať vo forme 
naskriptovaných udalostí, ale keď sa na začiatku hry za 
sebou odohrajú 3-4 udalosti v rozmedzí pár metrov (ne- 
hovoriac o tom, že vo výsledku pôsobia na tak malom 
priestore príliš umelo) a počas ostatného zvyšku hry sa už 
prakticky nič ďalšie nedeje, tak to celkový dojem príliš ne- 
zlepší. Niežeby išlo o niečo dôležité, ale keď už niečo za- 
čnem robiť... Podobne pôsobia aj podaktoré NPC (slovom 
dve) sľubujúce prácu, ktoré však počas celého trvania hry 


odbijú hráča dialógom „prácu nemám, príď neskôr“. Možno, 


A pí 


keby namiesto slova „neskôr“ uviedli 
názov konkrétneho DLC, ušetrili by 
hráčom zbytočné minúty jazdenia. 
Niežeby ho bolo nedostatok. 


Jazda, film, jazda, film, jazda, spánok, 
koniec kapitoly a opäť to isté — toľko 
scenár hrateľnosti prvých zopár kapi- 
tol. V druhej polke si však Mafia uve- 
domí nedostatok akcie a tento deficit 
doháňa značne (a niekedy až 
prehnane) akčnými pasážami, ktoré 
sú síce na prvýkrát zábavné (skripto- 
vaní nepriatelia začínajú po čase 
nudiť), ale z Vita robia skôr 
neohrozeného tajného agenta, než 
priemerného mafiána s minulosťou 
pouličného zlodeja a pár rokmi na vo- 
jnovom fronte. Vito je však obdarený 
špeciálnym videním cez prekážky a 
automatickou regeneráciou života, 
takže všetko zvláda ľavou zadnou — 
remake filmu Scarface s Vitom v roli 
Tonyho Montanu by bol určite zaují- 
mavý. Minimálne záverečná scéna by 
vyzerala úplne inak. Ignorujme (ne)re- 
alizmus, podstatná je zábavnosť a 
akčnú zložku, rovnako aj jazdenie, 
možno považovať za výborné. Akcia 
síce v niektorých momentoch trpí syn- 
drómom checkpointového systému a 
opakovanie vybraných pasáží sa 
stane otravným, nehovoriac o počú- 


vaní stále tých istých dialógov, ktoré 
niekedy nejdú preskočiť. Aby som to 
nejako rozumne zhrnul - vo výsledku, 
napísať niečo nové k Mafii 2 je takmer 


nemožné — každý vedel, ako bude 
vyzerať a ako sa bude hrať, jediné čo 
ostávalo otázne bolo celkové zladenie 
jednotlivých prísad a výsledná atmos- 
féra. Po dohraní možno pokojne 
povedať, že Mafia 2 si drží svoju kval- 
itu a ponúka podobnú zábavu ako jed- 
notka, aj keď príbeh značne zaostáva 
a Mafiu 1 by ste v dvojke mnohokrát 
hľadali zbytočne. Pokračovanie 
ponúka „tak trochu inú Mafiu“. Mimo- 
chodom, fanúšikov jednotky určite 
poteší odkaz na prvý diel v podobe 
jednej drobnosti :) 


Mafia 2 je po tech- 
nickej stránke 

zvládnutáf, 
bezchybne. 


gramového 
kódu ponúka 
hráčom ničím nerušený 
herný zážitok v skvelej grafike s 
takmer dokonalým hudobným sound- 
trackom. Mafia 2 síce možno ne- 


dokáže navodiť atmosféru prvého 
dielu, ale cestovanie časom do 50. 
rokov vystihuje bezchybne. Celkovú 
atmosféru ešte zlepšuje reálne poško- 
denie automobilov (odlietavajúce puk- 
lice a kapoty) a zničiteľnosť prostredia. 
Český dabing taktiež chválim (postavy 
nehovoria iba česky, ale aj kvalitatívne 
hezky, dabing príjemne prekvapil) a to 
aj napriek nezhode medzi hovoreným 
slovom a pohybom pier, ktoré sú 
prispôsobené anglickej verzii. 


Mafia, Mafia... čo len s tebou? Vitov 
život v Mafii 2 nie je rozhodne 
bezproblémový a podobný osud posti- 
hol aj hru samotnú. Jednoduché to 
rozhodne nemá — veľké očakávania, 
nekonečné porovnávania a konfrontá- 
cie s jednotkou, to všetko aktuálny 
počin od 2K Czech zažíva deň čo deň, 
až sa vyslovene ponúka prirovnanie k 
pokračovaniu inej legendy, ktoré „skla- 
malo“. Deus Ex: Invisible War je 
výborná hra a to aj napriek tomu, že 
sa jednotke nedokázala v genialite pri- 
blížiť (Čo jej bolo najviac vytýkané). A 
druhá Mafia je na tom podobne - niečo 
tu chýba, niečo je horšie, ale určité 
čaro (aj keď čiastočne iné) jej 
nemožno uprieť. Veľký potenciál stále 
ostáva, snáď sa niekedy dočkáme aj 
trojky, ktorá bude poučená z tých 
zopár chýb úl predchodcu... 


— — —? 

Názor od vedľa: 
Juraj "Duri" Dolniak 


Ak sa mám priznať, vôbec nie som 
jedným z tých miliónov fanúšikov 


Mafie, konkrétne prvého dielu, ktorý 


doslova zmenil podaktorým hráčom 
život. Zato do vydania pokračovania 
som odpočítaval deň po dni, jednodu- 
cho som sa neubránil československej 
mánii vypuknutej roky pred posledným 
augustovým piatkom. Nakoľko v hrách 
viem oceniť najmä kvalitný dej, Mafia 
2 mi v tomto smere perfektne vyhov- 
ela. Nemyslím tým základ príbehu, od 
ktorého sa odvíjajú Vitove úlohy, ale 
skôr jeho vyrozprávanie, dialógy 
medzi vašimi mafiánskymi kolegami a 
na mieru navrhnuté misie. Práve tieto 
činitele robia z prostého príbehu nez- 
abudnuteľný zážitok, nad ktorým sa 
hráč zamyslí aj po záverečných tit- 
ulkoch. Ak však mám v stručnosti 
zhrnúť, čo sa mi páčilo a čo na druhej 
strane nie, kladmi šetriť nemienim. 
Jedným z nich sú postavy, ktoré pôso- 
bia uveriteľne a ich osudy vierohodne, 
čomu napomáhajú aj kvalitne spraco- 
vané cut-scény vo výbornom 

grafickom prevedení. Vizuálnu stránku 
celkovo považujem za jedno veľké 
plus, dobové autá, kostýmy, účesy, na 
tom všetkom vidieť kus kvalitne odve- 
denej práce. Pozdvihnúť musím tak- 


tiež hudobnú zložku, v ktorej odznejú 
klasiky od Haleyho či Valensa. Akčné 
pasáže zvládlo 2K Czech na výbornú, 
majú svoje tempo a, čo je hlavné, 
nenudia. Do záporov by som zaradil 
odfláknutý — záver spoločne s 
nevyužitým mestom, v ktorom môže 
robiť Vito len zopár vedľajších čin- 
ností, a slabšou umelou inteligenciou 
príslušníkov polície. Treba si však uve- 
domiť, že druhá Mafia je zameraná 
najmä na dejovú linku a, ako už 
niekoľko kolegov z hernej branži avi- 
zovalo, žiadne GTA od nej nečakajte. 
Keď mám teda hru číselne ohodnotiť, 
výsledná známka sa pohybuje okolo 
krásnej 9-iny. Tak čo Cenega, palce mi 
dúfam zostanú. :) 


HODNOTENIE 
Platforma: PC,PS3,X360 
Výrobca: 2K Czech 
Distribútor: Cenega 
Multiplayer: nie 
Lokalizácia: — kompletná 


RECENZIA 


Sam 8 Max Season 3 


Michal "MickTheMage" Nemec 


Episode 5: The City That Dares Not Sleep 


Telltale a ich vynález skazy. Vlastne know-how na epi- 
zodické adventury by bol možno vhodnejší výraz. 
Know-how skazy? Dáva to zmysel? Nevadí, zabudnime 
na to a pozrime sa ako dopadla posledná epizóda tretej 
série Sama 8. Maxa. 


Posledný krát, keď sme našich hrdinov opúšťali, ostal pes- 
detektív Sam sám, pretože z jeho verného kamaráta sa 
stalo obrovské monštrum z Temnej dimenzie. GodziMax 
teraz pustoší všetko čo mu príde pod ruku. Je zlý a 
škaredý, k tomu ešte tie Max(i)spóry vo forme Maxovej ho- 
riacej hlavy. Nejde im o nič menšie ako uspanie každého 
občana New Yorku. Čo sa s tým dá robiť? Na túto otázku 
sa bude snažiť prísť vedecký tím odborníkov (ehm), ktorých 
hráč poznal počas celej série a ďalej. Nehovoriac, že za 
Maxovej neprítomnosti nám agent Superball vystúpal v kar- 
iérnom rebríčku až na post hlavy Spojených štátov. Snáď 
si nemyslíte, že by najmocnejšej mocnosti z mocných 
mohlo vládnuť monštrum? Na druhej strane... radšej nič. 


V A 


Na začiatku sa zrodí plán, ktorý by mal priviesť Maxa 
naspäť medzi — relatívne — normálnych občanov New 
Yorku. Pretože inak hrozí, že Max bude zničený novou ar- 
mádou prerastených, plechových škatúľ, ehm robotov (pro- 
totyp poznáte z minulých sérii), ktorým nevelí nikto väčší 
(doslova a do písmena) ako socha starého Aba Lincolna. 
Skrátka, treba okamžite zložiť tím, nájsť spôsob ako sa 
dostať do Maxových útrob a odoperovať zhubný nádor 
temnej dimenzie. Och áno, kde je Abe Lincoln, musí byť aj 

jeho zákonná manželka Sybil Pandemic — tehotná! V tomto 
prípade by som, pre vaše vlastné psychické zdravie, radšej 
ani nemyslel ako k tomu došlo. Varoval som vás! 


Keď sa pohybujeme v zavedenej sérii, je ťažké písať o 
nejakých výrazných zmenách, pretože všetko je vlastne 
absolútne rovnaké ako bolo naposledy. I keď tentoraz je 
Sam na celý prípad sám, avšak odhodlaný zachrániť svo- 
jho kamoša za každú cenu. Systém je klasický, nemenný 
— niekde získate nejaký predmet, na druhom mieste ho 
použijete, prípadne hľadáte ďalšie možné kombinácie. 
Občas vám môže pomôcť aj nápoveda kedy Sam hráča 
nenápadne postrčí k možnému riešeniu. Táto pomoc má 
niekoľko stupňov a pre tých najtvrdších ide samozrejme 
vypnúť. Nadprirodzené schopnosti úplne zmizli, resp. 
občas sú použité proti Samovi, avšak na jednu schopnosť 
predsa len ostalo miesto. Celý čas na vás pritom dýcha 
melancholicky zábavná atmosféra, 
taká akú dokáže vykresať snáď 
len svet, v ktorom sa dobro- 
družstvá Sama 8 Maxa 
odohrávajú. K tomu ešte ten 
koniec, ktorý dokázal jemne 
zasiahnuť. Človek len nev- 
eriacky krútil hlavou a... 
To je ten problém recenzií 
a epizodického obsahu 
všeobecne. Jednoducho 
sa nemôžete podeliť o 
plnohodnotný zážitok, 
pretože prezrádzať 
dej sa nepatrí. V kaž- 
dom prípade, 
odporúčanie znie sledovať 
pohyb na obrazovke aj 
počas záverečných titulkov. 
Vlastne keď tak celú situáciu spätne 
analyzujem — to odporúčanie ani 
nebolo treba. Po tom konci vás to 
donúti pozerať automaticky. 


The City That Dares Not Sleep je 
dôstojným zakončením celej tretej 


série. Deviľs Playhouse nám ponúkla 
niekoľko zaujímavých a relatívne 
„nových“ prístupov k adventúrnemu 
žánru. Niektoré jej epizódy tak boli 
prekvapivo osviežujúce a pestré. 


Zlepšila sa i práca Telltale s 
prostredím (väčšia pestrosť a menšia 
recyklácia obrazoviek v rámci série, 
resp. jednotlivých epizód), mimika jed- 
notlivých postáv, čo prispieva k dy- 
namickému vnímaniu príbehu a 
charakterov jednotlivých aktérov. 
Dabing i hudobný sprievod patrili už v 
predchádzajúcom období ku kvalitne 
odvedenej práci, na tomto fakte sa v 
prípade tretej série nič nemení. Snáď 
len sa mi tentoraz zdala hudba menej 
výrazná ako naposledy. Lenže to 
pokojne mohol byť autorský zámer. V 
predchádzajúcich sériách bola totiž 
hudba veľmi výraznou zložkou príbe- 
hov Sama 8 Maxa. Z Deviľs Play- 
house si nevybavujem žiadnu výraznú 
melódiu, nič čo by sa usadilo v hlave 
na dlhú dobu. Možno za to môže ab- 
sencia „klasických“ pesničiek — tú o 
mafii z prvej série mám v hlave do 
dnes, o záverečnej „World of Max“ ani 
nehovoriac. 


Nuž blížime sa k neodvratnému koncu 
všetkých vecí. Čitateľa recenzie 
možno ešte čaká nejedno prekvape- 
nie a odhalenie vecí, ktoré idú za hran- 
icu pochopiteľného. Ostatní, čo už 


príbehy nezvyčajnej dvojice máme 
dávno za sebou, rozmýšľame o nesm- 
rteľnosti švába, ehm vlastne chrústa. 
Niekde v kútiku duše uvažujeme, že 
by sme si dali celý príbeh ešte raz -— i 
keď bez tých prekvapení to už nebude 
úplne ono. Na bozk Stinky a Sama sa 
nedá zabudnúť a keď sa k tomu ešte 
pridá prerastený šváb... uh (to nie je 
spoiler, táto udalosť sa odohrala v 
predchádzajúcej epizóde :) ). Skrátka 
nezabudnuteľná tretia sezóna. Pri jej 
hodnotení by som sa nebál ísť veľmi 
vysoko — v rečí bez textu, v reči čísel, 
pokojne až k deviatke. | napriek tomu, 
že priemer hodnotení jednotlivých 
epizód by s tým zrejme nesúhlasil. 


HODNOTENIE 
Platforma: PC 
Výrobca: Telltale Games 
Distribútor: Telltale 
Multiplayer: nie 
Lokalizácia: nie 

RECENZIA 


Morituri te Salutant 

Veríte na karmu? Ja nie, ale keby som veril tak vám 
poviem, že Šanghaj musí mať karmu horšiu ako Čer- 
nobyľ. Veď si to vezmite, najprv sa ním preženie 
pohroma menom Army of Two 2, ktorá ho takmer 
zrovná so zemou, aby sa sem len o pár mesiacov 
neskôr prišli vybúriť dvaja ešte väčší šialenci a 
dodýchavajúce mesto dorazili ranou z milosti. Asi vám 
je jasné, že v recenzii na Kane 8. Lynch 2: Dog Days 
nerozprávam o Filmárikovi a Filmuške. Parazitmi v 
pulzujúcich tepnách veľkomesta sú opäť starí známi z 
jednotky. Adam "Kane" Marcus a James Seth Lynch. 
O dva roky starší, o 100 rokov zostarnutejší (predsa len 
biznis v tomto odbore pleti zrovna neprospieva), 
našťastie rovnako sprostí a arogantní. 


Prvý diel Kana a Lyncha priznám sa, nejak nezanechal na 
mne nejaké výraznejšie stopy, teda nie, že by som po ňom 
mal hneď vyraziť s AK-47 do ulíc, ale jednoducho pamätám 
si ho ako jednohubku, síce výživnú, ale mierne slanú s trp- 
kastou chuťovou dohrou na záver. Vlastne jediné, čo stálo 
za reč, bol jej úplný koniec, ktorý bol fakt neortodoxný a 
spomínam si na vášnivé diskusie o tom, ktorý z dvoch kon- 
cov bol ten šťastný a ktorý nie. Dva roky po dohraní, keď 
už snáď všetci pochopili, že šťastné konce sú len v amer- 
ických romantických komédiách a iných podobných hovad- 
inách. Preto pravdupovediac začiatok Dog Days prekvapí 
vcelku formálnym stretnutím oboch hlavných (anti)hrdinov 
hry. Ja byť na Lynchovom mieste asi nie som až taký "dis- 
tingvovaný". 


Ale samotný gameplay ešte na chvíľku odložme. Na zači- 
atku si totiž treba vybrať akým spôsobom chcete robiť zo 
Šanghaja trosky, respektíve, či ho chcete demolovať 
samostatne, alebo s nejakým rovnako vyšinutým bláznom 
spoločne. Máte teda na výber sólo hru, co-op hru cez 
splitscreen na jednej konzole, alebo si môžete zahrať s 
niekým cez online co-op. Ja, keďže mám rád, keď môžem 
svojho parťáka pri hre okrikovať a v prípade potreby mu 
jednu vraziť, zvolil som splitscreen co-op a druhý ovládač 
vrazil do špinavých pazúrov môjho menej podareného 
brata. (mne sa následne podarilo vraziť ten ovládač do 
koláča s ešte nestuhnutou čokoládovou polevou, pri zbe- 
silom klikaní na štvorec, a v skutočnosti som ten podarene- 
jší a mal som čisté ruky pozn. LordDan) 

A 


Kane 8. Lynch 2: Dog Days 


Úvod hry vás možno prekvapí (ona vás vlastne spočiatku 
prekvapí celá hra), lebo ak čakáte rovnakých dvoch bas- 
tardov, akí vás sprevádzali prvý dielom, budete sklamaní. 
Dočkáte sa dvoch starších unavených pánov, ktorým už z 
prechádzka ružovou záhradou (a ordináciou v nej už vôbec 
nie) a na ktorých je viac ako na komkoľvek v okolí vidieť, 
že najradšej by sa zbalili a vypadli niekam, kde zbrane sú 
len výmyslom práve takých cudzincov akými sú oni dvaja. 


Lenže snívať môžu chlapci až potom, čo uzavrú jeden 
úplne obyčajný obchod ohľadom dodávky zbraní do niek- 
torej z prašivých afrických zemí, ktorých názov sa mení 
rýchlejšie ako ženy vedľa Cristiana Ronalda. Ale to až 
neskôr, najprv si Lynch odskočí vybaviť niečo za jedným 
miestnym týpkom, samozrejme v kľude a v pohode, veď 
starý Lynch už sa predsa zo schízy vyliečil. Svojpomocne, 
liekmi, takže je to stopercentné, žiaden smradľavý ranhojič 
to potvrdzovať nemusí. Na svete však existujú určite javy, 
ktoré proste viete, že nastanú, napríklad že vychádza 
slnko, že 24. decembra zas budú Vianoce, že trnavský 
Spartak aj tak tú ligu nikdy nevyhrá a ešte aj to, že keď ide 
niečo riešiť Lynch, tak to k.rva, že nebude s kostolným po- 
riadkom a že mierové riešenie skôr dosiahnu Izraelčania s 
Palestínčanmi, ako Lynch s niekým iným. 


A tak miesto toho, aby si Lynch s vizážou zostarnutého a 
dlhovlasého Vaša Patejdla v pokoji a mieri pri cigaretke 
pokecal s nejakou tou miestnou malou rybou, nasleduje 
zúrivá naháňačka cez kuchyne, obývačky a izby nič ne- 
tušiacich ryžožerov, zakončená nábojom, ktorý keby vedel 
čo spôsobí, tak sa vzprieči v hlavni. Holt zapamätajte si, 
potomkovia ľudí, ktorí majú k Bohu o pár miliónov eur, 
jednu súkromnú armádu a zástupy policajtov bližšie, sa 
zásadne nestrieľajú!!! Viac vám ale nepoviem, vyžerte si 
svoje sr...y sami, mňa do toho neťahajte. 


Už úvodná prestrelka vás namočí do skutočne podarenej 
atmosféry hry, prekvapí vás svižnosťou, realistickosťou a 
nekompromisnosťou. Môže za to skvelý nápad autorov s 
kamerou ala Youtube. Autori svoju inšpiráciu týmto interne- 
tovým fenoménom žiadno neskrývali, takže keď miesto kla- 
sického slova loading uvidíte typické otáčajúce sa koliesko 
a nápis buffering nemalo by vás to prekvapiť. Ale o čumení 


Branislav""chinaski" Hujo 


na rotujúce kolieska táto hra nie je. 
Netreba si klamať, "youtube" filter má 
zakryť to, že grafika hry je tak dve gen- 
erácie pozadu, takže ako keby nekval- 
itný a rozmazaný obraz je vlastne 
barlička tvorcov hry, lenže kašlať na 


to, keď to tak skvele funguje. 


Ono totiž, nikdy som si nemyslel ako 
výrazne podporí celú atmosféru hry, 
len taká blbosť akou je to, Že kameru 
Zz 3rd person pohľadu jednoducho 
vytrhneme zo statívu vrazíme ju do 
papíč nejakej skutočne tretej osobe a 
necháme ju akoby natáčať príbeh 
dvoch takých bláznov akými Kane a 
Lynch napriek všetkému sú. Bravo, 
tlieskam i keď uznávam, že ak máte 
sklony k epilepsii, alebo vám trasúci 
obraz robí zle od žalúdka, táto hra 
medzi vaše obľúbené patriť nebude. 


Jedným slovom sa celý efekt, ktorý sa 
týmto docieli nazýva chaos, lenže 
chaos natoľko pohlcujúci a reálny, že 
vám bude vaše srdce "svine za 
prachy" pišťať blahom, keď budete 
letieť úzkou špinavou uličkou okolo 
mastných vlasov vám budú svišťať 
guľky (tie vystrelené zo zbrane 
samozrejme), za krk sa vám posypú 
črepy z rinčiacich okien a vy v celom 
tom behom roztrasenom svete budete 
hľadať nejaký smradľavý, chca.kami 
označený kút kam sa môžete zvaliť a 
aspoň na pár sekúnd, kým lapíte dych, 
sa kryť a naslepo opätovať paľbu. 
Skutočne, klobúk dolu pred tvorcami 
za naturálne zobrazenie prestreliek, 
aspoň teda ja si pouličné prestrelky 
niekde v špinavom centre nejakej šik- 
mookej metropoly predstavujem 
presne takto. 


Vlastne naturálnosť z hry priam srší, 
Dog Days nie je hra pre milých chlap- 
cov z cirkevnej školy, brutalita, nahota 
a sprosté slová (Jesus fucki“n Christ 


jednoznačne vedie) sa tu striedajú s 
kadenciou výstrelov dobre pre- 
mazaného Kalašnikova. Predsa len 
však tvorcovia spravili aspoň malý ús- 
tupok konvenciám a tak sa to na- 
jbrutálnejšie (blízke stretnutie hlavy s 
brokmi z brokovnice, odhalené 
mužské aj ženské genitálie atď.) vždy 
rozostrí a rozkockuje presne tak, ako 
to vidíte, keď v správach na Jojke 
niekto utajene rozpráva, ako sa bojí 
suseda lebo jeho pes mu kadí na 
schody. Paradoxne, keď už sme pri tej 
nahote, je Kane and Lynch dvojka asi 
jediná hra na svete, kde máte 
možnosť vidieť viac nahých mužských 
tiel ako ženských. Jednu z misií 
dokonca absolvujete kompletne v 
rúchu Adamovom (teraz nehovorím o 
Kanovi), čo bola jedna zo scén, ktoré 
sa vám určite vryjú do pamäte. Pritom 
tieto ani brutalita ani nahota nie sú v 
žiadnom prípade prvoplánovým poz- 
dravom od autorov. Všetko pôsobí ako 
bohapustá realita a smola oboch 


hlavných postáv. 


Aby ste v uliciach Šanghaja mali 
vôbec akú takú nádej na prežitie 
potrebujete k tomu zbrane. Tie sú 
prakticky alfou a omegou celej hry, 
lenže v Dog Days nenájdete tak, ako 
v iných hrách za každým druhým 
rohom miesto automatu na žuvačky, 
automat na zbrane. Tu si musíte vys- 
tačiť s tým čo nájdete u mítvych. Tých 
sú našťastie doslova tisíce, teda podľa 
toho, ako sa vám darí, takže vždy sa 


nejaký ten kvér nájde. S nábojmi do 
neho je to už horšie, takže sa celkom 
často stáva, že zbrane poriadne rýchlo 
striedate. Mimochodom chlapci toho 
moc neunesú, takže pri sebe môžete 
mať len dve zbrane a je úplne jedno či 


sú to pištole, alebo emgéčka. A ked 
náhodou vidíte, že vám štekajúce 
zbrane nepomáhajú, stačí rozstreliť 
nejaký ten hasiaci prístroj, alebo ben- 
zínový kanister (obe veci sa dajú aj 
odtrhnúť a hádzať) a potom už len sle- 
dovať, ako ladne pôsobí výbuchom 
vymrštené ľudské telo vo vzduchu. 


K protivníkom alebo k celkovej umelej 
inteligencii treba povedať, že je vy- 
darená. Netreba samozrejme od opo- 
nentov očakávať taktické ťahy, ala 
Rommel alebo Napoleon, ale oproti 
iným titulom v rámci žánru ide o nad- 
priemer. To, že sa protivníci skrývajú 
za prekážkami, odkiaľ vás v prípade 
nebezpečia kropia slepou paľbou je 
dnes už u týchto hier štandard. Krpci 
jedni čínski však majú toľko 
chochmesu, aby vás jedna vlna nepri- 
ateľov pekne zamestnala na jednej 
strane, zatiaľ čo sa ich kolegovia 
snažia dostať sa vám do boku alebo 
za chrbát. Nezriedka sa tak stane, že 
zatiaľ čo kropíte policajtov pred sebou, 
iní pidižvík so zaschnutou ryžou na 
kravate vám už pozerá cez mieridlá na 
temeno. Dobre pôsobí aj to, že ak 
chlapci zistia, že ich tlačíte k múru, 
pekne koordinovane ustupujú a kryjú 
sa. Samozrejme, nie vždy je to také 
ružové av neskorších fázach hry už je 
to zasa len o tupom likvidovaní vín 
nepriateľov, ale aj tak palec hore pre 
autorov. 


Vlastne niekedy sa to dá dosť dobre 
využiť, keď totiž takéhoto neboráka 
zbadáte skôr, ako on dokáže stlačiť 
spúšť, môžete ho vziať ako rukojem- 
níka a používať ho ako živý štít. Dlhú 

životnosť síce nemá, ale na chvíľku 
vás od guliek ochráni a ak náhodou 
nejaký ten priechod pomedzi kolegov 
prežije tak sa môžete rozhodnúť či ho 
následne len odkopnete a necháte 
tak, alebo stlačíte spúšť a pošlete ho 
hľadať vhodného adepta na reinkarná- 
ciu. 


Reinkarnácia by sa sem tam hodila aj 
vám, nepriatelia vás nešetria a tak sa 
nečudujte, ak občas nejakú tú štipľavú 
včielku kúpite aj vy. Netreba však 
panikáriť, moderné trendy sa dostali aj 
do Dog Days a tak hoci už ste deraví 
ako sito, dávka z brokovnice vás práve 
zrazila k zemi a na obrazovke sa zo- 
brazili dramatické krvavé fľaky (ktoré 
pri splitscreene neskutočne 
zavadzajú), stačí sa odplaziť niekam 
za roh a rany sa zázračne zahoja. A 
keď náhodou už ste na tom tak zle, že 
sa nevládzete sami postaviť treba 
aspoň chvíľku vydržať mačkať prís- 
lušné tlačítko a dúfať, že dobehne 
kolega, ktorý vás dokáže opäť oživiť. 


Aby sa podobné veci nediali, je nutné 
sa kryť. Áno milí Rambovia a Ram- 
bice, bez dobrého krytu sa v tejto hre 
ďaleko nedostanete. Krycí systém je 
našťastie účinný, hoci Kane a Lynch 
mali tú smolu, že som ich hral až po 
Mafii 2, kde bolo krytie vyriešené ele- 
gantnejšie). Všetko funguje tak, že po- 
mocou stlačenia tlačidla sa váš hrdina 
natlačí za nejakú tú prekážku a aspoň 
na chvíľku má pokoj. Na chvíľku preto, 
lebo väčšina úkrytov dlho nevydrží a 
keď aj áno protivníci vás obídu. Do- 
brou správou je, že niektoré úrovne 
obsahujú aj možnosť viacerých riešení 
a tak nemusíte za jedným kvádrom 
čupieť obaja, ale stačí, aby na seba 
jeden naviazal pozornosť protivníkov 
a druhý ich môže bez problémov 
obísť. Nie je to síce až tak dokonale 
navrhnuté ako v Army of Two 2, ale dá 

sa to využívať. 


Ak patríte medzi tých čo najskôr poz- 
erajú hodnotenia a až potom čítajú re- 
cenzie určite vás prekvapí, prečo je 
napokon výsledná známka taká, ako 
je, keď v podstate hru len chválim. Nuž 
pozrime sa na odvrátenú stranu mesi- 
aca. Čo vás asi zarazí najviac je, že 
ešte skôr, ako začnete poriadne hrať, 
zistíte, že je koniec. Navyše je koniec 
spracovaný tak, že rozmýšľate či si 
autori robia srandu alebo nie. Smola 
je, že hra má skutočne spád i keď ku 
koncu jej znateľne dochádza dych a 
šinie si to ako dobre rozbehnutý 
Šinkanzen na trati Yokohama - Tokyo. 
Rýchlo a priamo, lenže za 5 hodín je 
koniec. My s bratom sme to na stred- 
nej obtiažnosti v co-op móde stihli ešte 
o máličko skôr. Pamätám časy keď sa 
hre za menej ako pätnásthodinový 
singleplayer zrážali body z hodnote- 
nia. V prípade Kane a Lyncha 2 by 


sme sa v takom prípade ani nedostali 
na stupnicu. Okrem toho, že je príbeh 
krátky, je aj neskutočne lacný, hoci asi 


nikto nečakal od tvorcov Shake- 
spearovský príbeh, predsa len tá 
znôška klišé sa príliš dejom nazvať 
nedá. Ak by hra nemala skutočne 
pohlcujúcu atmosféru prestreliek, 
neviem akým spôsobom by chcela 
hráča zaujať a nútiť ho postupovať 
vpred. 


To všetko ešte viac vynikne zhruba od 
polky hry kde, ako už som spomenul, 
hra značne stráca dych. To je spô- 

sobené predovšetkým tým, že tvor- 
com evidentne dochádzali nápady. 
Tam, kde v prvej polke bojujete v roz- 
manitých prostrediach, ktoré v rámci 
možností sršia originalitou, v druhej 
polovici iba prebiehate nastrčenými 
kulisami tovární, mrakodrapov a 
letiska. Navyše nepriatelia, ktorí sú 
spočiatku umne dávkovaní a rozumní 
sa postupom času zmenia na tupé 
stádo využívajúce výhodu presily. Hra 
sa tak hlavne v poslednej fáze zmení 
na likvidáciu ďalších a ďalších vín 
nepriateľov. 


Sem tam nahnevá aj kamera, ktorá sa 
dokáže sama nastaviť do takých 
uhlov, že síce vidíte Lynchovi do nos- 
ných dierok, ale zloženie jeho hlienov 
vás asi nezaujíma tak, ako to, kde je 
ten poondiaty sniper na druhej strane 
mapy. 


Kane and Lynch 2: Dog Days je prach- 
sprostá obyčajná lineárna strieľačka, 
ale dokáže z koridoru vydolovať 
(hlavnej v prvej polovici) tú najlepšiu 
atmosféru aká sa len dá. Ak by bola 
stopáž dvojnásobná a autori by udržali 
latku nastavenú prvou polovicou hry, 
jednalo by sa o hit, Žiaľ nedokázali to 
a tak musím konštatovať, že Dog 
Days ostal niekde na polceste. Na- 
priek tomu, keďže dobrých co-op hier 
je ako šafranu, oplatí sa ju aspoň 
skúsiť, predsa len cítiť krv, lesk a zá- 
pach Šanghaja po boku dvoch týpkov 
akými sú Kane a Lynch má svoje čaro. 


Tristnú dížku hlavnej kampane ako tak 
zachraňuje multiplayer + akýsi mix sin- 
gle a multiplayeru mód Arcade. V ňom 
je vašou úlohou spolu s partnermi 
ulúpiť čo najväčší objem peňazí a 
následne s nimi utiecť v určitom 
časovom limite. Postupom času je 
každé ďalšie kolo náročnejšie a 
navyše sa nevyplatí príliš dôverovať 


sA 


ostatným spoločníkom, keďže "prachy 
délaj z lidí sviné." 


Ak sa dostatočne vybláznite a vytrénu- 
jete, môžete skúsiť multiplayer, ten 
ponúka 3 samostatné módy. Prvým je 
Fragile Aliance. Ten je obdobou toho, 
čo bolo v prvom dieli Kane and Lyn- 
cha. Partička zlodejov má za úlohu 
nakradnúť čo najviac peňazí a 
následne sa prestrieľať cez policajtov 
do dodávky, ktorá všetkých odvezie do 
bezpečia. Lenže samozrejme, čím 
vyššiu sumu máte pri sebe, tým viac si 
potom môžete nakúpiť nového vy- 
bavenia a postúpite vyššie v rebríčku. 
Takže opäť bacha na kolegov, každý 
totiž chce získať čo najviac. Vtip je v 
tom, že akonáhle popravíte svojho 
kolegu všetci vidia, že ste zradca, 
navyše míftvi zlodeji sa respawnujú 
ako policajti, takže o chvíľku už po vás 
idú všetci na mape. 


Druhým módom je Cops and Robbers. 
Premisa je jednoduchá na jednej 
strane je banda zlodejov na druhej 
banda policajtov. Zlodeji sa snažia 
dostať do bezpečia čo najvyšší obnos 
a policajti, čuduj sa svete, sa snažia im 
v tom zabrániť. Tretím do partie je 
napokon mód Undercover Cop, čo je 
vlastne obdoba Fragile Aliance, akurát 
s tým rozdielom, že jeden z hráčov je 
tajný policajt a jeho úlohou je, aby sa 
do bezpečia dostalo čo najmenej 
členov pôvodného tímu. 


HODNOTENIE 7 
Platforma: PC, PS3,X360 


Výrobca: IO lnteractive 
Distribútor: Cenega 
Multiplayer: áno 
Lokalizácia: nie 


LordDan 


Ja si dovolím pridať len skromný komentár, aby som už tak dosť dlhú a 
nudnú :) recenziu viac nepredlžoval. Budem hlavne kritizovať, nakoľko 
všetky klady alebo aspoň väčšina už bola spomenutá. 


. 


INÝ NÁZOR 


Začnem príbehom, ten je pre mňa veľkým sklamaním. Oproti prvému 
dielu je 24 hodinová zápletka v Šanghaji len slabším odvarom. No a 
koniec je kapitola sama o sebe. Tam kde v jednotke začala hra mať 
grády, tu je už koniec. Naviac záver dáva tušiť, že zrejme bude nejaké 
DLC alebo tretie pokračovanie. 


Za dlžku hrania by som sa, byť vývojármi, skutočne hanbil. Reálne sme hrali 
asi 4,5 hodiny a dohrali by sme to asi aj za 4, ale keďže išlo o moju prvú 
skúsenosť s PS3 a PS3 ovládačom, mal som drobné problémy. Aj keď 
gamepady sú všetky rovnaké či už ide o PC, Xbox alebo P.S3, ovládanie bolo 
trošku inak nastavené a tak som v úvode zápasil hlavne s ovládačom a ovlá- 
daním. Nie je nad to pomýliť si tlačítka v momente, keď mierite nepriateľovi 
na hlavu. 


YouTube kamera je skvelý nápad a hra má za to veľké plus, ale ani ona ne- 
dokáže zamaskovať niekedy doslova hroznú grafiku hry, ktorá mi bila do očí. 
Na grafiku v hrách si až tak moc nepotrpím, no od súčasných hier očakávam 
určitý Štandard. 


Ku kamere musím smerovať ale aj jeden mínusový bod. Neviem či išlo o 
zámer vývojárov, alebo je to chyba pri splitscreene, ale v tých najnevhodne- 
jších okamihoch je v strede záberu rozmazaný kruh, ktorý vám rozmaže za- 
meriavaci kríž. Tou situáciou myslím moment, keď kľačíte v úkryte, nepriateľ 
na vás páli zo všetkých strán a ak sa pohnete, guľka vás okamžite zrazí k 
zemi. Paľbu nemôžete opätovať, pretože nepriateľa v rozmazanom kruhu 
jednoducho nevidíte a tak len čakáte, kedy váš parťák situáciu zvládne sám. 


Surovosť dodáva hre na atmosfére, ale tak ako hra speje ku koncu, surovosť 
a naturálnosť sa vytráca. Prvá polka tak ostane rezonovať vo vašej pamäti, 
zatiaľ čo tá druhá už je len chaotickým tupým strieľaním. Momenty, ako pre- 
strelka na diaľnici a útek dvoch nahých psychopatov ulicami Sanghaja však 
za to stoja. 


Moje osobné hodnotenie je ešte o pol bodu nižšie, teda 6,5. Hra má svoje 
svetlé momenty, ale jednoducho 4 hodiny hrania, slabší príbeh, horšia grafika 
a druhá polka hry je jedno obrovské sklamanie. 

RECENZIA 


15 Days 


Adventúry nevymreli tak, ako im to bolo prorokované 
už niekoľko desiatok krát. Dokonca je možné povedať, 
že sa im stále celkom darí, síce nie tak, ako pred rokmi, 
keď hrali v hernom priemysle hlavné husle. Ich tvorba 
nie je až taká nákladná, takže sa štúdiá s menším 
rozpočtom takto môžu realizovať. Mnohé si držia 
vysokú latku kvality, príkladom môže byť tohtoročný 
Posel Smrti 2. Niekedy to však nevyjde... 


Tím House of Tales si svojimi predchádzajúcimi počinmi 
(za všetky je nutné spomenúť vynikajúci The Moment of Si- 
lence) vyslúžil medzi hráčmi a kritikou slušné uznanie. Ten- 
toraz prišli na trh so svojím posledným titulom, keďže 
štúdio bolo nedávno rozpustené a ani zďaleka nejde o od- 
chod, aký by sme si predstavovali. 15 Days je hra, ktorá by 
chcela stáť na silnom príbehu a zaujímavých dialógoch, ale 
v skutočnosti nemá akúkoľvek atmosféru a stráca sa v hro- 
made nudných a často kfčovito vtipných dialógov. Všetko 
ale pekne poporiadku. 


Dej sa začína smrťou britského ministra zahraničných vecí 
Henstona, ktorá sprvu vyzerá ako nehoda, ale neskôr sa 
ukáže. že ide o premyslenú vraždu a páchateľ je neznámy. 
V ten istý deň ukradne dvojica lupičov z hodín Big Benu 
číslo 12. Nie, že by tieto dve udalosti spolu nejako súviseli, 
ale dvaja páchatelia patria do partie „revolucionárov“, 
novodobých Jánošíkov, ktorí bohatým berú a chudobným 
dávajú. Špecializujú sa hlavne na krádeže umeleckých diel, 
ktoré predávajú a získané peniaze posielajú na charitu. 
Prvým je Mike, expert na počítače a samozvaný génius, 
ktorý sa dokáže hacknúť kamkoľvek, či už do ovládania 
Londýnskeho Oka alebo do bezpečnostného systému um- 
eleckého múzea. Ďalej Bernard, pôsobiaci trochu odmer- 
aným dojmom a do tretice Cathryn, spomínané ukradnuté 
čísla boli darček k jej narodeninám. Trio tvorí jednu dejovú 
líniu, druhú si strihnete v role amerického detektíva Jacka 
Sterna, ktorý je, ako člen medzinárodnej polície, privolaný 
do Londýna, aby pomohol pri vyšetrovaní vraždy ministra. 


Hre však chýba nejaké bližšie zžitie sa s charaktermi, o 
Cathryn síce zistíme, že je pohádaná so svojím otcom 
alebo Bernard rieši problémy s exmanželkou, postavy stále 
pôsobia, ako bábky. Výnimkou by mohol byť asi jedine 
Stern. Ale to rozhodne nie je klad, tento policajt je totiž 
jednoducho blb. Od začiatku vytáča svojou debilitou, či už 

pri riešení úloh alebo hláškami v rozhovoroch. Napríklad, 
keď prvýkrát vojde do jednej z londýnskych krčiem a 
zahlási vedúcemu: „Máte tu teda poriadne prázdno, čo sa 
stalo s vašimi zákazníkmi?“, budete si nechápavo ťukať po 
čele. Aj momenty v príbehu, v ktorých sa naši hrdinovia 
stretnú, pripadajú úplne násilne, hneď v úvode sa napríklad 
Cathryn potápa, aby našla tajný vchod do múzea, Bernard 
dáva pozor na brehu, Stern sa s nimi dostane do kontaktu 
len preto, že mal proste potrebu si s niekým zrazu poke- 
cať. 


A čo sa týka hrateľnosti? No, ona tam v podstate ani žiadna 
nie je. Ako som už v úvode spomínal, hra nemá atmosféru. 
Proste aj v momentoch, ktoré by vás podľa autorov mali 
napínať necítite nič, o postavy sa nestaráte, nejaké posuny 
v príbehu vám môžu byť takisto ukradnuté. Všetko 
podtrhuje úplne dementná hudba, ktorú je nutné stíšiť v 
menu na minimum, inak proste prehluší dialógy postáv a 
vám ujde celá podstata konverzácie (teda, pokiaľ nemáte 
zapnuté titulky). Ovládanie je riešené klasicky „point and 
click“, čiže kompletne myšou. Na obrazovkách sa 
nachádza vždy len zopár interaktívnych objektov, z ktorých 
však väčšina vôbec nie je k ničomu dobrá a postava k nim 
len príde a odrapotá nejakú skutočne trápnu repliku, alebo 
proste povie názov označeného predmetu. Hádanky na- 
jčastejšie súvisia s hackovaním sa do databáz a systémov, 
často netušíte, čo robiť, niekedy je tu nápoveda a možnosť 
po určitom čase ju opustiť. 


Grafická podoba hry je veľmi rozporuplná, ide o kombináciu 
2D prostredia s 3D postavami. Zatiaľ čo prostredie je na 
veľmi vysokej úrovni a niektoré obrazovky vás priam 


ohúria, postavy sú úplne odfláknuté, 
ich tváre majú jeden stály výraz a 
dokonale prázdny pohľad. Takisto je 
neuveriteľné sledovať ich pohyb, 
chôdza je šuchtavá a trhaná, celkovo 
pôsobia, ako keby chodili po mesiaci. 
Pobavia aj všadeprítomné skripty, keď 
sa chcete s niekým rozprávať, dá sa 
to len z jedného jediného miesta, preto 
si vždy musíte počkať, kým sa k nemu 
postava pomaly došuchce. Maličkosť, 
poviete si, ale keď zistíte, že napríklad 
Stern dokáže telefonovať len zo svojej 

Hospoda U Krásného uméní, Londýn 


2. Července 2009, večer 


dodávky, nebude vám všetko jedno. 
Veď sme v roku 2010! Dabing je neu- 
veriteľne nevýrazný a často neko- 
rešponduje s emóciami, ktoré by mali 
plynúť z jednotlivých situácií. O hudbe 
už reč bola. 


Neviem si predstaviť niekoho, kto by 
si chcel dobrovoľne zahrať 15 Days. 
Ak ste vášnivý zberateľ adventúr, tak 
sa vám hra do rúk určite dostane, ale 
opatrne s ňou. Tvrdenie, že tento pro- 
dukt mal na viac je viac než optimi- 
stickým verdiktom. V každom prípade 
ide o veľmi smutnú labutiu pieseň au- 
torov z House of Tales. 


HODNOTENIE 
Platforma: PC 
Výrobca: House of Tales 
Distribútor: DTP/TopCD 
Multiplayer: nie 
Lokalizácia: cz titulky 

RECENZIA 


Daniel "LordDan“ Hujo 


R.U.S.E. 


Je to pár týždňov, čo sme si pripomenuli 65. výročie 
ukončenia druhej svetovej vojny. A je to len niekoľko 
dní, čo Ubisoft uviedol na trh hru, od Eugen Systems, 
práve z obdobia druhej svetovej vojny, ktorá nás 
zavedie na rozľahlé pláne do Afriky a do zelenej Eu- 
rópy. Oprášte teda staré mapy, mobilizujte jednotky, 
plánujte a snažte sa prelstiť nepriateľa. To je ta 
správna taktika, to je R.U.S.E.! 


Moje večné sťažnosti o tom, že je v poslednej dobe málo 
dobrých stratégií, boli zrejme vypočuté. Nie je to tak dávno, 
čo vyšiel StarCraft 2 a následne sa objavilo aj demo 
R.U.S.E., ktoré ma príjemne prekvapilo a dobre navnadilo 
na plnú hru, dokonca až tak, že som Američanom závidel 
ich tri dni náskoku vo vydaní :). Ale nakoniec som sa dočkal 
aj ja. 


Niečo už bolo písané v prvých dojmoch z hrania dema, 
takže sa dopredu ospravedlňujem tým, čo ho čítali, že sa 
budem v niektorých veciach opakovať. Začneme teda 
pekne poporiadku príbehovým pozadím hry. Čo sa týka 
príbehu, nie je to žiadna sláva, ale čo už by ste vymýšľali 
o druhej svetovej vojne, tu má fantázia scenáristov veľmi 
oklieštené hranice. V hre sa tak zhostíme úlohy, na zači- 
atku majora, Joe Sheridana, ktorý ostal po nemeckom 
útoku v Afrike najvyšším veliteľom svojej jednotky a tak pre- 
bral velenie. S ním prejdeme všetky bojiská, rozsiahle 
púšte v Afrike, vylodenia v Taliansku, dobytie Francúzska, 
známe operácie v Holandsku a Belgicku a všetko zavfšime 
v Nemecku. Celý dej je rozprávaný retrospektívne a jeho 
nosným prvkom je pátranie po identite agenta s krycím 
menom Prométeus, ktorý nemeckým hrdlorezom vždy 
prezradí plány operácií a generál von Richter vám tak 
hranie robí náročnejšie. Nemusíte byť však Einstein, aby 
ste po pár videách pochopili, kto to z vášho štábu informá- 
cie vynáša. Celkovo som tak videá moc nesledoval, 
dôležité boli pre mňa len informácie o úlohách a smere pos- 
tupu. Je preto škoda, že autori sa s príbehom nepohrali o 
niečo viac a nesnažili sa v príbehu zamerať výraznejšie na 
súperenie medzi Joe Sheridanom a von Richterom, prí- 
padne nejakým spôsobom vyzdvihli hrdinské činy Joea. 
R.U.S.E. teda ponúka len jednu kampaň za Američanov, 
no drobné prekvapenie si hra pre hráčov schovala. Tí, ktorí 
sa tak ako ja, báli jednotvárneho hrania s tými istými jed- 
notkami sa v závere dočkajú aj jednotiek iných národov. 

Niekedy je striktne dané, za aký národ budete hrať, inokedy 
dostanete možnosť vybrať si z niekoľkých možností. O 
ktoré národy ide, vám už neprezradím, to nechám na hre. 
Okrem kampane samozrejme nechýbajú možnosti zahrať 
si proti počítaču v jednotlivých bitkách, prípadne celých bo- 
jových operáciách a vyzvať na súboj ľudského protivníka. 


Na bojisku sa stretne celkovo šesť národov — Američania, 
Angličania, Francúzi, Nemci, Rusi a Taliani. Každý národ 
disponuje niekoľkými jednotkami v každej kategárii. 
Kasárne produkujú ozbrojený a neozbrojený prieskum a 
pechotu, v tankoch býva výber väčšinou z troch-štyroch 
jednotiek a podobne je to s protitankovými zbraňami, de- 
lostrelectvom a letectvom. Celkovo je tak rozmanitosť jed- 
notiek slušná. Dôležité je budovať vyváženú armádu 
zloženú z niekoľkých rôznych jednotiek a doplniť ju priesku- 
mom. Je to jedna z mála hier, v ktorej si užijete boje aj s 
pechotou a kde je prieskum veľmi dôležitý. Tanky pod- 
porujú pechotu, delostrelectvo kryje postup a protiletecké 
jednotky bránia prípadné útoky z nebies. Letectvo vám 
poskytne prieskum, ochranu, ale aj bombardéry, takže tiež 
veľmi užitočné jednotky. Čo sa týka vyváženosti jednotiek, 
dá sa povedať, že podobné jednotky sú približne rovnako 
výkonné, ale sú tu drobné rozdiely, takže nemecké panth- 
ery a tigry narobia trošku problémy aj americkým per- 
shigom. Naviac musíte počítať s tým, že nepriateľ má 
občas o stupeň lepšie jednotky ako vy a je len na vás, akým 
spôsobom sa s nimi vyrovnáte. Na začiatku totižto bojujete 
hlavne proti Talianom a ničíte jednu jednotku za druhou, 
ale len do momentu, keď narazíte na Nemcov. 


Misie sú v kampani usporiadané trochu zvláštnym spô- 
sobom, aspoň mne to tak občas prišlo. S každou ďalšou 
misiou som očakával vzrastajúcu obtiažnosť, no niekedy je 
tam zaradená misia až príliš ľahká. Veľkým prekvapením 
pre mňa bola misia v Belgicku, kedy Nemci zahájili ofen- 
zívu vArdenách a ja som mal vyprodukovať 8 ťažkých pro- 
titankových diel a poslať ich do Bastogne. Do toho na mňa 
útočili a mal som sa brániť, no 8 diel som vyprodukoval 
rýchlo a poslal som ich hneď na miesto určenia a misia tak 
skončila, za celú misiu som mal v podstate len jednu hlavnú 
úlohu. Misia ku koncu hry mi tak trvala ani nie 10 minút. 
Každopádne sú ale jednotlivé misie vcelku prepracované. 
Hra je dynamická, po splnení úlohy vo väčšine prípadov 
dostanete hneď ďalšiu úlohu. Niekedy od začiatku postupu- 

jete, inokedy sa bránite a potom pos- 
tupujete, alebo postupujete, aby ste 
mali lepšie obranné pozície. Tieto 
hlavné úlohy sú doplnené vedľajšími 
úlohami, ktorých plnenie je čisto do- 
brovoľné, no treba počítať s tým, že 
ich splnenie zmierni tlak na vašu 
obranu, umožní vám vyšší príjem 
alebo obsadíte predsunutú základňu. 
Okrem toho za plnenie úloh dostávate 
body, ktorých význam mi ale nie je 
jasný, na konci každej misie sa totižto 
všetky body sčítajú a pokiaľ ich máte 
dosť, postúpite na ďalšiu úroveň, ale 
žiadny bonus do kampane za to ne- 
dostanete. Čo ma ešte potešilo je fakt, 
že misie rozumne nasledujú za sebou, 
takže tam kde ste skončili, potom 
často aj začínate, výrazné časové 
skoky sa tak našťastie nekonajú. 
Veľmi príjemne ma prekvapilo, že hra 
má až 23 misií a vydrží, na dnešné 
pomery, zhruba 15 hodín hrania. 


Zarazilo ma, že hra nie je úplné his- 
toricky verná. Tým som sa zaoberal už 
aj v prvých dojmoch, kde to mohlo byť 
spôsobené tým, že predsa len išlo o 
upravenú misiu. No aj v plnej hre je 
pár vecí, ktoré ma vyviedli z miery, 
zvlášť, keď bombardujete nemecké 
veliteľstvo pri Monte Casine a kláštor 
ostane nedotknutý. Hraniu to síce 
neuberá, ale hra určite stráca u 
fanúšikov histórie. Systém hrania si 
môžete prispôsobiť, ako vám vy- 
hovuje. Ste typ, ktorý radšej strate- 
gicky plánuje na veľkej mape a 
operuje s jednotkami proti celým ar- 
mádam, v poriadku, stačí si oddialiť 
mapu a celé bojisko máte ako na 
dlani, boje sledujete z pohodlia štábu. 
Alebo ste naopak typ, ktorý musí vi- 
dieť aj najmenší detail na uniforme, 
nevadí, v sekunde je obraz zas priamo 
v strede diania. Hra ponúka možnosť 
širokého zoomovania, ale väčšinou si 
nájdete určitú hladinu, ktorá vám vy- 


hovuje, aj keď pracovať so zoomom 
budete neustále. Ku koncu hry budete 
operovať na skutočne veľkej ploche a 
je neustále treba kontrolovať aj vaše 
krídla a tyl, občas ma to rušilo, pretože 
prišiel nečakaný protiútok a bez min- 
imapy musíte neustále scrollovať. V 
deme som kritizoval funkciu hry, kedy 
po označení jednotky a zadaní príkazu 
sa vám automaticky táto jednotka odz- 
načí. Tu sa dá nastaviť či chcete, aby 
jednotka po príkaze ostala označená 
alebo nie. Hral som aj tak, aj tak, ale 
ani jedno mi úplne nevyhovovalo, 
chcelo by to zlatú strednú cestu, ktorá 
ale neexistuje. Totižto v hre sú jed- 
notky, ktoré neustále vyžadujú príkazy 
a tam je dobré, aby ostali označené, 
ale potom sú iné jednotky, ako napr. 
delostrelectvo, ktoré stačí jedným 
rozkazom prisunúť dosť blízko k 
bojom a ciele už si nájdu. Nie je to nič 
hrozné a ide zrejme len o zvyk, ale 
zopárkrát sa vám stane, že dobre umi- 
estnené jednotky pošlete zrazu preč. 


Tá ad 


R.U.S.E. je jedna z mála stratégií z 
druhej svetovej vojny, v ktorej spravu- 
jete vlastnú základňu. Hlavnou bu- 
dovou je veliteľstvo, to nemôžete 
stratiť, lebo len ono môže stavať 
ďalšie budovy a inkasujete v ňom fi- 
nancie. Budovy a jednotky nakupujete, 
ako správny Američan za doláre. Tie 
sa vám do vrecka sypú zo zásobo- 
vacích skladísk. Skladiská sú rôzne 
roztrúsené po mape a pokiaľ sa vám 


Skóre 


podarí nepriateľa odstrihnúť od prí- 
sunu peňazí, jeho porážka je neod- 
vratná. Zásobovacie skladiská majú 
obmedzené zásoby a tak pri postupe 
je dobré obsadiť každé, ktoré nájdete. 
Stavba budov a jednotiek funguje 
jednoducho, stačí kliknúť na správnu 
budovu alebo na financie na obra- 
zovke a objaví sa príslušné 
konštrukčné menu. Tento spôsob je 
vcelku príjemný na ovládanie a pokiaľ 
sa naučíte klávesové skratky, produk- 
cia je veľmi rýchla. Produkčné budovy 
totižto nemajú klasické rally pointy, ale 
jednotku si sami umiestnite presne na 
mape, kde potrebujete. Ešte treba 
spomenúť, že po kliknutí na jednotku 
sa vám neukáže žiaden status bar ani 
iné informácie o jednotke. Celkovo je 
na obrazovke eliminované čo na- 
jväčšie množstvo ovládacích prvkov. 
Poškodenie tak poznáte podľa dymu 
stúpajúceho z automobilov a tankov a 
na pechote podľa ubúdajúcich 
panáčikov, ale to len pri dostatočnom 


priblížení. Ako plus hry hodnotím au- 
tomatický ústup ťažko poškodených 


jednotiek z boja. Tieto jednotky 
nemôžu bojovať a pri ústupe sa pohy- 
bujú pomalšie ako obvykle. Tu je jedna 
chybička hry, občas totižto jednotka 
ustupuje nie vzad, ale vpred, takže o 
ňu prídete. Faktom ale je, že hra 
nestojí a nepadá s jednou jednotkou. 
Aby hra hráčovi uľahčila rozhodovanie 
s akými jednotkami má postupovať, po 
označení jednotky stačí umiestniť kur- 

zor na nepriateľskú jednotku a hra 
vám sama povie, aké náročné je pre 
ňu zničiť nepriateľa. Hra má upravený 
fog of war, nie je to ten klasický, že 
tam kde nevidíte môže byť čokoľvek. 
V R.U.S.E. je to tak, že vidíte takmer 
všetky jednotky, ktoré na mape sú. 
Pokiaľ na ne ale nevidíte priamo 
vašimi jednotkami alebo prieskum- 
níkmi, dokážete rozoznať len či ide o 
ľahkú, ťažkú alebo leteckú jednotku. 
Jedine pechota, delá a prieskum, 
ktoré sa ukrývajú v lese ostávajú až do 
odhalenia, úplne skryté. 


Nedá mi nespomenúť aj nelogické 
ovládanie jednotiek. Ide o to, že pe- 
chota, prieskum a delá veselo 
schováte do lesa, no tanky sa do lesa 
nedostanú. Postup obrnencov je tak 
usmerňovaný do koridorov 
vytvorených lesom, aj keď na výber je 
zväčša niekoľko rôznych ciest. Keby 
autori z Eugen Systems tankom vjazd 
do lesa povolili, hra by mala priam 
neuveriteľné taktické možnosti. Zrazu 
by ste sa objavili niekde, kde vás ab- 
solútne nikto nečakal. To, že pechota 
a delá môžu do lesa, má aj jednu 
výhodu. Tieto jednotky sú tak masko- 
vané a pokiaľ zaútočia, ide o prekva- 
pivý útok, ktorý je ďaleko účinnejší. 
Pokiaľ sa na mape objaví nový stroj 
alebo pechota, hra vás na to upozorní 
pomocou okna, ktoré vyroluje zboku, 
prípadne zhora a na obrázku bude 
krátke predstavenie. V tomto okne sa 
objavujú aj krátke videosekvencie, ak 
sa stane nejaká neočakávaná vec 
alebo niečo významné. Nie je to úplne 
novinka v hre a často ide o vcelku uži- 
točné informácie. Len spomeniem, že 
všetkého veľa škodí, v jednej misii 
vám naraz vyskočia tri tieto okná a 
výhľad na mapu sa tak dosť zúži. 
Eugen Systems sa snažia žáner 
stratégii posúvať o niečo dopredu. 
Obrovské rozpätie zoomovania a po- 

hľad na mapu tak hru predurčuje na 
hranie na dotykových displayoch, no 
ešte ideálnejšie by bolo zariadenie Mi- 
crosoft Surface, teda počítač s veľkou 
dotykovou obrazovkou pripomínajúci 
stôl. Škoda len, že takých zariadení je 
v celej Slovenskej republike pár, ale 
zábava by to mohla byť obrovská. 


Ako sa hovorí, to najlepšie na záver. 
No najlepšia vec hry to asi nebude, ale 
je to to, podľa čoho je pomenovaná 
samotná hra a čo je jej hlavný prvok. 
Ruse alebo v preklade lesť. Musím 
priznať, že nakoniec je to pre mňa 
skôr sklamanie ako niečo, čo by bolo 
neodlúčiteľnou súčasťou hry. Jednak 
je fakt, že dlho máte k dispozícii len asi 
5 rovnakých Istí, ktoré sú v pokročilom 
štádiu hry takmer nepoužiteľné. 
Celkovo je v hre asi 10 Istí a tie najuži- 
točnejšie dostanete až v samotnom 
závere. Som presvedčený, že hra by 
sa dala prejsť aj bez použitia jedinej 
Isti, možno by to bolo náročnejšie, ale 
zvládnuť by sa to rozhodne dalo. Niek- 
toré Isti sú skutočne výborné, ale iné 
by som nahradil niečím iným, veľmi mi 
chýbala nejaká výraznejšia pomoc 
ako napr. off-board delostrelectvo 
alebo výsadok parašutistov. Ale keďže 
mapy sú tu rozsiahle museli by mať tie 
delá nemožný dostrel a výsadkárov si 
môžete kúpiť. Každopádne keď sa 
vám stenšujú financie a jednotky a 
postup je minimálny, ocenili by ste 
niečo, čo vám výraznejšie pomôže. 
Miesto toho máte k dispozícii zbytočné 
dešifrovanie, pretože brániace jed- 
notky len stoja a ich príkazy sú vám aj 
tak jasné. Špión, ktorý vám odhalí čo 


a" 


to tam nepriateľ vlastne má, je tiež 
zbytočný, keďže to viete z prieskumu, 
prípadne ste to zistili pred tým, než sa 
z vašich tankov stali vraky. Mohol by 
som pokračovať vymenovaním 
ďalších zbytočností, ale skôr vyzdvih- 
nem tie Isti, ktoré za niečo, aspoň 
podľa mňa stoja. Je to maketa budovy, 
budov je niekoľko typov a je to prvok, 
ktorý pri obrane pomôže nalákaním 
nepriateľských jednotiek na túto 
maketu. Výborný je útok s pomocou 
makiet, môžu to byť makety tankov, li- 
etadiel alebo pechoty. Pokiaľ prim- 
iešate do tohto útoku dostatok pravých 
jednotiek, získajú dosť času na ničenie 
nepriateľskej obrany. Maskovacia sieť 
je dobrá v prípadoch, keď vás bombar- 
duje nepriateľ, v závere veľmi uži- 
točná. Posledná zaujímavá lesť je 
prevrátená frekvencia, kedy nepriateľ 
vidí vaše ľahké jednotky ako ťažké a 
opačne. Skutočne škoda, že sú tieto 
štyri veci k dispozícii až v posledných 
pár misiách. 


R.U.S.E. je pomerne netradičná 
stratégia, ktorá nedotiahla k dokon- 
alosti všetky prvky, ktorými chcela za- 
ujať. Rozhodne ale ide o príjemne 
strávených 15 hodín hrania dynam- 
ickej stratégie, ktorá vás ženie 
neustále vpred. Napriek tomu zamrzí 
slabý príbeh, nelogické veci v hre, nie 
najlepšia historická vernosť a mínus 
sú pre mňa aj samotné Isti. Napriek 
tomu fanúšikom žánru odporúčam, os- 
tatným taktiež, predsa len búranie kla- 
sických pravidiel ovládania stratégií je 
zaujímavé. 


Výrobca: Eugen Systems, Distribútor: Ubisoft 
Multiplayer: áno, Lokalizácia: PC - cz titulky 


- inovatívny prístup 


- dížka hry, niektoré 
Isti, zoomovanie mapy 
- názvy armád, hra tak nie 
je úplne anonymná 


- hra nie je úplne his- "# 
toricky verná 


- slabý príbeh 
- tanky sa nedajú v lese 
schovať 


HALO: 


Legendy majú svoj začiatok a svoj koniec a niekedy za- 
čiatok jednej legendy znamená koniec druhej. A to je 
prípad Halo: Reach, uzatvára jeden príbeh tým, že vy- 
rozpráva jeho začiatok. 


O tom, že Bungie stvorili kult azda netreba ani len polemi- 
zovať. Veď si úprimne sami odpovedzte na otázku, ktorá 
FPS vás napadne ak by sa vás niekto spýtal akúže to 
strieľačku si má zahrať na konzoliach od Microsoftu? Trú- 
fam si povedať, že 90% z vás napadne Halo. Lenže aj kulty 
časom omrzia a v prípade ich stvoriteľa to platí dvojná- 
sobne. A ruku na srdce, napadne vás pri mene Bungie 
niečo iné ako Halo? Takéto zaškatuľkovanie samozrejme 
manažment Bungie vôbec neteší a preto jedného krásneho 
dňa skrsla niekomu v hlave rázna myšlienka a to ukončiť 
práce na všetkom čo s Halo súvisí. A tak slovo dalo slovo, 
Microsoft sklopil uši a dovolil vývojárom, samozrejme pod 
podmienkou toho, že sám môže ďalej vesmír Halo rozvíjať, 
odísť. Našťastie rozchod nebol v štýle búchania dvermi a 
osočovania, ale v štýle urobíme rozlúčkovú Halo hru a 
odídeme so vztýčenými hlavami. Nuž a či skutočne Bungie 
budú môcť opustiť vesmír, ktorý vytvorili s úsmevom na 
tvári sa poďme pozrieť. 


Ako iste viete Halo: Reach je preguel. Ešte predtým ako 
Master Chief začal pomáhať pozemšťanom, dávno 
predtým ako na zem zaútočil prvý Covenantský krížnik, za- 
žila malá planéta Reach peklo, ktoré spôsobilo takmer 
úplné vyhladenie jednej hrdej rasy. Ak ste aspoň úchytkom 
sledovali nejaké správy o Halo: Reach určite viete, že hlav- 
nou postavou je Spartan s callsigjnom Noble Six. Vlastne 
Six, prívlastok Noble mu prináleží za to, že je v úvode pri- 
radený práve k Noble tímu. UŽ od prvých momentov hry 
vám bude jasné, že Bungie skutočne nenechali nič na 
náhodu a rozhodli sa spartanskej rase postaviť pomník 
hodný úcty a obdivu. Séria Halo totiž nikdy nevynikala ne- 
jakou grafickou úchvatnosťou a klamal by som, keby 
tvrdím, že tentokrát vám vizuálna stránka vyrazí dych, ale 
predsa len je vidieť výrazný skok dopredu a to nielen v 
porovnaní s Halo 3, ale aj v porovnaní s minuloročným 
datadiskom Halo 3: ODST. 


Ako vravím, dych vám grafika nevyrazí, ale keď budete sle- 
dovať scenérie krajiny vôkol seba, mesiace obiehajúce 
okolo planéty, budete mať predsa len o dôvod viac prečo 


+. "chinaski" Hujo 


Reach 


vám nebude osud ťažko skúšanej planéty ľahostajný. 
Výrazný posun vpred čo sa vizualizácie týka si všimnete aj 
na postavách pobiehajúcich okolo vás. Bungie si dali 
záležať a človek hneď spozná, že pohyby postáv sú sní- 
mané motion capturingom. Nemusíte sa ale báť, svoj starý 
dobrý nádych "rozprávkových obrázkov", ktorý polovica 
hráčov miluje a druhá polovica sa z neho smeje si Halo 
udržalo. | keď oproti iným hrám zo série je grafika oveľa 
vyspelejšia a dospelejšia. 


Keď sa doobzeráte okolo seba nič vám nebráni začať hrať. 
Veteráni Halo série nebudú mať problémy a po pár minú- 
tach ani nebudú vedieť, že hrajú novú hru (myslené v do- 
brom slova zmysle), ovládanie je rovnaké ako v ostatných 
hrách zo série , takže ak sa niekto tešil, že aj v Bungie 
konečne prídu na to, že pohľad cez mieridlá sa dnes už v 
99% hrách robí pomocou stlačenia ľavej spúšte, prípadne 
stlačením LB tlačidla na gamepade, máte smolu. V Halo je 
to nastavené na stlačenie pravého triggera, s čím som sa 
pasoval do konca hry. Keďže ste sa ocitli opäť v brnení 
Spartana, narozdiel od ODST, kde ste boli obyčajný človek, 
možno vám bude chvíľku trvať, kým si opäť zvyknete na 
to, že isté veci, s ktorými majú bežní smrteľníci problémy, 
Spartania zvládajú s prstom v nosnom priezore. Ale keďže 
na dobré sa zvyká ľahšie ako na zlé, nemyslím si, že s tým 
budete mať problém. Ono totiž to, že taký bežný Spartan 
vyskočí z miesta vyššie ako Sergej Bubka v časoch na- 
jväčšej slávy sa dá v boji celkom dobre zužitkovať, takže 
po chvíľke hrania sa začnete tým chudákom z ODST 
celkom bez hanby uškfňať. 


A hodí sa napísať, že všetky veci, ktorými sa bežný Spartan 
od človeka odlišuje aj poriadne využijete, pretože 
Covenanti nemajú zľutovanie a útočia skutočne až do 
roztrhania tela (svojho, alebo vášho). Tisíckrát si preto 
niekde, dobre schovaný za prekážkou, vydýchnete a 
budete ďakovať nebesiam za to, že sa opäť vracia auto- 
maticky sa obnovujúci štít vášho obleku. Treba si, ale dávať 
pozor lebo zdravie už sa vám automaticky neobnoví, na to, 
aby ste si ho doplnili už budete musieť niekde nájsť 
lekárničku. Našťastie to nie je žiaden Poniklec takže ich 
nájdete takmer na každom rohu. Jednu stratu, ale ako 
Spartan predsa len budete musieť prehrýzť, ak si spomí- 
nate na špeciálny vizuálny systém VISR z Halo 3: ODST, 
môžete naň zabudnúť, niežeby ste ho tu využili, keďže na 

rozdiel od ODST, kde Bungie trošička 
experimentovali s otvoreným svetom, 
tu máte opäť len koridor, ale ak patríte 
k fanúšikom jednotiek Orbital Drop 
Shock Teamu môžete sa potichu 
víťazslávne usmievať, že predsa len 
tým nadľuďom niečo chýba. 


Ako som spomenul zoznámenie sa s 
ovládaním HUDom a hernými 
princípmi vám bude trvať minútku, 
maximálne dve, ak ste nováčik. Hned 
potom už vás pohltí príbeh a budete si 
plnými dúškami vychutnávať všetko čo 
vám autori na striebornom podnose 
naservírujú. Problémom preguelov 
býva to, že každý vie ako dopadnú a 
preto musia mať skutočne dobre 
napísaný scenár, aby vás dokázali 
udržať napätých a vy ste sa len au- 
tomatizovane neposúvali vpred so zí- 
vajúcami ústami a odklikávajúc 
jednotlivé príbehové videá. Snáď po 
mne nehodíte helmu, keď vám 
poviem, že Halo: Reach sa to darí na 
chválitebnú. Príbeh Reach si Bungie 
strážili ako oko v hlave a hoci každý 
vedel, čo, kto a kde, nikto nevedel ako. 
A autori sa skutočne snažili, aby vás 
príbeh držal celý čas prikovaných v 
stoličke, žiaľ niekoľkokrát sa pristih- 
nete pritom ako rozmýšľate, že toto 
som už videl tam, toto tam a tamto 
zasa bolo tuto atď... Chcem tým 
povedať, že niekoľkokrát sa stane, 
hlavne v strednej časti hry, že príbeh 
skízne do klišé situácií. Ale nebojte sa 
i tak sa budete skvele baviť, jednak je 
vstup do príbehu skutočne podarený a 
autori vás pekne povodia za nos, tým, 
že vás navnadia úvodnými víťazst- 
vami, aby vás následne schladili a 
zrazili do kolien pohľadom na 
covenantský megakrížnik valiaci sa at- 
mosférou planéty. Rovnako tak záver 
už opäť vystúpi z bažín obyčajnosti a 
vy po dohraní zistíte, že ešte stále 
zvierate gamepad prípravený páliť a 


36 WWW.GAMESWEB.SK 


chrániť si tak vlastný život. 


Ak som dal za príbeh chválitebnú, tak 
za hrateľnosť musím dať výbornú s 
hviezdičkou. Bungie sú majstri svojho 
remesla a dokážu vám to v každom 
jednom z desiatich levelov + jednom 
malom bonusovom. Najlepšie by 
hrateľnosť Halo: Reach vyjadrovalo 
slovo variabilita. Skutočne, nuda, 
alebo časté opakovanie niektorých 
úkonov nehrozí. Tvorcovia mali kopec 
nápadov a hoci žiaden z nich vás 
vyslovene "nepraští do očí" vychut- 
náte si každý jeden. Reach ponúka v 
každom leveli niečo iné, raz dostanete 
do ruky tank Scorpion, inokedy si 
budete musieť poradiť s obrovskými 
AA Gunmi len s pomocou Warthogov 
a hneď o misiu ďalej dostanete do rúk 


al U 


aj Falcona a len na vás bude záležať 
či sa výsadok na miesto určenia 
dostane, alebo nie. A navrch si pre vás 
Bungie prichystali jedno malé prek- 
vapenie a vyšlú vás tam, kde by ste to 
v klasickej FPSke nečakali. Bavil som 
sa a okrem hrateľnosti na tom mala 
zásluhu aj celková atmosféra. Boje sa 
oproti predchádzajúcim dielom zinten- 
zívnili a stali sa masovejšími. Aj v Halo 


sérii už tvorcovia stavili na efekt jed- 
ného kolieska z mocného stroja a tak 


sa niekedy, predovšetkým počas 
masívnych útokov, cítite ako maličký 
pešiak v obrovskej mase kolegov. 
Dopomáhajú tomu či už výbuchy, hluk 
a pohyb "ľudí" či strojov všade okolo 
vás, ale aj prekvapivo čulý ruch na rá- 
diových vlnách, kde počujete ostat- 
ných kolegov hlásiť úspechy straty a 
ďalšie informácie z bojiska. Celkovo 
treba povedať, že po zvukovej stránke 
Halo: Reach predchádzajúce Halo hry 
valcuje. 


Boje sú skutočne tvrdé. Neviem či len 
ja som mal ten pocit, ale ich obti- 
ažnosť išla o nejaký ten kúsok nahor. 
Netvrdím, že by za to nejak výrazne 
mohla Al nepriateľov, tá je viacmenej 

rovnaká ako predtým, teda priemerná, 
skôr sa zvýšili počty a vylepšili sa 
kombinácie nepriateľov, ktorí na vás 
čakajú na jednom mieste. Pre- 
dovšetkým ku koncu hry, ale zamrzí, 
že Bungie zvolili cestu umelého zvyšo- 
vania obtiažnosti tým, že na určité mi- 
esta neustále útočia vlny silných 
protivníkov, hre to uberá na atmosfére 
a naopak pridáva na frustrácii z nej. V 


prežití pri takýchto nájazdoch by vám 
mali pomôcť špeciálne schopnosti, po- 
mocou ktorých si viete vylepšiť určitú 
vlastnosť, alebo pomocou nich 
dokážete robiť veci inak nie bežne 
dostupné. Tieto schopnosti, ktoré 
bežne nájdete na mape však nie sú 
len na parádu, niektoré pasáže by sa 
bez nich ani nedali prejsť, tu hovorím 
predovšetkým o jet packu, okrem 
neho môžete ešte nájsť vylepšenia 
Šprint, Hologram, Štít, alebo chvíľková 
nesmrteľnosť, každý má svoje využitie 
a minimálne raz by sa vám mal zísť. 
Ich nevýhodou je to, Že naraz môžete 
použiť len jeden, takže ich treba 
vcelku pravidelne striedať. 


Hľadať chyby na Halo: Reach je 
ťažké, nie že by ich hra nemala, ale 
Halo je špecifické práve tým, koľko 
hráčov v ňom práve veci, ktoré sú v 
iných hrách nemilosrdne strhané po- 
važuje za prednosti. Napríklad Rambo 
štýl, boje síce prituhli a sú ťažšie, ale 
krytie príliš nevyužijete a tým lepším z 
vás sa podarí prežiť aj frontálny útok 
na nepriateľov. Za najväčšiu chybu 
Reach tak paradoxne možno považo- 
vať to, že je to typická Halo hra, ak ste 
nemali radi predchádzajúce diely 
Halo, nebude vám chutiť ani tento, 
všetko tu totiž funguje úplne rovnako. 
Detinská grafika, hrdinovia, ktorí 
položia život za všetko čo je súčasnou 
spoločnosťou považované za dobré a 
pátosu toľko až vám na konci hry 
polezie aj z uší. Mňa zamrzelo aj to, že 
sa autorom nepodarilo dosiahnuť to, 
aby vám postavy nejak prirástli k 
srdcu, predsa len hra je nasmerovaná 
k tomu, aby ťahal jeden za všetkých a 
všetci za jedného, no počas celej doby 
jej trvania nás dizajnér nedokázal 
zblížiť s ostatnými postavami natoľko, 
aby nám nebolo jedno, že odchádzajú 
na samovražednú misiu a už nikdy sa 
nestretneme. 


Túto recenziu, ale berte len ako čisto 
singleplayerovú, keďže hranie multi- 
playveru sme z dôvodov hrozby za- 
banovania, po tom ako Reach uniklo 
do rúk pirátov ešte skôr ako išlo do 
predaja, neskúšali. 


Halo: Reach napokon treba hodnotiť 
pozitívne, Bungie odchádzajú so cťou, 
síce sa hre dá vytknúť mnoho mal- 
ičkostí, jej celkový koncept však 
prehluší negatíva. Z tieňa ostatných 
Halo hier, ale nevystúpi, nad žiadnou 
z nich nevyčnieva o hlavu a oproti 
iným FPS môže komukoľvek pripadať 
neoriginálna a detinská. Fanúšikom 
Halo však nič z tohto prekážať určite 
nebude a na nový diel série, od 
nových tvorcov budú čakať rovnako 
netrpezlivo ako čakali na tento. Nuž 
mnoho šťastia Bungie, mnoho šťastia 
Halo, nech sa vám darí. 


HODNOTENIE 
Platforma: Xbox360 
Výrobca: Bungle 
Distribútor: Microsoft 
Multiplayer: áno 
Lokalizácia: nie 

Sid Meier"s Čivilization V 


Kráľ je mítvy, nech žije ... Civilizácia V. Mnohými očaká- 
vané už piate pokračovanie tejto doslova legendárnej 
série ťahových stratégií je konečne tu. Po niekoľkých 
desiatkach odohraných hodín, prebdených nociach a 
minutých kvapkách na unavené oči vám môžeme 
priniesť konečne recenziu na Sid Meier"s Civilization 
V. 


Niekoľko dní pred vydaním sa na internete objavilo launch 
video, čo som odignoroval a radšej som sa nechal prekva- 
piť. Spravil som dobre, konečne po dlhšej dobe zaujímavé 
úvodné video, ktoré som si vychutnal dokonca a nemal 
som ho chuť preskočiť. Potom už som sa objavil v menu, 
hor sa teda na hranie. Ale nie tak rýchlo, predtým som si 
chcel vyskúšať tutorial a zoznámiť sa tak s novinkami v hre. 
Ako správny chlap som bez čítania zvolil hneď prvú 
možnosť, čo bolo učenie sa priamo hraním. Síce ma to vys- 
trašilo, že okamžite budem čeliť iným národom a mestským 
štátom a podobne, no nakoniec som strávil 5 hodín 
nepretržitého hrania, kým som tutorial dotiahol do 
víťazného konca. S humorom musím konštatovať, že tvor- 
covia vôbec nemysleli na nedočkavých recenzentov. Keď 
už ma hra zasvätila do svojich tajomstiev, podujal som sa 
hrať normálnu hru. Opäť som zvolil prvú možnosť v 
ponuke, ktorá ale znamenala, že všetko bude random. No 
čo, keď už to beží, nebudem to predsa vypínať a tak nasle- 
dovalo ďalších niekoľko hodín sústavného hrania. 


Tretí pokus a je už všetko ako má byť. Čo si teda Sid Meier 
pre nás prichystal? Na výber je celkovo z osemnástich 
národov, digitálna deluxe edícia a aj naša hra na recenziu 
mala aj bonusový devätnásty národ Babylončanov s vod- 
com Nabuchodonozorom II. Na výber je od Američanov až 
po ríšu Siamu, oproti predchádzajúcej časti tak boli niektoré 
národy zmenené. Každej civilizácii je priradený len jeden 
vodca, to je taktiež zmena oproti minulému dielu. Opäť sa 
tak stretneme s niektorými starými známymi a pár 
nováčikmi, samozrejme nechýbajú osobnosti ako George 
Washington, Napoleon Bonaparte, cisárovná Katarína, 
Ramses II, Bismarck, Suleiman a niekoľko ďalších. Každá 
z civilizácií má špeciálnu vlastnosť, ktorá má reálny his- 
torický základ. Japonci napr. majú svoje Bushido, čo 
umožňuje aj poškodeným jednotkám bojovať, akoby mali 
plnú silu. Egypťania sú známi stavitelia divov a tak majú 
bonus pri ich stavbe a podobne je to u ostatných civilizácií. 

Okrem špeciálnych vlastností disponujú jednotlivé národy 
aj unikátnymi jednotkami a budovami. Každý národ má dva 
unikáty, niektoré tak majú jednu budovu a jednu jednotku, 
iné zas dve jednotky. Celkovo tak hra pôsobí, že sa snažila 
výber civilizácií a bonusov čo najviac zjednodušiť. Po zv- 
olení si národa, ostáva nastaviť si typ a veľkosť mapy, teda 
jeden kontinent Pangeu, skutočnú mapu sveta, množstvo 
malých ostrovov - Archipelago, prípadne niekoľko väčších 
kontinentov. Nakoniec ostáva len zvoliť si obtiažnosť 
súperov a tempo hry. Pri načítavaní mapy vám hra váš 
národ a vodcu trochu predstaví. Potom už je však všetko 
len na vás, aby ste tvorili históriu. 


Revolúciu v hexagónových poliach nehľadajte. Úprimne ani 
som si ju nevšimol, hru to neuľahčuje, nerobí ju to náročne- 
jšou, skôr ju to robí uniformnejšou. Možno práve preto, že 
ako hráč som jednoducho z mnohých iných hier zvyknutý 
na hexagóny. Čo sa týka ovládacích prvkov hry, tie sú 
pomerne dobre rozložené a rýchlo si na ne človek zvykne, 
ovládanie je tak veľmi jednoduché a intuitívne. Na obra- 
zovke je minimapa v pravom dolnom rohu, aj keď skôr by 
som ju uvítal vľavo, ale to nie je podstatné. Ďalej nemôže 
chýbať rýchly prístup do diplomacie, k vašim poradcom a 
k tzv. “social policies," ktoré nám určujú kam bude 
smerovať vývoj našej spoločnosti. Pod malou ikonkou sú 
schované všetky dôležité prehľady. Na hornej lište je stav 
financií, kultúry, produkcie a vidíme tu aj suroviny, ktorými 
disponuje naša civilizácia. Vľavo hore je posledný ovládací 
prvok a to rolovacie menu, kde si môžete zvoliť či budete 
sledovať výskum, jednotky alebo vaše mestá. Celé ovlá- 
danie je tak pomerne dosť zjednodušené. 


Mestá sú základom celej civilizácie a aj ich menu a ovlá- 
danie prešlo zmenami. Novinkou miest je, že už nerastú 
koncentricky, ale väčšinou sa rozširujú smerom k dôležitým 
surovinám. Toto zväčšovanie si môžete za určitý obnos 
peňazí aj kúpiť a dostať sa tak k strategickej surovine rých- 
lejšie. Ak chcete, celé mesto môže byť v podstate úplne 
samostatnou bunkou a jediné, čo v ňom riadite je produkcia 
budov a jednotiek. Každopádne pokiaľ sa rozhodnete 
naopak, zas toľko možností správa mesta neponúka, 
môžete si rozmiestniť obyvateľov a kontrolovať, akým 
smerom sa mesto uberá či je teda zamerané na zlato, 
kultúru, vedu alebo stavbu. A to je asi tak všetko, čo sa dá 
v meste robiť. Musím ale pochváliť autorov za ich pre- 

hľadné informácie o produkcii a raste 
miest, keď sa nachádzate na mape. 
Vedľa názvu mesta vidíte, čo pro- 
dukuje a koľko mu to bude ešte trvať 
a na druhej strane je informácia, koľko 
bude trvať, kým pribudne ďalší oby- 
vateľ. S mestami súvisia workeri, 
alebo použijem názov z inej hry — pio- 
nieri. Ich hlavnou úlohou je zveľaďo- 
vanie krajiny v okolí mesta, kde budujú 
rôzne vylepšenia, aby zvýšili produk- 
ciu jedla atď. V prípade pionierov 
môžete nastaviť automatickú činnosť, 
takže budú pobehovať po mape a bu- 
dovať tam kde je to najviac treba. Čo 
im ale musím vytknúť je to, že v auto- 
matickom móde nestavajú cesty a ani 
železnice. O tie sa musíte postarať 
manuálne. Aj keď je tu možnosť zvoliť 
vybudovanie cesty z bodu A do bodu 
B a pionieri ju postavia, no aj to má 
svoje muchy. Ak máte mestá ro- 
zložené do štvorca a po obvode sú 
postavené cesty a chcete mestá spojiť 
aj diagonálne, túto stavbu si užijete od 
začiatku až do konca. Osobne to po- 
važujem za mínus hry, lebo toto sta- 
vanie odvracia pozornosť od iných 
dôležitých vecí. 


Keď už som písal o mestách, spome- 
niem aj ďalšiu novinku, ktorou sú 
mestské štáty. Ide len o jedno mesto s 
vlastnými hranicami a primitívnou 
diplomaciou. Mestské štáty vás môžu 
požiadať o splnenie nejakých nepovin- 
ných úloh, napr. zničenie barbarského 
kempu, ktorý je nebezpečne blízko. Za 
to získavate priazeň a zlepšujete 
vzťahy s týmito štátmi, ak máte nad- 
priemerné vzťahy, štát vás sem-tam 
odmení jednotkou alebo niečím 
podobným. Napriek tomu sú pre vás 
po určitom čase len ľahkou korisťou, 
keďže absolútna väčšina z nich je 
schopná vyrobiť si jednu vojenskú jed- 
notku a ak máte presilu, nemá štátik 
žiadnu šancu. Neohrozí vás ani vyh- 


„1 
lásenie vojny od iných štátov, ktoré sú 
často v aliancii, skôr naopak, dá vám 
to možnosť podrobiť si ich. Ak som u 
mestských štátov povedal, že majú len 
primitívnu diplomaciu, v samotnej 
diplomacii medzi civilizáciami to nie je 
o moc lepšie. Vzťahy medzi národmi 
prešli tak výrazným zjednodušením, 
že sa sám seba občas pýtam či je 
diplomacia v hre ešte potrebná. Sku- 
točne obsahuje len tie najzákladnejšie 
prvky — otvorenie hraníc, spojenectvo, 
tajné spojenectvo, spolupráca vo 
vede, ktorá vám sprístupní po 
niekoľkých kolách náhodne tech- 
nológiu, nechýbajú nejaké požiadavky, 
spoločná deklarácia vojny a mnou 
nepochopené diskusie na témy, ako je 
pohyb jednotiek blízko hraníc a 
podobne, ktoré asi aj tak nemajú vplyv 
na nič. Vypustenie špionáže, informá- 
cií o vodcoch a iné, je pre mňa veľkým 
mínusom a celkovo diplomaciu v hraní 


takmer nepoužívam a skôr čakám na 
ponuky od iných národov, najčastejší 
dôvod použitia diplomacie je u mňa 
vyhlásenie vojny :) Jednania medzi 
vodcami národov sú dokonca tak 
zjednodušené, že pokiaľ neviete, ako 
docieliť dohodu, stačí kliknúť na 


možnosť, ktorá za vás automaticky 
spraví ponuku a tú už by váš kolega 
odmietnuť nemal. 


Social policies sú  prijemným 
spestrením bonusov pre vašu civilizá- 
ciu. Naviac, pokiaľ si osvojíte päť 
týchto smerov a skompletujete všetky 
vetvy, ktoré vám ponúkajú, dospejete 
k utópii a hra končí vašim víťazstvom. 
Na začiatku nie sú dostupné všetky, 
možnosti pribúdajú s postupom do 
vyšších vekov. Taktiež nie je možné 
osvojiť si všetky, ak si pozriete jed- 
notlivé názvy na obrázku, je jasné, že 
niektoré sa dokonale vylučujú. Je tak 
treba voliť obozretne a ideálne na za- 
čiatku sa rozhodnúť, ktorým spô- 
sobom sa pokúsite hru dohrať a podľa 
toho aj voliť tieto smery. 


Spolu s hexagónmi prišla ešte jedna 
výraznejšia zmena a síce, že na jeden 


hex je možné umiestniť len jednu jed- 
notku. Táto zmena hru viac spre- 
hľadňuje a pôsobí aj realistickejšie. V 
Civilization V tak nečakajte veľké 
množstvo jednotiek, práve naopak, 
vystačíte s malými počtami a naviac, 
sú tu aj jednotky s možnosťou streľby 

na väčšiu vzdialenosť. To všetko vás 
núti viac premýšľať, viac taktizovať. 
Keďže nie je možné, aby sa všetky 
jednotky pohybovali po tej istej trase, 
lebo sú roztiahnuté na niekoľko polí, 
musíte presuny vojska koordinovať. 
Nie je nič horšie, ako keď sa vaši 
strelci ocitnú v čele postupu, lebo pred 
nimi boli otvorené pláne, po ktorých sa 
pohybujú rýchlo a jednotky na boj 
zblízka sa ešte niekde vzadu predier- 
ajú hustou džungľou. Ak má nepriateľ 
aspoň trochu rozumu, zničí vašich 
strelcov a vy môžete skúsiť akurát tak 
vyjednať mier. S armádou ešte súvisí 
aj využívanie surovín v hre. Suroviny 
sú tu totiž obmedzené a majú presný 
počet, koľko ich máte dostupných. Ak 
vytvoríte armádu, ktorá všetky tieto 
zdroje spotrebuje, ďalšie jednotky už 
nepostavíte a musíte si počkať, kým 
sa dostanete k novým zdrojom, alebo 
niektorá z jednotiek padne. O umiest- 
není surovín nemáte tušenie, až kým 
sa vám nepodarí vyskúmať príslušnú 
technológiu. Došlo aj k drobnej zmene 
vo vojenskom víťazstve, po novom 
stačí dobyť len všetky hlavné mestá 
civilizácií a nemusíte sa trápiť s úplnou 
likvidáciou. 


Ak ste teda z predchádzajúcich riad- 
kov nadobudli dojem, že hra je 
výrazne zjednodušená, čítali ste 
správne. Civilizácia tak otvára brány 

väčšiemu počtu nových hráčov, ale 
zas na druhej strane, akoby dvere 
pred vernými zatvárala. Je jasné, že 
piaty diel nemôže byť prvý diel v lep- 
šom kabátiku, no už v predošlých čas- 
tiach sme videli, že inovácie sa dajú 
robiť aj tak, aby Civilizácia bola stále 
tou starou dobrou hardcore stratégiou. 
Pokiaľ je zámerom autorov spraviť z 
Civilizácie masovú hru, je otázkou či 
sa im to podarí, predsa len ju mnohí 
poznajú len ako veľmi náročnú 
stratégiu. Samotný koncept hry zostal 
v hrubých obrysoch zachovaný, piata 
Civilizácia je veľmi návyková a od hry 
sa dostanete až keď sa vám podarí ju 
vyhrať. Typické, už len jedno kolo sa 
premení na ďalšie tri hodiny hrania. 
Taktiež ak by mal niekto po prvýkrát 
prísť do styku s celou sériou, nech 
začne piatou časťou, jej jednoduchosť 
neodradí hráčov. 


Civilization V nie je zlá hra, ale nie je 
ani žiadnym super titulom. Graficky je 
na vysokej úrovni, vie ako pritiahnuť 
hráčov a rozhodne dokáže zabaviť na 
mnoho desiatok hodín. Jej jednoduchý 

koncept je ako stvorený pre nováčikov, 
no zároveň u fanúšikov uberá na 
kráse. Mnohí verní si ju zrejme z 
povinnosti kúpia a po vyskúšaní sa 
skôr vrátia k minulému dielu. 


Výrobca: Firaxis Games, Distribútor: 2K 
Multiplayer: áno, Lokalizácia: nie 


- intuitívne ovládanie 
- bojový systém 
- grafika 


- diplomacia 
- workeri nestavajú 


automaticky cesty 
- prílišné zjednodušenie 


Roman "JC" Kadlec 


NHL 11 


EA Sports, iťs in the game. Klasický slogan, ktorý sa 
v prípade najnovšej FIFY dočká aj českej lokalizácie 
„EA Sports. Je to ve hľe.“ V prípade aktuálneho NHL 
11 na príliv českého jazyka do našich uší môžeme 
zabudnúť a uspokojiť sa musíme iba s titulkami. 
Niežeby to bolo podstatné, ide iba o vypočítavosť — to 
dôležité sa dočítate priamo v článku. 


Dá sa ešte vôbec niečo zmeniť na hokeji? UŽ mnoho rokov 
hrajú deň čo deň tú istú hru na zimných štadiónoch stovky 
(ba aj tisícky) hokejistov a ľudia sú spokojní. Potom príde 
virtuálny hokej a každý sa sťažuje „čo je nové?“. Limity 
moderných konzolí sa každým rokom blížia k svojmu max- 
imu a tak je iba otázkou času, až sa next-gen NHLka 
dostane na úroveň PCčkovej z pred niekoľkých rokoch — 
ten istý obsah, iný obal. Pri pohľade na aktuálny ročník je 
však vidno, že autori sa snažia a chcú využiť potenciál 
novej NHL v kompletných 360“. 


V preklade to znamená asi toľko, že vylepšenia v NHL 11 
sú prakticky rôznorodé a pokrývajú všetky aspekty. Vývojári 
sa nezamerali iba na jeden smer, ale hlavný chod vylepšujú 
vrátane oblohy a variability výberu. Neznalý človek by sa 
čudoval, každopádne databáza NHL hier značne presahuje 
klasickú značku „NHL“. Okrem najprestížnejšej hokejovej 
súťaže sa opäť objavujú dôležité európske ligy (vrátane 
českej, tá naša stále chýba) a po prvýkrát natrafíme aj na 
60ku tímov zo súťaží OMJHL, OHL a WHL, ktoré možno 
jednotne zaradiť do kanadskej hokejovej ligy. Pre našincov 
pravdepodobne nepôjde o hodnotný prínos, avšak za 
veľkou mlákou sa pár ľudí poteší. Podstatnou informáciou 
ostáva fakt, že databáza každým rokom rastie a tak šanca 
zaradenia Slovenskej Extraligy (niekedy v ďalekej budúc- 
nosti) stále žije. 


Nie je dôležitá databáza, ale samotná hrateľnosť. NHL 11 
sa oproti NHL 09 (NHL 10 som úspešne ignoroval, takže 
môžem iba čiastočne porovnávať) čiastočne zmenila. Stále 
sa hrá pomalší hokej bez možnosti nejakého výrazného 
zrýchlenia hráčov a jediným spôsobom, ako urobiť pár 
krokov rýchlejšie, je posunúť si puk. Zmena je viditeľná 
najmä v otázke zvýšeného realizmu a zlepšenej fyziky a 
animácii. Hráči nepôsobia ako na jatkách a bodychecky pô- 
sobia oveľa uveriteľnejšie. Nezávisí už iba od pohnutia 
gamepad klobúčika požadovaným smerom, engine hry 


počíta so všetkými detailmi, či už to je pozícia hráčov, alebo 
ich predchádzajúca činnosť. Pridržanie a pritlačenie na 
mantinel hlási úspešný návrat a kopanie pukov korčuľou 
nie je ničím novým. Pridajme si k tomu lámanie hokejok, 
(hoci niekedy až príliš časté) prípadne iba jednoduché vy- 
padnutie hokejky a celkový zážitok je opäť o kúsok reali- 
stickejší. Novinkou je aj prítomnosť videorozhodcov, ktorí 
posudzujú sporné momenty ako gól kopnutím puku alebo 
hranie vysokou hokejkou — čo je myslím ďalšia z noviniek. 
Hokejisti pilne trénovali cez leto a hokejku už dokážu použí- 
vať aj nad úrovňou vlastných korčuli. 


Špeciálnou kapitolou sú brankári, ktorí prakticky v každom 
ročníku predstavujú veľkú neznámu. Dva dôležité body: 1. 
Brankári pôsobia veľmi realisticky. 2. Tzv. „100% góľ“ som 
zatiaľ neobjavil. V kombinácii s predchádzajúcim 
odstavcom tak dostávame skutočne výborný pocit z hry, 
ktorý niekedy trpí celkovým pomalším tempom, čo je jedna 
z otázok, na ktorú bude každý odpovedať rôzne. Späť však 
ku gólmanom — vedia vytiahnuť výborné zákroky, vedia 
však aj chybovať a každý samostatný nájazd predstavuje 
novú výzvu, ktorá nie je v žiadnom prípade nesplniteľná. 
Potešia aj nové animácie — brankári sa dokážu hádzať 
podobne ako v starej NHL 2006, avšak podobné zákroky 
dávkujú s mierou a nie vždy sú úspešné (čo je podstatný 
fakt!). Taktiež sa oplatí sledovať pohyb a umiestnenie 
brankára, resp. ostatných hráčov, nakoľko sa konečne 
úspešne dá využívať clonenie a zakrývanie výhľadu. 
Možno to znie ako prkotina, ale keď sa porovná správanie 
brankára pri strele s jasným výhľadom a pri strele cez 
hradbu tiel, kedy nie je dobre vidno na puk... rozdiel je mno- 
hokrát značný a môže sa pretaviť aj v gól. Pritom gólová 
strela môže byť pokojne aj z kategórie rádového nahodenia 
puku, čo je ďalšia z plusových vlastností NHL 11. Góly 
môžu a aj reálne padajú prakticky z každej situácie. Neex- 
istuje žiadny preferovaný spôsob vsietenia gólu a ani situá- 
cia, ktorá je vopred odkázaná na neúspech, čo nabáda k 
neustálemu skúšaniu rôznych spôsobov a robí hru zaují- 
mavejšou — presne ako jej skutočná predloha. 


Nie je hokej iba o góloch — populárne sú aj bitky, ktoré však 
autori čiastočne nezvládli. Nový systém pästných súbojov 
sa síce snaží tváriť realisticky, ale v praxi pôsobí a funguje 
veľmi mätúco čo vo výsledku spôsobí, že sa dvojica hráčov 
skôr dobije gamepadmi (pokiaľ sú v jednej miestnosti) ako 

viznaoad 

v hre. Okrem bitiek je „zaujímavá“ aj 
AI súperov, ktorí sú mnohokrát 
schopní využívať svoje situácie s 
veľmi veľkým percentom úspešnosti 
(od obtiažnosti all-star a vyššie), až je 
to mierne nerealistické. Okrem týchto 
dvoch detailov však dostávame prak- 
ticky perfektnú simuláciu, ktorá s pre- 
hľadom objaví titul „najrealistickejšia 
simulácia“. 


Pozrime sa na ponuku módov — opäť 
sa tu vyskytujú klasiky typu Be a Pro, 
ktorá je teraz doplnená o vstupný draft 
a celkovú realistickejšiu kariéru Z po- 
hľadu začínajúceho hokejistu. Be a 
GM je v podstate premenovaný Dy- 
nasty mód, v ktorom je značne posil- 
nená manažérska zložka — pripravte 
sa na dlhé rokovania ohľadom nových 
zmlúv a nepríjemný platový strop, 
ktorý jednoducho nepustí (pokiaľ ho v 
nastavení nevypnete). Najväčšiu 
novinku predstavuje tzv. NHL Ultimate 
Hockey League, ktorý je postavený na 
základoch podobného módu z FIFY 
resp. Facebookových FIFA Super- 
stars. Základná myšlienka je fajn — 
kupujete balíčky hokejistov a budujete 
si vlastný tím. Databáza hry je 
obrovská a rovnaký je aj celkový počet 
kartičiek. Okrem hráčov treba dbať na 
ich vzájomnú spoluprácu a drobnosti 
typu zmluva a kariéra, čo sú dva zák- 
ladné faktory, ktoré môžu celý systém 
znechutiť. Hráči majú maximálny 
počet zápasov, ktorý môžu odohrať a 
majú aj určitú zmluvu (obvykle okolo 
10 zápasov) a tú im treba obnovovať 
ďalšími kartičkami. Kartičky vyžadujú 

EA puky, ktoré získate hraním zá- 
pasov... avšak iba v NHLUHL móde! 
Kto by čakal, že hra odmeňuje kar- 
tičkami alebo EA pukmi za rôzne 
úspechy, ako tomu bolo v NHL 2000, 
ten bude sklamaný. Taktiež, UHL mód 
nemá nejakú väčšiu híbku a hráč sa 
okrem samotných zápasov môže za- 
pojiť do turnajov — tie však opäť 
ponúkajú iba EA puky a ešte ďalšie 
puky ako bonus za výhru v turnaji. Ži- 
adne bonusové karty, žiadne limito- 
vané karty ako špeciálna odmena, nič 
také nečakajte. Vo výsledku sa teda 
celý UHL mód premení v stereotypné 
hranie zápasov s cieľom získať nové 
puky a bez nejakej hlbšej motivácie... 
až po niekoľkých hodinách dôjdu karty 
v zásobe a ostanú dve možnosti — za- 
kúpiť karty za reálne peniaze, alebo 
vymeniť hráčov za oveľa slabších jed- 
incov. Alebo začať hrať iný mód, ktorý 
však nie je nijak s UHL kartičkami pre- 
pojený, čo je veľká škoda, nakoľko 
veľký potenciál tu je. Len je využitý ne- 
správne, aspoň na základe mojej 
skúsenosti. Určite by šlo zbieranie kar- 
tičiek navrhnúť oveľa globálnejšie, 
otázkou ostáva, či to autorov nena- 
padlo, alebo to jednoducho nechceli... 


NHL 11 síce na prvý pohľad vyzerá na 
nerozoznanie od svojich predchodcov, 
po pár zápasoch je však jasné, že 
nový ročník priniesol množstvo drob- 
ných vylepšení, ktoré posúvajú 
celkový zážitok a realizmus o ďalší 
stupienok vyššie. Nejaké nedostatky 
sa síce nájdu, ale inak sa oplatí veno- 
vať novému ročníku pozornosť. 
Reálny a zábavný hokej, to je NHL 11. 


Výrobca: EA Sports, Distribútor: EA 
Multiplayer: áno, Lokalizácia: áno - cz titulky 
- opäť reálnejšie - Divné bitky 
- výborná fyzika - Nevyužitý potenciál 
- variabilita situácii 

 vervbodye Tennis 


To, že sú japonci v našom ponímaní prinajmenšom po- 
divní, je známa vec. Krajina, ktorá urobila umenie zo 
zväzovania, skladania papiera a podobne má jednodu- 
cho úplne inú mentalitu ako naša. Preto tam môže 
vzniknúť RPG tenis... 


Hej, znie to naozaj nezvykle, ba priam až šialene, ale 
Japonci asi naozaj skombinujú čokoľvek. Surovu rybu s 
ryžou, povrazy so sexom, obydlie s papierom, jednoducho 
fakt čokoľvek. Preto je úplne jasné, že ak niekde mohol 
vzniknúť šialený nápad dať dokopy RPG so športovou 
hrou, muselo to byť Japonsko. Je to už viac ako 2 roky, čo 
som písal recenziu na Everybody s Golf. Svojim spôsobom 
by sa dalo povedať, že ET (Everybody s Tennis) je hra z 
rovnakého franchise, akurát pokrývajúca iný šport. Jej 
spracovanie je dosť podobné, preto je ľahko vysvetliteľné, 
že sa budem chvíľami na EG odvolávať. Ale poďme sa už 
konečne pozrieť na samotnú hru. 


V ET sa staneme členom tenisového klubu, ktorého hráči 
cestujú po svete a prinášajú radosť a šťastie všetkým 
hráčom, ktorí už zabudli aké skvelé a osviežujúce je hrať 
tenis. V každej misii máme za úlohu sa dopracovať ku 
konkrétnej osobe, zahrať si s ňou tenis, poraziť ju, a tak ju 
vrátiť späť ku hre pre radosť. Samozrejme, na to aby sme 
sa dostali k samotnej osobe, (nazvime si ju RPG pojmom 
finálny boss), je treba splniť niekoľko úloh (guestov). Tie 
guesty sú buď úplne jednoduché — „nemôžeš hrať proti 
finálnemu bossovi, kým si nezahráš so mnou“. Čiže kla- 
sický thrash underling, ktorý zavadzia kým sa dopracujeme 
k bossovi. Občas sa stane, že získame komplikovanejší 
guest — „choď niekam, prines, alebo urob niečo, a potom 
môžeš postúpiť bližšie k bossovi“. Ten sa dá preložiť aj ako 
— choď niekam, tam si s niekým zahraj tenis, získaj pred- 
met, príď naspäť, zahraj si tenis so mnou, môžeš postúpiť. 
Naozaj nič komplikované, čo by mohlo prekážať hráčom v 
hre. 


RPG prvky sú v podstate zahrnuté v levelovaní postavy, 
nejakom tom vybavení (eguipe), a to by asi bolo tak všetko. 
Levelovanie postavy prebieha v podstate dvoma spôsobmi. 
Samotným hraním s protivníkmi, kde naša postavička pos- 
tupne získava rovnaký level ako má najsilnejší súper 
ktorého sme porazili. Tu je zaujímavý fakt, Že akonáhle nás 
porazí súper slabší ako sme my, tak prichádza k delevelo- 
vaniu o jeden level. Ak prehráme, tak zase a pokračuje to 
až do úrovne ktorá je o jedno nižšia ako level súpera. 
Druhé levelovanie je v podstate niečo ako vernostné. Keď 


budeme hrať s jednou postavičkou, bude jej rásť úroveň 
obľúbenosti nami. Za oboje z týchto levelov získava naša 
postavička niečo do hry. Obľúbenostný level jej pridáva 
možnosti úderov, napríklad pri podaní, kdežto samotný 
level pre zmenu kvalitu hry, rýchlosť, presnosť a podobne. 
Samozrejme, nič z toho nemôžeme nejako ovplyvniť, 
jednoducho sa to deje automaticky. 


Porazením súpera získame aj jeho kostým, ktorý môžeme 
navliecť na postavičky, ale to je tak pre dievčatká. Koho to 
reálne zaujíma, čo majú postavičky oblečené? Hlavne, že 
sú ženské a že majú krátku sukňu keď hrajú tenis, no nie? 
:-) Posledná vec, ktorá môže ovplyvniť hru je raketa. Ov- 
plyvní ju tak, že uberie z niektorého zo stípčekov so statmi 
a pridá niekde inde. Reálne to na hre nie je skoro vôbec 
vidno. 


Toľko k popisu RPG, teraz k samotnému tenisu. Hra je 
pomerne jednoduchá a nie je nič zložité poraziť 
ľubovoľného súpera. Treba len dobehnúť do blízkosti lop- 
tičky, a Vvokamihu keď je v dosahu rakety stlačiť tlačidlo. 
Odrazy máme tri. Priamy, akože falš, a potom odraz vysoko 
dohora, kde loptička preletí súpera. Variabilita je teda 
podobne rozmanitá ako pri hraní kameň papier nožnice. Pri 
hraní tenisu s finálnym bossom nenastáva žiadna zmena, 
jednoducho hráme tenis. Akonáhle ho porazíme, vrátime 
sa späť do centrály, kde dostaneme novú úlohu, nový cieľ 
a novú lokáciu. Prídeme tam, porazíme každého v tenise 
a vrátime sa späť... Tiež máte pocit jednotvárnosti? 


Graficky je hra spracovaná celkom pekne. Plné 3D 
prostredie, animácia postavičiek je tiež celkom dobrá, kurty 
sú rozličné, s rozličnom okolím, takže nehráme stále na 
tom istom ihrisku. Grafika je podobne ako pri Everybody s 
Golf mierne infantilná a anime ladená. V každej lokácii hrá 
iná hudba a pokriky postavičiek sú celkom na úrovni. 


Ak mám porovnať Everybody s Golf s Everybody s Tenni- 
som, tak golf z toho vychádza ako jasný víťaz čo sa týka 
hrateľnosti aj zábavnosti. Tenis je oveľa slabši odvar. Preto 
ak by ste uvažovali 

osvedčenom golfe. 

tď“Gulath"" Bojjn 


RECENZIA 


Need for Speed: 


Sila iPhonu ako herného zariadenia sa prejavuje pre- 
dovšetkým prostredníctvom „veľkých“ titulov a síce ešte 
stále čakáme na prvú kompletnú hru na Unreal Engine 3, 
množstvo kvalitných kúskov sa už v AppStore nájde. Mno- 
hokrát ide o veľké značky, čo je aj prípad aktuálneho Need 
for Speed. 


EA si zariadenia od Apple očividne obľúbilo, nakoľko sa 
chystá už i tak veľký počet hier a značiek ešte rozšíriť. 
Vzhľadom k tomu, že sa blíži nové Need for Speed: Hot 
Pursuit a neprekvapujúco sa dočká aj iPhone verzie, 
pozrime sa na zatiaľ najnovší NFS prírastok v AppStore. 
Need for Speed: SHIFT možno v konzolovej verzii yan- 
keemu úplne nesadol, na iPhone však ide o úplne inú hru, 
ktorá ideálne využíva možnosti zariadenia v otázke ovlá- 
dania. Podobne ako konkurenčný Real Racing (a prakticky 
každá závodná hra) spočíva čaro riadenia vozidla v 
nakláňaní iPhonu, čomu realisticky zodpovedá chovanie 
auta vo virtuálnom svete. Nakoľko hra umožňuje nastave- 
nie citlivosti pri nakláňaní, každý si vyberie svoj „ideálny“ 
stav a s trochou šikovnosti si dokáže užiť hranie na reál- 
nom volante v skutočnom aute. Stačí iPhone nalepiť na 
volant, nastaviť príslušnú senzitivitu a neopakovateľný 
herný zážitok je na svete... a keď sa to spojí so skutočným 
šoférovaním... povedzme, že to bude asi dosť 
schizofrenický stav :) 


Niektoré hry umožňujú okrem natáčania nastaviť aj ovlá- 
danie na šípky, v SHIFTe však táto alternatíva nie je dos- 
tupná a tak prípadné hranie v autobuse alebo na verejných 
priestoroch môže vyvolať nechápavé pohľady okoloidúcich. 
Jediné dostupné nastavenie umožňuje zapínať / vypínať 
pomôcky pri riadení a vybrať automatickú alebo manuálnu 
prevodovku. Nastavenia utvrdzujú smerovanie, ktorým sa 
celý SHIFT uberá — podobne ako v prípade „next-gen“ 
verzie je tu značný posun k simulácii, samozrejme o čis- 
tokrvnom simulátore nemôže byť ani reč. Akčne a arká- 
dovejšie ladených závodníkov však radšej 
odporúčam k susedom do NFS: Underground. 


Zatiaľ čo ovládanie možno určite považovať za 7.2 / 


hlavnú devízu prenosného NFS: SHIFT, ani v ná . - bohatý herný obsah 
ostatných prvkoch titul nezaostáva. Na -—— 


pomery mobilných hier bohatá kariéra ponúka 

Roman "JC" Kadlec 


SHIFT 


3 mestá so 7 závodmi v každom z nich, ktoré v sebe za- 
hfňajú klasické variácie pretekov — klasické závody, 
časovku, duel, elimináciu, drift atd... S výnimkou posled- 
ného menovaného je hranie bezproblémové, správna tech- 
nika driftovania však bude vyžadovať určitý tréning a 
zručnosť. Jednotlivé trate sú detailne spracované a 
ponúkajú výborný vizuálny zážitok, ktorý sa v niektorých 
momentoch približuje hrám na PSP. Podobne „veľkým“ do- 
jmom pôsobí aj vozový park a možnosti rôznych úprav — 
realisticky spracované autá je možné obdivovať v garáži a 
vylepšovať, či už iba vizuálne alebo aj z hľadiska výkonu. 
Nečakajte nič nové, ale mať všetky tieto prvky v prenosnom 
NFS určite poteší. Keby niekoho zaujímal konkrétny počet 
—v SHIFTe sa nachádza 20 áut. 


Vrátim sa ešte ku kariére. Za závody sa klasicky získavajú 
peniaze, ktoré následne slúžia na kupovanie nových vozi- 
diel, alebo vylepšovanie už kúpených. Okrem toho bol do 
hry implementovaný systém levelovania — za každý závod, 
za každú zaujímavú akciu (drift, náraz do protivníka, 
obehnutie, prvé miesto atd.) dostáva hráč skúsenostné 
body a zvyšuje si úroveň. Samozrejme, nové úrovne 
odomykajú nové veci v obchodoch a tak to ide dokola... 
Poteší, že SHIFT vyhodnocuje dva druhy jazdy — precíznu 
a agresívnu a na základe hráčovho správania definuje jeho 
techniku. Zabudol som ešte na niečo?... Úspechy a trofeje 
sú tiež prítomné, pod názvom odznaky. 


Suma sumárum tak mobilný NFS: SHIFT obsahuje všetko, 
čo by hráč čakal od veľkej next-gen hry, akurát s určitými 
logickými obmedzeniami v otázke počtu tratí a vozidiel. 
Jediný prvok, ktorý absentuje, je multiplayer, ale aj napriek 
tomu tu máme vďaka perfektnému dizajnu SHIFTu prak- 
ticky dokonalú prezentáciu možností iPhonu ako hernej 
platformy. Pri cene 5,49€ ide o výbornú ponuku a k dis- 
pozícii je aj lite verzia zadarmo. 


iPhone, iPad 
Výrobca: EA Mobile, Distribútor: EA 


de - grafika —. ťažší drift 


- hrateľnosť 


Tokyo Game Show 2010 


Prestížna japonská výstava hier a zábavnej elektroniky, Tokyo Game Show, opäť predstavila najmä domácu 
tvorbu, no nechýbali ani tradiční herní velikáni. Styri dni odhaľovania tých najčerstvejších titulov sú nenávratne 
za nami, a tak vám servírujeme to najzaujímavejšie, čo sa za dverami centra Makuhari Messe odohralo. 


14. ročník TGS hostil zvučné mená, 
ktoré sú úzko späté s hernou scénou. 
Nechýbal mHideo Kojima, Shinji 
Mikamih či Goichi Suda, ktorí prichys- 
tali pre hráčov množstvo noviniek, 
ďalej sme mohli navštíviť stánky ako 
východných, tak aj západných firiem 
(a že ich na rozdiel od predošlých 
ročníkov nebolo málo) a všetko 
samozrejme v spoločnosti skvelých 
hier (a tradičných booth babes :). Hoci 
Nintendo chýbalo, Sony či Microsoft 
nám bohato „vystačili“. Prečo? To vám 
prezradia nasledovné riadky. 


Jedno z najpopulárnejších herných 
štúdii, EA, tak povediac odštartovalo 
celú akciu. Hlavným trhákom pomerne 
krátkej konferencie bolo nepochybne 
ohlásenie podivnej punk-rockovej 
akcie Shadows of the Damned, ktorú 
zverilo do rúk osvedčenému duu — 
Shinji Mikamih a Goichi Suda. TÍ majú 
vo svojom „registri“ napríklad aj takú 
Resident Evil sériu, čo je pre EA a avi- 
zovaný projekt len a len dobre. Príbeh 
hry nás zavedie okrem iného do horú- 
cich pekiel, ktorými budeme brázdiť v 
roli hlavnej postavy Garciu snažiaceho 
sa zachrániť svoju lásku Paulu. Na hre 
sa ďalej podieľa štúdio Grasshopper 
Manufacture spoločne s hudobným 
skladateľom Akirom Yamaokaim, 
ktorého skladby odzneli v sérii Silent 
Hill. Podľa debut traileru to vyzerá na 
poriadnu rúbanicu, avšak slizkým dé- 
monom budú mať možnosť čeliť iba 
Xbox 360 a PS3 hráči. EA, kde si 
nechalo PC verziu? 


Všetci záhradkári sa určite potešili 
ohláseniu zaujímavého titulu My Gar- 
den, ktorý je pripravovaný exkluzívne 
pre 3D S. Jedná sa o prvý projekt EA 
na nový handheld od Nintenda a 
podľa teaseru prezentovaného na 
TGS musíme usúdiť, že je to takisto 
jeden z najoriginálnejších nápadov. 
Veď kto by sa nechcel starať o vlastnú 
virtuálnu záhradku? Za originálnu hru 
považujeme aj novinku s názvom Cre- 
ate, ktoré odprezentovala dizajnérka 
Emily Newton Dunn. Titul z produkcie 
EA Bright Light vychádza z podob- 
ného konceptu ako LittleBigPlanet. V 
stručnosti by malo ísť o stavbu lokácií 

podľa vlastných predstáv, ktoré bude 
nakoniec možné prechádzať za po- 
moci rôznych činiteľov. Create to má 
namierené na PC, Mac, Xbox 360, 
PS3aWii v priebehu novembra 2010. 
EA konferencia si ďalej prichystala 
prvé detaily o novom MMA, gameplay 
z Dead Space 2, snímky z novej Alici, 
teaser novinky Spare Parts či detaily 
okolo vietnamského plnohodnotného 
datadisku pre Battlefield: Bad Com- 
pany 2. 


Capcom nezaháľal a pri príležitosti 
Tokyo Game Shovw si pripravil kvalitný 
program zložený z niekoľkých 
ohlásení. Bezpochyby tým najväčším, 
ktorý spočiatku prijalo herné publikum 
s odporom, bolo oznámenie nového 
dielu série Devil May Cry. Kritiku si 
vyslúžili predovšetkým zmeny a škrty, 
ktoré sa Capcom rozhodol učiniť. Jed- 
ným z nich je aj nová posila starajúca 
sa práve o toto pokračovanie. Ňou sa 
stalo Ninja Theory, ktoré si s úspešnou 
sériou robí čo chce, a to hlavne s vý- 
zorom Danteho, hlavného hrdinu 
DMC. Jeho nová tvár pripomína skôr 
akéhosi rebelanta, podľa slov autorov 
to však bol zámer, aby hra vyzerala čo 
najviac „cool“. Ďalším dôvodom je de- 
jová linka, ktorá sa začína v Danteho 
mladom veku, keď sa púšťal do boja s 
démonmi. DMC, ako znie názov titulu, 
sa vydá do konzolových vôd v 
priebehu budúceho roka. Dovtedy nás 
musí Capcom presvedčiť, že tento od- 
klon od zvyklostí smeruje k lepšiemu... 


Hoci Dead Rising 2 sa na pultoch 
vyhrieva od minulého týždňa, Capcom 
ohlásil, Že sa s ním v najbližšej dobe 
stretneme opäť. Štúdio Blue Castle sa 
totiž pustilo do epilógu s názvom Case 
West, ktorý by mal definitívne ukončiť 
základný príbeh dvojky. V tejto krátkej 
epizóde sa ujmeme postavy Franka 
Westa, ktorého si môžeme pamätať z 
jednotky. Toto kvázi DLC sa objaví 
opäť výhradne na Xbox Live, čomu 
prispeli výborné predaje prvej epizódy 
Case Zero. Priestor dostala aj Move 
verzia Resident Evil 5 a taktiež 
novinka s názvom Asura“s Wrath beži- 
acej na tretej generácii Unreal Enginu 
a ktorá sľubuje veľké veci. 


Prejdime na program Microsoftu. Ten 
predstavil desiatky titulov, väčšinu z 
nich pripravovaných pre prichádzajúci 
Kinect. Za zmienku stojí také Code- 
name D, Steel Battalion: Heavy Armor 
či Project Draco, v ktorom osedláme 
rôzne druhy drakov. Ďalej sa nezabu- 
dol pochváliť svojimi ziskami, reč bola 
o Halo: Reach, ktoré má na konte 
vyše 200 000 000 dolárov. Poodkryl aj 
úspechy samotného Xboxu 360 v 
Japonsku. Podľa ich slov zarobil 
dvakrát toľko čo predošlý model a že 
je rok 2010 pre Microsoft jeden z na- 
júspešnejších. Za MS samozrejme 
nezaostával jeho japonský rival Sony, 
ktorý sa venoval PlayStation 3. Prek- 
vapivo sa nesústredila najviac na PS 
Move, viac priestoru dostala japonská 
tvorba. Okrem titulov ako The Last 
Guardian alebo Project Dark sa hovo- 
rilo o 3D, ktorého služieb využije aj 
také Metal Gear Solid: Rising. 
Podobne ako pri MS, ani Sony nez- 
abudlo pripomenúť výbornými preda- 
jmi. Na TGS 2010 samozrejme 
nechýbala ani ikona japonského 
herného odvetvia, Hideo Kojima, ktorý 
mal vyše hodinovú prednášku, v ktorej 
sa zmienil hlavne o svojej sérii Metal 
Gear Solid. Hovoril ako o Peace 
Walkerovi, tak aj ohľadne pokračova- 
nia Rising, z ktorého ukázal demo 
ochutnávku. 


A na úplný koniec si zhrňme TGS 
2010 v číslach. Oproti minulému roku 
rapídne stúpla návštevnosť. Zatiaľ čo 
predošlú výstavu navštívilo okolo 185- 
tisíc účastníkov, tá tohtoročná 
prekročila hranicu 207-tisíc ľudí. Keď 
sa pozrieme na jednotlivé dátumy, 
účasť na novinárskych dňoch sa 
nemohla rovnať dňom pre verejnosť, 
počas ktorých museli priestory 
Makuhari Messe doslova praskať vo 
švíkoch. A mali aj prečo, Tokyo Game 
Show nesklamalo! 


HARDVVARE 


PlayStation Move 

Rok 2010 by sa zhľadiska herného priemyslu mohol pokojne nazvať rokom pohybového ovládania. Microsoft 
aj Sony si pripravili technológie, ktoré podľa zlých jazykov majú za úlohu priživiť sa na úspechu Nintenda Wii. 
Technológie, ktoré množstvo hráčov nazýva zbytočnými, nakoľko sú podľa nich zamerané na tzv. „casual“ 
publikum. Základná otázka teda znie: Ako sa hrá s PlayStation Move? Má budúcnosť aj v „normálnych“ hrách? 


Pri prvom pohľade na PlayStation 
Move je zjavné, že „šermovanie“ s 
ovládačom v ruke v určitom zmysle 
pripomína Wii, čo samozrejme podak- 
torí jedinci nezabudnú okomentovať. 
Ťažko jednoznačne tvrdiť, že Move je 
iba „odkopírované Wii“, nakoľko ovlá- 
daču nemožno uprieť jasný technolog- 
ický pokrok. Zatiaľ čo Wii využíva tzv. 
akcelerometre na rozpoznanie pohybu 
(na rovnakom princípe funguje aj 
iPhone), Move ide ďalej a pridáva 
rôzne senzory a najmä tú škaredú svi- 
etiacu guľu, ktorá je terčom mnohých 
posmeškov (častokrát sa skloňuje aj 
slovo „vibrátor“). Každopádne, bez tej 
gule by Move nebol tým čím je a 
vďaka nej môžeme v hrách využívať 
podobnú technológiu, aká sa používa 
pri Motion Capture. Suma sumárum 
tak dostávame veľmi presné zariade- 
nie, ktoré je schopné reagovať rýchlo 
a bezchybne, čo sú hlavné vlastnosti, 
na ktorých stojí úspech ovládača a 
rozdiel medzi Move aWii je zrejmý od 
prvej sekundy. Sony samotné si je 
toho vedomé a počas všetkých nov- 
inárskych prezentácii to značne 
zdôrazňovalo a my to z praxe 
môžeme potvrdiť! 


PlayStation Move potrebuje k 
správnemu — fungovaniu EyeľToy 
kameru, kvôli ktorej je na ovládači aj 
spomínaná svietiaca guľa — kamerka 
sníma svetlo, ktoré sa mimochodom 
mení podľa rôznych situácii zadefino- 
vaných hrou, alebo na základe svetla 
v prostredí. Počas nášho testovania 
bolo asi v redakcii príliš teplo, nakoľko 
sme skoro stále mali rozkošnú sexi 
ružovú guličku :) Celkový herný záži- 
tok to však v žiadnom prípade 
(negatívne ani pozitívne :) neov- 
plyvnilo. Jednotlivé tituly si ro- 
zoberieme podrobne v samostatných 
recenziách, zatiaľ spomeňme nejaké 
všeobecné fakty a dojmy z hrania s 
Move. V novinárskom balíčku, ktorý 
sme dostali k dispozícii od Sony sa 
okrem Move ovládača a EveľToy 
kamerky nachádzali aj hry Sports 
Champions a Start The Party!. V pod- 
state ide o klasické tituly, ktorých úlo- 
hou je nenáročnou formou 
prezentovať kvalitu a možnosti ovláda- 


nia, čomu odpovedá aj ich zameranie 
— jednoduché casual hry, ktoré sa 
hodia predovšetkým na party a oslavy. 
Hrami nedotknutých jedincov nadchne 
možnosť zahrať si volejbal alebo 
stolný tenis určite viac, ako odstreľo- 
vanie hláv emzákom — to už kedysi 
predviedlo Wiičko a o pár rokov 
neskôr s podobným konceptom útočí 
PS3 so svojou HD grafikou a kvalitne- 
jšou detekciou pohybu. Jednoducho 
povedané, prirovnanie Move k HD 
verzii Nintenda Wii je na mieste. 


Pri každom spustení je potrebná kali- 
brácia ovládača a kamery, v prípade 
Sports Champions je nutné robiť 
ďalšiu kalibráciu vždy pri výbere a 
zmene disciplíny. Počas testovania 
sme nemali žiadne problémy s 
rozpoznávaním pohybu, nezazname- 
nali sme žiadne oneskorenie, prí- 
padne iné neočakávané správanie. 
Všetko fungovalo tak ako má, je 
pravda, že sme neskúšali extrémne 
podmienky (napr. hranie za tmy bez 
osvetlenia, koho by to napadalo? :), 


ale v bežnom prostredí sa nevyskytli 
žiadne nedostatky. Z testovaných hier 
najlepší herný zážitok v otázke real- 
izmu dokázala ponúknuť práve špor- 
tová sada. Bližšie si to rozoberieme v 
samostatnej recenzii, ping-pong však 
jednoducho vyzdvihnúť musíme už 
teraz a oproti Wii stolnému tenisu je o 
niekoľko svetelných rokov vpred. 
Reakcie boli okamžité a problémy ner- 
obili ani rôzne špecialitky ako falš 
alebo ľubovoľné natočenie rakety — 
ešte popracovať na spätnej väzbe (ne- 
jaké špeciálne vibrácie podľa zásahu 
loptičky) a bolo by to takmer dokonalé. 
Pre väčšinu mini-hier úplne stačil 
jeden ovládač, niektoré z nich však 
vedia využiť aj dva, pričom sa odme- 
nia realistickejším zážitkom z hrania — 
spomeňme lukostreľbu alebo gladiá- 
torské zápasy — bolo cítiť, že nastave- 
nie pre jeden ovládač v týchto hrách 
bolo určitým spôsobom postavené na 
báze kompromisu. Dva ovládače totiž 
umožnili realistické „vyťahovanie šípov 
a natiahnutie luku“, nehovoriac o bojo- 
vaní s mečom a štítom v oboch 
rukách. 


Celkový pocit z hrania s PlayStation 
Move je vo všeobecnosti výborný, hoci 
pri niektorých tituloch značne rozporu- 
plný — to je však skôr problém dizajnu 
hry, než ovládania. Okrem vyššie 
spomenutých party hier sme mali 
možnosť otestovať aj Kung Fu Rider a 
EyePet Move Edition. Najmä v prí- 

pade prvého menovaného nebol 
celkový pocit taký bezchybný a objavili 
sa určité problémy so „skrotením“ 
ovládania. Zvyšné hry však boli z 
hľadiska ovládania „user-friendly“ a 
skutočne pre každého — aj človek, čo 
nikdy nedržal gamepad v rukách, 
bude po pár minútach zoznamovania 
sa s ovládačom máchať (v prípade 
Start The Party! doslova) ako o život. 

Yy a 

PlayStation Move je skutočne o vlast- 
nom zážitku, preto Sony rozbehla 
akciu, o ktorej sme informovali v 
staršej novinke a pohybové ovládanie 
si tak môžete počas septembra a ok- 
tóbra vyskúšať osobne vo vybraných 

nákupných centrách. A pokojne 
zoberte aj babičku, možno na všetky 
tie „internety“ zmení názor... 


Základná otázka z úvodu článku znie 
— čo Move a klasické hry? Presná 
odpoveď zatiaľ nie je známa, k dis- 
pozícii však máme veľmi silnú tech- 
nológiu, ktorá je v tom, čo robí, takmer 
dokonalá. Zvyšok už je iba na vývo- 
jároch, ako s ňou dokážu naložiť. 
Presnosť a rýchla odozva ponúka 
výborné základy k širokému uplatne- 
niu, ako však zistíme v recenzii na 
Kung Fu Rider, nie vždy to stačí. 
Niekedy treba aj správny dizajn. Suma 
sumárum však hodnotíme PlayStation 
Move veľmi kladne a minimálne v 
otázke spracovania a využitia tech- 


nológie pohybového ovládania by to 
bolo v škole za jedna av našej stup- 
nici zatiaľ za 9. Výsledná známka 
sumarizujúca prínos a využiteľnosť v 
širokom spektre hier je však zatiaľ 
neznáma... 

Istrocon 2010 


festival science fiction, fantasy a 
horroru sa koná každoročne v 
Bratislave. Spolu s ním sa koná aj 
festival mangy, anime, comicsu a 
hier — Comics Salon. Ostatný vík- 
end sa Istropolis zmenil na miesto, 
kde sa fantázia dala naberať na 
vidly a vzábave ste sa mohli brodiť 
ako Conan v krvi svojich nepri- 
ateľov. 


Tento krát to bol už 28ty ročník 
IstroCONUu a fmy ročník Comics 
SALÓNU. Posledné dva ročníky 
som akosi vymeškal. Čiastočne 
preto, že som akosi vždy nemal 
čas, čiastočne aj preto, lebo som 
získal pocit, že na tieto cony začí- 
najú chodiť iba malé deti a pripadal 
som si medzi nimi starý. Tento rok 
ale osud chcel, aby som na CON 
zavítal a teda poviem vám, bolo sa 
na čo pozerať. 


Obe akcie majú vždy nabitý pro- 
gram. Je možné sledovať filmy, či 
anime, zúčastniť sa niektorej z de- 
siatok prednášok, alebo sa len tak 
prechádzať po chodbách Istropo- 
lisu, stretať sa so známymi ľuďľmi, 
prezerať si stánky ktoré sú plné 
vecí nejako spojených s obsahom 
conu. Rovnako sa dá zapojiť do 
prezentácie stolných či kartových 
hier a priamo si ich vyskúšať pred 
tým, ako sa rozhodnete, či ich 
chcete kúpiť. 


Pre mňa osobne je con vždy najmä 
o stretnutiach. Ako povedala jedna 


kamarátka ktorú som tam stretol, a 
bola práve pomerne vyťažená 
kreslením na tričko: „pre svojich 
jednoročákov si vždy aspoň 
chvíľku nájdem“. A je to tak. Práve 
tu sa totižto dá stretnúť s ľuďmi, 
ktorých inak v reálnom živote ani 
príliš nestretám. Nie že by som 
nechcel, ale jednoducho sú naše 
cesty napriek svojej pokrivenosti 
vedené tak, že priesečník je práve 
na Istrocone. A teda som aj ja 
postretal všetkých ľudí, ktorých 
poznám práve nejako v spojení so 
svetom sci-fi, fantasy, horroru 
alebo hier. Zastavil som sa pri 
stánku portálu GamesWeb 
(www.gamesweb.sk), kde som 
pokecal naživo s kolegami z redak- 
cie, pristavil som sa pri stánkoch 
Madmaxon (www.madmaxon.sk) a 
Temnota (www.temnota.sk), kde 
pre zmenu bolo oblečenie a šperky 
v štýle ktorý nosím. V stánku Br- 
lohu (www.brloh.sk) som si zase 
pozrel knižné novinky, jednoducho 
boli tu na jednom mieste skoncen- 
trované takmer všetky veci, ktoré 
ma zaujímajú a mám ich rád. 


Okrem návštevy stánkov som 
prechádzal medzi ľuďmi, pozoroval 
tie „malé deti“, ponavliekané v ro- 
zličných kostýmoch znázorňujú- 
cich postavičky z anime, z hier, 
alebo len blížiace sa k uleteným 
kostýmom japonských pop 
hviezdičiek. A práve tu nejako 
nastal ten bod zlomu, kde som zis- 
til, že sem vlastne patrím. Pomimo 
detí tu totižto boli aj ľudia vo 
vyššom veku, ktorí sú však dušou 
stále deťmi. Samozrejme nepobe- 
hovali v kostýmoch z anime, ale 
stretol som vynikajúco zamasko- 
vaného Sweeney Todda aj s jeho 
pomocníčkou, kráľa Leonidasa, či 
zástupcov Imperiálnej gardy, ktorí 
viedli v reťaziach spútanú 
princeznú Leiu Organu. Tak nejako 
som sa zrazu uvoľnil, nasal atmos- 


féru a zapadol. 


K večeru som sa už tešil na jedinú 
vec, ktorú som naozaj chcel vidieť. 
Slovenská adaptácia minidielka 
Jossa Whedona — Dr. Horrible 
Sing Along Blog. Istroconom sa 
šírili reči, že to asi bude to na- 
jlepšie Čo sa dá na cone vidieť, 
najmä pre nás „pokročilých“. Plný 
očakávania som sa teda posadil 
do sedačky a čakal. Dr. Horrible v 
origináli je veľmi zaujímavý 
muzikál a preto som bol veľmi zve- 
davý ako sa podarilo toto prerobiť 
do javiskovej podoby a práve na 
Slovensku. Už keď začala prvá 
scéna, bolo mi jasné, že prinaj- 
menšom doktor je zahratý 
geniálne. Keď sa ozvala živá 
hudba a začalo sa spievať, tak mi 
tričko — poprepichovali všetky 
zježené chlpy. Predstavenie bolo 
jednoducho — geniálne, texty 
bravúrne prerobené a rovnako aj 
piesne. Jednoducho všetky moje, 
už aj tak vysoko nastavené očaká- 
vania boli ďaleko prekonané. Hrdo 
môžem povedať, že som asi ako 
prvý vstal, a že klasická „standing 
ovation“ trvala asi 5 minút. A 
právom. Na toto predstavenie by 
som s radosťou šiel ešte raz, a 
ešte raz, a keď by vyšiel slovenský 
soundtrack, tak by som si ho kúpil. 
Ako pokus o priblíženie toho čo 
som zažil, dovoľte dve videá: 
(http:/www.youtube.com/watch?v 

z64xL x0iniUk Ä 
http://www.youtube.com/watch?v-— 
VmaCIYAvS6U). Pre mňa to bola 
úžasná bodka za tohoročným 
Istroconom a tentorkát som si istý, 
že pôjdem aj na ten budúcoročný. 


A ak vás to aspoň trochu zaujalo, 
informácie o ňom isto nájdete včas 
vopred na stránke 
www.istrocon.sk. 

Kapitánov denník... Vlastne, vice admirálov denník, eh, teda...kapitán lode je kapitán lode, 
však? Menšia nedoriešená maličkosť. Späť a znova. Star Trek Online je hra, ktorá na začiatku 
nebola príliš presvedčivá. Úprimne, stále je niekde na ceste — nikto nevie kam. Avšak snaha 
sa Crypticu uprieť nedá. Prvá séria týždenných misií je za nami. 


Posledných niekoľko týždňov 
dostávali hráči potravu vo forme 
týždenných misií, ktoré tvorili 
akýsi kvázi seriálový celok. Mali 
spoločný príbeh, ktorý vyvrcholil 
práve dnes. Je zaujímavé ako 
taká maličkosť dokáže ozvlášt- 
niť inak celkom stereotypnú hru. 
Obzvlášť maličkosť, ktorá je 
celkom slušne podaná a 
napísaná — teda v rámci toho, 
čo engine STO umožňuje. Hráči 
sa v tejto sérií misií oboznámili 
s domovom druhu Deferi — druh 
nový, pochádzajúci priamo od 
Crypticu, zakladajúci si na 
rovnováhe celého vesmíru. Ich 
domovská planéta, teda jej 
spracovanie, bolo už veľkým 
krokom dopredu. Hráč aspoň 
trochu získal pocit, že je na cud- 
zom žijúcom svete. Všade bolo 
relatívne plno obyvateľstva 
kráčajúceho odniekiaľ nikam, vo 
vzduchu bolo možné pozorovať 
hustú premávku — ako sa na po- 
riadne preľudnenú planétu patrí 
a architektúra bola tiež čímsi 
novým pre oko. Všetko vyzeralo 
ako príjemná diplomatická 
misia, keď vám do jednaní 
vpadlo komando Breen-ov. Evi- 
dentne mali záujem o miestne 
ruiny. Avšak zdá sa, že ani de- 
ferijský (?) veľvyslanec nám ne- 
hovorí úplne všetko. Lenže, to 
by som už musel zabiehať do 


detailov, čo by znamenalo 
prezradzovať detaily príbehu — 
to sa však nepatrí. :) 


Pozitívom je, že v celej tej škále 
misií sa nájdu nielen čisto akčné 
záležitosti, ale aj misie diplo- 
matického charakteru. Epizóda 
s liečením zranených bola 
obzvlášť podarená, i keď nie 
príliš logická — kapitán, po- 
volaním taktický dôstojník lieči 
zranených, na to by som si 
predsa zavolal niekoho z lode 
(najlepšie doktora, však :) ). Ale 
to je len také malé podpichnutie, 
pretože inak bola táto epizódka 
príjemným osviežením so 
startrekovským nádychom — a 
to je presne to, čo človek od hry 
s názvom „Star Trek“ očakáva. 
Nie? 


Epizódy sú k dispozícií všetkým 
hráčom od levelu 10 a vyššie, 
vrátane — Klingonskej ríše. 


Nakoľko sa líši text a náplň od 


federálneho hráča nemôžem 
posúdiť. Vraj sú mierne 
odlišnosti v texte (teda akože 
prístupe Klingona k udalos- 
tiam), ale obsahovo sú jed- 
notlivé misie vraj totožné. 
Naozaj by ma zaujímalo, ako 
však skončila posledná epizóda 
pre Klingonov. Kto vie, možno o 
tom niekto napíše :-). 

Ďalšiu sériu epizód môžu hráči 
Star Treku Online očakávať 16. 
októbra. Ak ich kvalita bude 
naďalej stúpať, asi budem 
musieť uvažovať o ďalšom 
predplatení tejto hry — čo som 
na najbližšie mesiace samozre- 
jme neplánoval. Neradujte sa 
však zbytočne, hlavne tí, čo 
majú v obľube PVP, by sa mali 
mať na pozore. STO je stále 
niekde na pol cesty a PVP patrí 
k tým najmenej odladeným ve- 
ciam. Na druhej strane, PVE sa 
nám začína pekne rysovať a to 
ma celkom teší. Mierny optimiz- 
mus v rámci možností. 


Jimmy "s Vendetta je v poradí druhým DLC pre nedávno 
vydanú Mafiu 2, ktorá a to si treba priznať, je v mno- 
hých ohľadoch síce dobrá hra, ale na pôvodnú Mafiu 
bohužial nemá a to hneď z niekoľkých dôvodov. Môžu 
nové misie a Bruce Willis Jimmy na tom niečo zmeniť? 


Jimmy býval pohodový chlapec. Mali ste problém - zavolali 
ste Jimmyho, boli ste v prúsere - zavolali ste Jimmyho.. a 
ten zvyšok si už asi domyslíte. Teda v tomto prípade budete 
musieť keďže Jimmy s Vendetta priamo naväzuje na pred- 
chádzajúce DLC The Betrayal Of Jimmy, ktorý je exk- 
luzívne k dispozícií len na PSš3(ktorú autor síce má, ale 
ovládanie Mafie 2 na nej je ako sa presvedčil v deme, niečo 
čomu sa treba oblúkom vyhnúť pokiaľ disponujete dosta- 
točne výkonným PC). Otázky ako kto je Jimmy, prečo ho 
niekto zradil, prečo sa podobá na Bruca Willisa a čo má 
dočerta spoločné s príbehom Mafie sa v tomto prípade teda 
nedozvieme. 


Príbeh, ktorý je prakticky hnacím motorom sveta Mafie je 
teda v tomto prípade úplne odignorovaný. Celý DLC ob- 
sahuje len dve krátke cutscény a svojou štruktúrou najviac 
pripomína arkádovosťou Extreme ride z pôvodnej Mafie. 
Samotný gameplay pozostáva z 34 misií, ktorých náplň 
spočíva kradnutí aút, strielaní gangstrov prípadne vyhad- 
zovaní oboch do vzduchu. Misie sa odomykajú postupne 
a pre ich začatie je vždy potrebné dôjsť na určené miesta 

na mape. Čo by samo o sebe nebolo zlé avšak vo veľa prí- 
padoch sú umiestnené na opačných stranách mapy takže 
presúvanie medzi nimi začne byť pomerne rýchlo iritujúce. 


Arkádovosť celého prídavku podtrhuje bodové ohodnotenie 


za každú misiu, ktoré je možné navyšovať okrem počtu za- 
strelených nepriateľov aj rýchlou jazdou, demolíciou okolia 
alebo dokončením misie v čo najlepšom čase (všetky misie 
sú časovo obmedzené). Svoje skóre je si potom možné 
porovnať s ostatnými hráčmi v tabuľkách a misiu si 
kedykoľvek zopakovať v snahe dosiahnuť lepší výsledok. 


Jimmy zrovna nepatrí k veľkým zabávačom a tak namiesto 
vravenia preferuje streľbu, ktorá síce dokáže ako tak 
zabaviť, ale atmosféru z príbehovej časti Mafie 2 ne- 
dosahuje hlavne, kvôli absencii jej výborného soundtracku 
a prostredí ulíc kde sa všetky prestrelky odohrávajú. 


Sčítané a podtrhnuté Jimmy s Vendetta ničím zásadným 
pôvodnú hru neobohacuje a prakticky len pridáva Extreme 
ride z pôvodnej Mafie. Ci si ho ceníte na 8 euro je na Vás. 


Atavius 


Posledný DLC k najlepšej RPG min- 
ulého roku sľubujúci odpovede na 
nezodpovedané otázky a preklenu- 
tie deja medzi je prichádzajúcim 
druhým dielom. Pre fanúšikov 
Dragon Age podľa popisu must 
have. Prečo má človek po dohraní 
teda pocit, že mal byť názov 
namiesto Witch Hunt skôr Bitch 
Hunt? 


Bioware sa v posledných rokoch 
výrazne rozbehlo a momentálne vy- 
dáva jednu úspešnú RPG za druhou 
(Mass Effect, Dragon Age) a stíha 
popritom ešte pripravovať MMORPG 
zo sveta Star Wars, o ktorej si 
skromne dovoľuje tvrdiť, že bude rev- 
olučná. Na tomto nie je samozrejme 
nič zlé a z pohľadu milovníka RPG je 
všetko OK. 


Čo sa však Bioware v poslednej dobe 
tiež naučilo a zaslúžilo by si za to 
podľa mňa riadny pohlavok je za- 
končovanie respektíve skôr neza- 
končovanie ich hier. Kým prvý Mass 
Effect ponúka ešte vcelku rozumné 
zakončenie, ktoré funguje aj samo o 
sebe. Mass Effect 2 a Dragon Age: 
Origins naservírujú hráčovi v závere 
hneď niekoľko otázok, na ktoré však 
už odpoveď nedostane pokiaľ si 
nekúpi ďalší diel/DLC. Nakoľko je 
takéto jednanie etické/korektné tu ne- 
mienim rozoberať avšak treba priznať, 
že je to zo strany distribútora šikovný 


ťah ako dostať z hráča ďalšie poten- 
cionálne peniaze. 


Čo však už rozoberať chcem je čo 
hráč za svoje peniaze dostane. DLC k 
Mass Effect 2 prináša pravidelne nové 
lokácie, misie, spoločníkov a snaží sa 
posúvať gameplay aspoň troška ďalej 
- Kasumi prináša chýbajúci stealth el- 
ement, Overlord má super atmosféru 
a novo vydaný Lair of Shadow Brooker 
posúva hlavnú dejovú líniu ďalej. Inými 
slovami človek za svoje peniaze 
dostáva nový obsah, pomerne rozum- 
nej dížky(2-4hod) a to naviac aj s 
parádnymi prídavkami po soundtrack- 
ovej stránke. 


V prípade Dragon Age DLC Witch 
Hunt sa hráč nič takéhoto nedočká. 
Celý prídavok totižto spočíva v 
návšteve 4 starých lokácií vrátane 
samozrejmej nutnosti sa nimi znova 
presekať, aby sa hráč nakoniec stretol 
s Morrigan, ktorá nám zrekapituluje 
predchádzajúce udalosti a po kon- 
verzácii, ktorú by kludne mohlo 
nahradiť spojenie "Fuck you" zase 
odíde bez jedinej zodpovedanej 
otázky. Ba práve naopak pridá ešte 
ďalšie. 


Je tu síce aj druhá možnosť, ktorú pre 


zmenu zase vystihuje slovné spojenie 
zo strany frustrovaného hráča "Fuck 
you too" a celý tento príbehovo 
cliffhangerový nezmysel raz a navždy 
skončiť, ale to akosi za zakončenie 
naozaj považovať nemožno. Ak si k to- 
muto pričítate maličkosť, že z pôvod- 
nej družiny spoločníkov zostal len Váš 
verný psík a zvyšné miesta sú do- 
plnené dvomi novými entitami, ktoré 
za neuveriteľne krátku hraciu dobu po- 
hybujúcej sa okolo jednej hodiny, 
zostanú len krovím, dostaneme nie 
toľko žiadané zakončenie, ale veľmi 
nepodarene umelo natiahnutý epilóg 
nepridávajúci nič nového, za ktorý je 
si ešte aj potrebné zaplatiť. 


Pri pohľade na excelentný Lair of 
Shadow Brooker je až nepochopiteľné 
ako si Bioware mohli dovoliť vydať 
takýto nepodarok, ktorý namiesto toho 
aby navnadil robí skôr medvediu 
službu celej Dragon Age značke. Ne- 
zostáva teda len dúfať, že po vzore 
DLC k MEl, ktoré stáli tiež za starú 
bačkoru, sa Bioware v prípade 
pokračovania DA rovnako posnaží a 
kvalitu nastavenú základnou hrou neb- 
ude v prípade prídavkov podliezať, ale 
zvyšovať. 

Atavius 

